CELEX: 32020R1081
Language: el
Date: 2020-07-22 00:00:00
Title: Εκτελεστικός κανονισμός (ΕΕ) 2020/1081 της Επιτροπής της 22ας Ιουλίου 2020 για την επιβολή οριστικών αντισταθμιστικών δασμών στις εισαγωγές ηλιακών υαλοπινάκων καταγωγής Λαϊκής Δημοκρατίας της Κίνας ύστερα από επανεξέταση ενόψει της λήξης ισχύος των μέτρων δυνάμει του άρθρου 18 του κανονισμού (ΕΕ) 2016/1037 του Ευρωπαϊκού Κοινοβουλίου και του Συμβουλίου

23.7.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 238/43
               
            
         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2020/1081 ΤΗΣ ΕΠΙΤΡΟΠΗΣ
         της 22ας Ιουλίου 2020
         για την επιβολή οριστικών αντισταθμιστικών δασμών στις εισαγωγές ηλιακών υαλοπινάκων καταγωγής Λαϊκής Δημοκρατίας της Κίνας ύστερα από επανεξέταση ενόψει της λήξης ισχύος των μέτρων δυνάμει του άρθρου 18 του κανονισμού (ΕΕ) 2016/1037 του Ευρωπαϊκού Κοινοβουλίου και του Συμβουλίου
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) 2016/1037 του Ευρωπαϊκού Κοινοβουλίου και του Συμβουλίου, της 8ης Ιουνίου 2016, για την άμυνα κατά των εισαγωγών που αποτελούν αντικείμενο επιδοτήσεων εκ μέρους χωρών μη μελών της Ευρωπαϊκής Ένωσης (1) (στο εξής: βασικός κανονισμός), και ιδίως το άρθρο 18,
         Εκτιμώντας τα ακόλουθα:
         1.   ΔΙΑΔΙΚΑΣΙΑ
         
         1.1.   Ισχύοντα μέτρα
         
         
                     (1)
                  
                  
                     Κατά τη διάρκεια του Μαΐου 2014, η Επιτροπή επέβαλε οριστικούς αντισταθμιστικούς δασμούς στις εισαγωγές ηλιακών υαλοπινάκων καταγωγής Λαϊκής Δημοκρατίας της Κίνας (στο εξής: Κίνα ή ΛΔΚ) με τον εκτελεστικό κανονισμό (ΕΕ) αριθ. 471/2014 της Επιτροπής (2) (στο εξής: αρχική έρευνα).
                  
               
                     (2)
                  
                  
                     Οι ισχύοντες ατομικοί αντισταθμιστικοί δασμοί κυμαίνονται από 3,2 % έως 17,1 %. Όλες οι άλλες εταιρείες υπόκεινται σε εθνικό δασμό ύψους 17,1 % (στο εξής: ισχύοντα μέτρα).
                  
               
                     (3)
                  
                  
                     Σε χωριστές διαδικασίες, η Επιτροπή επέβαλε επίσης δασμούς αντιντάμπινγκ που κυμαίνονταν από 0,4 % έως 36,1 % κατά τη διάρκεια του Μαΐου 2014 (3). Κατά τη διάρκεια του Αυγούστου 2015, κατόπιν νέας έρευνας για την απορρόφηση του δασμού, η Επιτροπή τροποποίησε τα μέτρα αντιντάμπινγκ με τον εκτελεστικό κανονισμό (ΕΕ) 2015/1394 της Επιτροπής (4).
                  
               1.2.   Έναρξη επανεξέτασης ενόψει της λήξης ισχύος των μέτρων
         
         
                     (4)
                  
                  
                     Μετά τη δημοσίευση ανακοίνωσης για την επικείμενη λήξη των ισχυόντων αντισταθμιστικών μέτρων (5), η EU ProSun Glass (στο εξής: αιτών), που αντιπροσωπεύει πάνω από το 25 % της συνολικής ενωσιακής παραγωγής ηλιακών υαλοπινάκων, ζήτησε, στις 13 Φεβρουαρίου 2019, την έναρξη επανεξέτασης ενόψει της λήξης ισχύος των μέτρων (στο εξής: αίτηση επανεξέτασης). Ισχυρίστηκε ότι η λήξη των αρχικών μέτρων θα κατέληγε ενδεχομένως σε συνέχιση ή επανάληψη της πρακτικής επιδοτήσεων και στη συνέχιση ή την επανάληψη της ζημίας σε βάρος του κλάδου παραγωγής της Ένωσης.
                  
               
                     (5)
                  
                  
                     Σύμφωνα με το άρθρο 10 παράγραφος 7 του βασικού κανονισμού, η Επιτροπή κοινοποίησε στην κυβέρνηση της Λαϊκής Δημοκρατίας της Κίνας (στο εξής: κινεζική κυβέρνηση) πριν από την έναρξη της διαδικασίας ότι είχε λάβει δεόντως τεκμηριωμένη αίτηση επανεξέτασης. Η Επιτροπή κάλεσε την κινεζική κυβέρνηση σε διαβουλεύσεις με στόχο τη διευκρίνιση της κατάστασης όσον αφορά το περιεχόμενο της αίτησης επανεξέτασης και την επίτευξη αμοιβαία αποδεκτής λύσης. Η κινεζική κυβέρνηση δέχτηκε την πρόσκληση για τη διεξαγωγή διαβουλεύσεων, οι οποίες πραγματοποιήθηκαν στη συνέχεια στις 10 Μαΐου 2019. Κατά τη διάρκεια των διαβουλεύσεων δεν βρέθηκε αμοιβαία αποδεκτή λύση. Η κινεζική κυβέρνηση δεν συνεργάστηκε περαιτέρω.
                  
               
                     (6)
                  
                  
                     Η Επιτροπή ανήγγειλε, στις 14 Μαΐου 2019, με ανακοίνωση που δημοσιεύθηκε στην Επίσημη Εφημερίδα της Ευρωπαϊκής Ένωσης (6) (στο εξής: ανακοίνωση για την έναρξη διαδικασίας), την έναρξη επανεξέτασης ενόψει της λήξης της ισχύος των αντισταθμιστικών μέτρων που εφαρμόζονται σύμφωνα με το άρθρο 18 του βασικού κανονισμού.
                  
               1.3.   Έρευνα
         
         1.3.1.   Περίοδος της έρευνας επανεξέτασης και εξεταζόμενη περίοδος
         
         
                     (7)
                  
                  
                     Η περίοδος έρευνας επανεξέτασης (στο εξής: ΠΕΕ) κάλυψε την περίοδο από την 1 Ιανουαρίου 2018 έως τις 31 Δεκεμβρίου 2018. Η εξέταση των τάσεων σχετικά με την εκτίμηση της πιθανότητας συνέχισης ή επανάληψης της ζημίας κάλυψε την περίοδο από την 1η Ιανουαρίου 2015 έως το τέλος της ΠΕΕ (στο εξής: εξεταζόμενη περίοδος).
                  
               1.3.2.   Ενδιαφερόμενα μέρη
         
         
                     (8)
                  
                  
                     Στην ανακοίνωση για την έναρξη της διαδικασίας η Επιτροπή κάλεσε όλα τα ενδιαφερόμενα μέρη να συμμετάσχουν στην έρευνα. Συγκεκριμένα, επικοινώνησε με τον αιτούντα, τους γνωστούς παραγωγούς στην Ένωση, τους γνωστούς παραγωγούς-εξαγωγείς στη ΛΔΚ, τους γνωστούς μη συνδεδεμένους εισαγωγείς, τους χρήστες του υπό επανεξέταση προϊόντος στην Ένωση και τις αρχές της ΛΔΚ.
                  
               
                     (9)
                  
                  
                     Όλα τα ενδιαφερόμενα μέρη κλήθηκαν να γνωστοποιήσουν τις απόψεις τους, να υποβάλουν πληροφορίες και να προσκομίσουν αποδεικτικά στοιχεία εντός των προθεσμιών που προβλέπονταν στην ανακοίνωση για την έναρξη της διαδικασίας. Τα ενδιαφερόμενα μέρη είχαν επίσης τη δυνατότητα να ζητήσουν γραπτώς ακρόαση από τις υπηρεσίες ερευνών της Επιτροπής και/ή από τον σύμβουλο ακροάσεων για τις διαδικασίες εμπορικών προσφυγών (στο εξής: σύμβουλός ακροάσεων).
                  
               
                     (10)
                  
                  
                     Ένας από τους παραγωγούς της Ένωσης ζήτησε να παραμείνει εμπιστευτικό το όνομά του λόγω του ότι η συμμετοχή στη διαδικασία του ομίλου εταιρειών στον οποίο ανήκει θα μπορούσε να έχει επιπτώσεις στις επιχειρηματικές δραστηριότητες του ομίλου στην Κίνα και λόγω του φόβου αντιποίνων από τους πελάτες που εμπλέκονται στην παρούσα έρευνα. Η Επιτροπή εξέτασε το αίτημα. Θεώρησε ότι η παρουσία και μόνο του ομίλου στην Κίνα περιέγραφε έναν αφηρημένο κίνδυνο και δεν επαρκούσε για να οδηγήσει σε συγκεκριμένη απειλή αντιποίνων. Οι υπηρεσίες της Επιτροπής δεν έλαβαν κανένα συγκεκριμένο αποδεικτικό στοιχείο σχετικά με το θέμα αυτό. Επιπλέον, καμία από τις επιχειρήσεις του ομίλου στην Κίνα δεν συνδεόταν συγκεκριμένα με την παραγωγή ηλιακών υαλοπινάκων. Βάσει των ανωτέρω, η Επιτροπή αποφάσισε να απορρίψει το αίτημα.
                  
               
                     (11)
                  
                  
                     Η εταιρεία απευθύνθηκε στον σύμβουλο ακροάσεων για το θέμα αυτό. Ο σύμβουλος ακροάσεων υποστήριξε την απόρριψη της Επιτροπής διότι θεώρησε ότι η αίτηση για ανωνυμία είχε βασιστεί σε υποθέσεις ενδεχόμενων αντιποίνων και όχι σε πραγματικές απειλές για την εταιρεία ή τον όμιλο και επειδή η εταιρεία δεν είχε παράσχει νέα πραγματικά στοιχεία ή πληροφορίες που θα δικαιολογούσαν αλλαγή της προηγούμενης απόφασης.
                  
               
                     (12)
                  
                  
                     Διάφορα μέρη ζήτησαν ακρόαση από τις υπηρεσίες της Επιτροπής. Στις 9 Ιανουαρίου 2020 πραγματοποιήθηκε ακρόαση μεταξύ των υπηρεσιών της Επιτροπής και των δύο παραγωγών της Ένωσης που συμμετείχαν στο δείγμα. Στις 11 Φεβρουαρίου 2020 πραγματοποιήθηκε ακρόαση με την ομάδα REC, τη Solitek και την EU ProSun, μια ένωση που εκπροσωπεί διάφορους χρήστες. Οι ακροάσεις αφορούσαν τα επιχειρήματα των διαφόρων μερών που αναφέρονται αναλυτικότερα στα τμήματα 4-6 σχετικά με τη ζημία και το συμφέρον της Ένωσης.
                  
               1.3.3.   Δειγματοληψία
         
         
                     (13)
                  
                  
                     Στην ανακοίνωση για την έναρξη διαδικασίας η Επιτροπή ανέφερε ότι ήταν πιθανό να προβεί σε δειγματοληψία ενδιαφερόμενων μερών σύμφωνα με το άρθρο 27 του βασικού κανονισμού.
                  
               1.3.3.1.   Δειγματοληψία ενωσιακών παραγωγών
         
                     (14)
                  
                  
                     Στην ανακοίνωση για την έναρξη της διαδικασίας, η Επιτροπή δήλωσε ότι είχε επιλέξει προσωρινά ένα δείγμα δύο ενωσιακών παραγωγών. Η Επιτροπή επέλεξε το δείγμα με βάση τον μεγαλύτερο όγκο παραγωγής και πωλήσεων του ομοειδούς προϊόντος που θα μπορούσε εύλογα να εξεταστεί εντός του διαθέσιμου χρόνου. Το δείγμα αποτελούνταν από δύο παραγωγούς της Ένωσης που αντιπροσωπεύουν πάνω από το 80 % της ενωσιακής παραγωγής του υπό επανεξέταση προϊόντος. Η Επιτροπή κάλεσε τα ενδιαφερόμενα μέρη να υποβάλουν τις παρατηρήσεις τους σχετικά με το προσωρινό δείγμα. Η μόνη παρατήρηση που έλαβε ο αιτών ήταν υπέρ του δείγματος. Το δείγμα είναι αντιπροσωπευτικό του ενωσιακού κλάδου παραγωγής. Αποτελείται από τις ακόλουθες δύο εταιρείες:
                     
                                 —
                              
                              
                                 Saint-Gobain Glassolutions Isolierglass-Center GmbH (στο εξής: Saint Gobain Solar)
                              
                           
                                 —
                              
                              
                                 Interfloat and GMB Glasmanufaktur Brandenburg GmbH (στο εξής: Interfloat Group)
                              
                           
               1.3.3.2.   Δειγματοληψία εισαγωγέων
         
                     (15)
                  
                  
                     Για να αποφασιστεί κατά πόσον η δειγματοληψία ήταν αναγκαία και, αν ναι, να επιλεγεί δείγμα, η Επιτροπή ζήτησε από τους μη συνδεδεμένους εισαγωγείς να παράσχουν τις πληροφορίες που προσδιορίζονται στην ανακοίνωση για την έναρξη της διαδικασίας και τους κάλεσε να συμμετάσχουν στην παρούσα έρευνα.
                  
               
                     (16)
                  
                  
                     Δεν συνεργάστηκε κανένας μη συνδεδεμένος εισαγωγέας στην Ένωση.
                  
               1.3.3.3.   Δειγματοληψία παραγωγών-εξαγωγέων στη ΛΔΚ
         
                     (17)
                  
                  
                     Για να αποφασίσει κατά πόσον η δειγματοληψία ήταν αναγκαία, όσον αφορά τους παραγωγούς-εξαγωγείς και, εφόσον ήταν αναγκαία, να επιλέξει δείγμα, η Επιτροπή ζήτησε από όλους τους γνωστούς παραγωγούς-εξαγωγείς στη ΛΔΚ να παράσχουν τις πληροφορίες που προσδιορίζονται στην ανακοίνωση για την έναρξη της διαδικασίας. Επιπλέον, η Επιτροπή ζήτησε από την αποστολή της Λαϊκής Δημοκρατίας της Κίνας στην Ευρωπαϊκή Ένωση να ορίσει και/ή να επικοινωνήσει με τυχόν άλλους παραγωγούς-εξαγωγείς που ενδεχομένως θα ενδιαφέρονταν να συμμετάσχουν στην έρευνα.
                  
               
                     (18)
                  
                  
                     Καμία εταιρεία από τη ΛΔΚ δεν αναγγέλθηκε εντός της προθεσμίας. Μία εταιρεία έστειλε καθυστερημένη υποβολή, αλλά τελικά δεν συνεργάστηκε.
                  
               
                     (19)
                  
                  
                     Ως εκ τούτου, η Επιτροπή ενημέρωσε τις αρχές της ΛΔΚ με ρηματική διακοίνωση της 24 Μαΐου 2019 ότι προτίθεται να καταφύγει στη χρήση των διαθέσιμων στοιχείων βάσει του άρθρου 28 παράγραφος 1 του βασικού κανονισμού κατά την εξέταση της συνέχισης ή της επανάληψης της πρακτικής επιδοτήσεων. Οι αρχές της ΛΔΚ δεν απάντησαν στη διακοίνωση.
                  
               1.3.4.   Ερωτηματολόγια και επιτόπιοι έλεγχοι
         
         
                     (20)
                  
                  
                     Η Επιτροπή απέστειλε ερωτηματολόγια στην κινεζική κυβέρνηση και στους δύο ενωσιακούς παραγωγούς του δείγματος. Η κινεζική κυβέρνηση δεν παρέσχε καμία απάντηση στο ερωτηματολόγιο. Οι δύο ενωσιακοί παραγωγοί που συμπεριλήφθηκαν στο δείγμα απάντησαν στο ερωτηματολόγιο.
                  
               
                     (21)
                  
                  
                     Με την επιφύλαξη της εφαρμογής του άρθρο 28 του βασικού κανονισμού, η Επιτροπή επαλήθευσε όλες τις πληροφορίες που έκρινε αναγκαίες για τον προσδιορισμό της πιθανότητας συνέχισης ή επανάληψης της επιδότησης και της ζημίας, και του συμφέροντος της Ένωσης. Πραγματοποιήθηκαν επισκέψεις επαλήθευσης στις εγκαταστάσεις των δύο ενωσιακών παραγωγών του δείγματος.
                  
               1.3.5.   Επακόλουθη διαδικασία
         
         
                     (22)
                  
                  
                     Στις 26 Μαΐου 2020, η Επιτροπή κοινοποίησε τα ουσιώδη πραγματικά περιστατικά και το σκεπτικό βάσει των οποίων σκόπευε να διατηρήσει τους ισχύοντες αντισταθμιστικούς δασμούς. Σε όλα τα μέρη δόθηκε προθεσμία εντός της οποίας θα μπορούσαν να διατυπώσουν παρατηρήσεις σχετικά με την κοινοποίηση. Ο αιτών, δηλαδή η EU ProSun και η ένωση του κλάδου παραγωγής φωτοβολταϊκών της ΕΕ, δηλαδή το European Solar Manufacturing Council (ESMC), υπέβαλαν παρατηρήσεις.
                  
               
                     (23)
                  
                  
                     Οι παρατηρήσεις που διατύπωσαν τα ενδιαφερόμενα μέρη εξετάστηκαν από την Επιτροπή και ελήφθησαν υπόψη όπου κρίθηκε σκόπιμο. Στις 9 Ιουνίου 2020 πραγματοποιήθηκε ακρόαση μεταξύ των υπηρεσιών της Επιτροπής και της EU ProSun.
                  
               2.   ΥΠΟ ΕΠΑΝΕΞΕΤΑΣΗ ΠΡΟΪΟΝ ΚΑΙ ΟΜΟΕΙΔΕΣ ΠΡΟΪΟΝ
         
         2.1.   Υπό επανεξέταση προϊόν
         
         
                     (24)
                  
                  
                     Το προϊόν που αποτελεί αντικείμενο της επανεξέτασης είναι (οι) ηλιακοί υαλοπίνακες που αποτελούνται από θερμικά επιβελτιωμένο κοινό επίπεδο γυαλί, με περιεκτικότητα σε σίδηρο λιγότερο από 300 ppm, ηλιακής διαπερατότητας άνω του 88 % (μετρούμενης σύμφωνα με το ΑΜ1, 5300-2500 nm), με αντοχή στη θερμότητα έως 250 °C (μετρούμενη σύμφωνα με το πρότυπο EN 12150), αντοχή στο θερμικό σοκ Δ 150 Κ (μετρούμενη σύμφωνα με το πρότυπο EN 12150) και με μηχανική αντοχή 90 N/mm2 ή ανώτερη (μετρούμενη σύμφωνα με το πρότυπο EN 1288-3), οι οποίοι υπάγονται επί του παρόντος στους κωδικούς ΣΟ ex 7007 19 80 (κωδικοί TARIC 7007198012, 7007198018, 7007198080 και 7007198085), καταγωγής Λαϊκής Δημοκρατίας της Κίνας (στο εξής: προϊόν που αποτελεί αντικείμενο της επανεξέτασης, που συνήθως αναφέρεται ως «ηλιακοί υαλοπίνακες»).
                  
               
                     (25)
                  
                  
                     Οι ηλιακοί υαλοπίνακες μπορούν να είναι ανάγλυφοι (διαμαντέ) ή μη, με διαφανή ή ημιδιαφανή επιφάνεια ή με επιφανειακή κατεργασία. Μπορεί να υπάρχει διαφορετικό σχέδιο στις δύο πλευρές του γυαλιού ή μπορεί να υπάρχει σχέδιο μόνο στη μίαπλευρά. Οι ηλιακοί υαλοπίνακες μπορούν να έχουν διατρήσεις και μπορούν επίσης να εκτυπωθούν με την εφαρμογή, για παράδειγμα, κεραμικών χρωμάτων. Η κατεργασία της επιφάνειας του γυαλιού μπορεί να γίνει με τη χρήση διαφορετικών τεχνολογιών. Η συνηθέστερη είναι αντιανακλαστική επικάλυψη που εφαρμόζεται πριν ή μετά τη διαδικασία σκλήρυνσης. Άλλες τεχνολογίες επιτρέπουν την επικάλυψη των ηλιακών υαλοπινάκων με λεπτές λειτουργικές στιβάδες, οι οποίες παρέχουν ιδιότητες αυξημένης διαπερατότητας, αυτοκαθαρισμού, αντοχής στους λεκέδες ή σκληρότητας.
                  
               
                     (26)
                  
                  
                     Οι ηλιακοί υαλοπίνακες είναι ένα από τα συστατικά στοιχεία για την κατασκευή φωτοβολταϊκών πάνελ κρυσταλλικού πυριτίου και φωτοβολταϊκών λεπτού υμενίου για την παραγωγή ηλεκτρικής ενέργειας, καθώς και επίπεδων φωτοβολταϊκών συλλεκτών ενέργειας, που χρησιμοποιούντα, για παράδειγμα, για την παραγωγή ζεστού νερού. Μπορούν επίσης να χρησιμοποιηθούν για την κατασκευή θερμοκηπίων (οι λεγόμενοι «υαλοπίνακες θερμοκηπίων»).
                  
               2.2.   Ομοειδές προϊόν
         
         
                     (27)
                  
                  
                     Όπως καθορίστηκε στην αρχική έρευνα, οι ηλιακοί υαλοπίνακες που παράγονται και πωλούνται από τον ενωσιακό κλάδο παραγωγής στην Ένωση και οι ηλιακοί υαλοπίνακες που παράγονται και πωλούνται στην εγχώρια αγορά της ΛΔΚ, καθώς και οι ηλιακοί υαλοπίνακες που εισάγονται στην Ένωση από τη ΛΔΚ έχουν τα ίδια βασικά φυσικά και χημικά χαρακτηριστικά και τις ίδιες τελικές χρήσεις. Ως εκ τούτου, τα προϊόντα αυτά θεωρούνται ομοειδή προϊόντα κατά την έννοια του άρθρου 2 στοιχείο γ) του βασικού κανονισμού.
                  
               3.   ΠΙΘΑΝΟΤΗΤΑ ΣΥΝΕΧΙΣΗΣ Ή ΕΠΑΝΑΛΗΨΗΣ ΤΗΣ ΠΡΑΚΤΙΚΗΣ ΕΠΙΔΟΤΗΣΕΩΝ
         
         
                     (28)
                  
                  
                     Σύμφωνα με το άρθρο 18 του βασικού κανονισμού και όπως αναφέρεται στην ανακοίνωση για την έναρξη της διαδικασίας, η Επιτροπή εξέτασε πρώτα αν η λήξη της ισχύος των υφιστάμενων μέτρων θα ήταν ή όχι πιθανό να οδηγήσει σε συνέχιση ή επανάληψη της πρακτικής των επιδοτήσεων.
                  
               3.1.   Εισαγωγή: καθεστώς του κινεζικού κλάδου παραγωγής ηλιακών υαλοπινάκων
         
         
                     (29)
                  
                  
                     Το 13ο πενταετές πρόγραμμα εθνικής οικονομικής και κοινωνικής ανάπτυξης της ΛΔΚ (στο εξής: 13ο πενταετές πρόγραμμα), το οποίο καλύπτει την περίοδο 2016-2020 και επομένως την ΠΕΕ, αναδεικνύει το στρατηγικό όραμα της κινεζικής κυβέρνησης για τη βελτίωση και την προώθηση των νευραλγικών κλάδων παραγωγής, όπως ο κλάδος της ηλιακής ενέργειας. Το 13ο πενταετές πρόγραμμα είναι ο διάδοχος του 12ου πενταετούς προγράμματος, στο οποίο ο κλάδος παραγωγής ηλιακών υαλοπινάκων είχε εγκριθεί ως βασικός τομέας για την ανάπτυξη της παραγωγής.
                  
               
                     (30)
                  
                  
                     Το κεφάλαιο 30 του 13ου πενταετούς προγράμματος εκφράζει τη δέσμευση της κινεζικής κυβέρνησης να «[οικοδομήσει] ένα σύγχρονο ενεργειακό σύστημα». Ειδικότερα, το τμήμα 1 του εν λόγω κεφαλαίου παρέχει σημαντικά στοιχεία που αποδεικνύουν το γεγονός ότι η κινεζική κυβέρνηση εξακολουθεί να θεωρεί τον κλάδο παραγωγής ηλιακών υαλοπινάκων ως προωθούμενο κλάδο παραγωγής. Πράγματι, το τμήμα 1 αναφέρει ότι «[η κινεζική κυβέρνηση] θα συνεχίσει να δίνει ώθηση στην ανάπτυξη της […] φωτοβολταϊκής ενέργειας» και ότι «[η κινεζική κυβέρνηση] θα βελτιώσει τις υποστηρικτικές πολιτικές για την παραγωγή ηλεκτρικής ενέργειας από […] ηλιακή […] ενέργεια». Επιπλέον, η «ανάπτυξη της […] φωτοβολταϊκής ενέργειας στο βόρειο, το βορειοανατολικό και το βορειοδυτικό τμήμα της χώρας καθώς και στις παράκτιες περιοχές» θα βελτιστοποιηθεί στο πλαίσιο των έργων ενεργειακής ανάπτυξης. Τα εν λόγω αποσπάσματα αποδεικνύουν ότι η κινεζική κυβέρνηση εξακολουθεί να υποστηρίζει τον κλάδο παραγωγής ηλιακής ενέργειας για τον οποία οι ηλιακοί υαλοπίνακες είναι ζωτικής σημασίας και, ως εκ τούτου, αποτελούν αναπόσπαστο μέρος της ανάπτυξης του κλάδου παραγωγής ηλιακής ενέργειας.
                  
               
                     (31)
                  
                  
                     Το 13ο πρόγραμμα για τα δομικά υλικά αναφέρεται επίσης σε διάφορους τύπους υαλοπινάκων, συμπεριλαμβανομένου του υψηλής καθαρότητας πυριτικού γυαλιού και προϊόντων, του επικαλυμμένου γυαλιού υψηλών επιδόσεων και πολλαπλών λειτουργιών, της τεχνολογίας παρασκευής για ηλεκτροχρωματικό/θερμοχρωματικό γυαλί, της τεχνολογίας προετοιμασίας για γυάλινα προϊόντα που ενσωματώνουν φωτοβολταϊκή και φωτοθερμική δομή και λειτουργία.
                  
               
                     (32)
                  
                  
                     Το 2018 η κινεζική κυβέρνηση εξέδωσε νέα ρυθμιστικά μέτρα για τις φωτοβολταϊκές εγκαταστάσεις, την ανακοίνωση περί παραγωγής ηλεκτρικής ενέργειας από φωτοβολταϊκά του 2018 (που αναφέρεται ως «πολιτική 531», όπως ανακοινώθηκε στις 31 Μαΐου 2018), διατηρώντας τις επιδοτήσεις αλλά με ορισμένες μειώσεις. Στο πλαίσιο της πολιτικής αυτής, η κινεζική κυβέρνηση μείωσε σημαντικά την ποσόστωση νέας παραγωγικής ικανότητας ηλιακής ενέργειας ετησίως που είναι επιλέξιμη για κρατικές επιδοτήσεις.
                  
               
                     (33)
                  
                  
                     Η πράσινη ανάπτυξη ενθαρρύνεται επίσης στη στρατηγική «Made in China 2025» (στο εξής: Made in China 2025). Το γυαλί υποστηρίζεται στο πλαίσιο της στρατηγικής «Made in China 2025» και ειδικότερα περιλαμβάνεται στον κατάλογο του 2016 με τις «τέσσερις σημαντικές» εξελίξεις στον κλάδο παραγωγής, στο κεφάλαιο 9 «Νέα υλικά», υποτμήμα II «Σημαντικά βασικάυλικά»: ο αριθμός 24 περιλαμβάνει τα υλικά με βάση το γυαλί και ο αριθμός 29 περιλαμβάνει το υψηλής καθαρότητας πυριτικό γυαλί και προϊόντα.
                  
               
                     (34)
                  
                  
                     Περαιτέρω, η απόφαση αριθ. 40 του Κρατικού Συμβουλίου σχετικά με την κύρωση και την εφαρμογή των «προσωρινών διατάξεων για την προώθηση της προσαρμογής των βιομηχανικών δομών» (η οποία, από κοινού με τις «προσωρινές διατάξεις για την προώθηση της προσαρμογής των βιομηχανικών δομών», αναφέρεται ως «απόφαση αριθ. 40») προβλέπει ότι η κινεζική κυβέρνηση θα στηρίξει ενεργά την ανάπτυξη νέων κλάδων παραγωγής ενέργειας και θα επιταχύνει την ανάπτυξη της ηλιακής ενέργειας (7)· δίνει την εντολήσε όλα τα χρηματοπιστωτικά ιδρύματα να παράσχουν πιστωτική υποστήριξη μόνο για έργα που προωθούνται· και υπόσχεται την εφαρμογή «άλλων προτιμησιακών πολιτικών για τα έργα που προωθούνται» (8).
                  
               
                     (35)
                  
                  
                     Επιπλέον, η «απόφαση αριθ. 9 του Κρατικού Συμβουλίου σχετικά με την κύρωση και την εφαρμογή του καταλόγου κατευθυντήριων γραμμών για την προσαρμογή των βιομηχανικών δομών» (στο εξής: απόφαση αριθ. 9) «ενθαρρύνει ενεργά» την κινεζική κυβέρνηση και τους δημόσιους οργανισμούς να «κατευθύνουν την ανάπτυξη των σχετικών κλάδων παραγωγής, να βελτιστοποιήσουν την αναβάθμιση της βιομηχανικής δομής». Το σημείο 12 (2) της απόφασης αριθ. 9 αναφέρεται ρητά στην ενθάρρυνση της παραγωγής «εξαιρετικά διαφανούς γυαλιού επίπλευσης για την παραγωγή του κλάδου της ηλιακής ενέργειας». Η απόφαση αυτή, που ίσχυε έως το 2020, αντικαταστάθηκε το 2019 με την «απόφαση αριθ. 29 της εθνικής επιτροπής ανάπτυξης και μεταρρύθμισης σχετικά με την κύρωση και την εφαρμογή του καταλόγου κατευθυντήριων γραμμών για την προσαρμογή των βιομηχανικών δομών (έκδοση 2019)», με την ίδια μνεία στο σημείο 12 (2).
                  
               
                     (36)
                  
                  
                     Τέλος, το εθνικό σχέδιο για τη μεσοπρόθεσμη και μακροπρόθεσμη επιστημονική και τεχνολογική ανάπτυξη (2006 – 2020), που καλύπτει την ΠΕΕ, υπόσχεται να «δώσει την πρώτη θέση στη χρηματοδότηση των πολιτικών», να «ενθαρρύνει τα χρηματοπιστωτικά ιδρύματα να παρέχουν προτιμησιακή πιστωτική υποστήριξη σε μεγάλα εθνικά έργα επιστημονικής και τεχνολογικής εκβιομηχάνισης», να «ενθαρρύνει τα χρηματοπιστωτικά ιδρύματα για να βελτιώσουν και να ενισχύσουν τις οικονομικές υπηρεσίες στις επιχειρήσεις υψηλής τεχνολογίας» και να «εφαρμόσει προτιμησιακές φορολογικές πολιτικές για να προωθήσει την ανάπτυξη των επιχειρήσεων υψηλής τεχνολογίας». Εφόσον τουλάχιστον ορισμένοι από τους παραγωγούς-εξαγωγείς ηλιακών υαλοπινάκων χαρακτηρίζονται ως «επιχείρηση υψηλής και νέας τεχνολογίας», το παρόν εθνικό σχέδιο ενισχύει απλώς το καθεστώς του κλάδου παραγωγής ηλιακών υαλοπινάκων ως προωθούμενου κλάδου παραγωγής.
                  
               
                     (37)
                  
                  
                     Συνάγεται το συμπέρασμα ότι η κινεζική κυβέρνηση εξακολουθεί να θεωρεί ότι ο κλάδος παραγωγής ηλιακών υαλοπινάκων πρέπει να προωθείται.
                  
               3.2.   Άρνηση συνεργασίας και χρήση των διαθέσιμων στοιχείων σύμφωνα με το άρθρο 28 παράγραφος 1 του βασικού κανονισμού
         
         
                     (38)
                  
                  
                     Όπως αναφέρθηκε ανωτέρω στο τμήμα 1.3.3.3, μόνο ένας παραγωγός-εξαγωγέας αναγγέλθηκε στην Επιτροπή (εκπρόθεσμα) αλλά τελικά αποφάσισε να μη συνεργαστεί. Ως εκ τούτου, η Επιτροπή χρησιμοποίησε τα διαθέσιμα στοιχεία σύμφωνα με το άρθρο 28 παράγραφος 1 του βασικού κανονισμού.
                  
               
                     (39)
                  
                  
                     Στις 14 Ιουνίου 2019 η Επιτροπή απέστειλε ερωτηματολόγιο στην κινεζική κυβέρνηση και την ενημέρωσε σχετικά με την έλλειψη συνεργασίας από τους παραγωγούς-εξαγωγείς. Το ερωτηματολόγιο περιλάμβανε επίσης ειδικές ερωτήσεις για την Export Import Bank of China (στο εξής: EXIM) και την China Export & Credit Insurance Corporation (στο εξής: Sinosure). Επιπλέον, ζητήθηκε από την κινεζική κυβέρνηση να διαβιβάσει προσάρτημα στις τράπεζες που αναφέρονται στην καταγγελία και σε άλλα χρηματοπιστωτικά ιδρύματα που είναι γνωστό από την κινεζική κυβέρνηση ότι έχουν χορηγήσει δάνεια στους Κινέζους παραγωγούς ηλιακών υαλοπινάκων που αποτέλεσαν αντικείμενο της αρχικής έρευνας.
                  
               
                     (40)
                  
                  
                     Η Επιτροπή δεν έλαβε απάντηση στα ανωτέρω αιτήματα από την κινεζική κυβέρνηση, την EXIM και τη Sinosure. Κατά συνέπεια, η Επιτροπή, με ρηματική διακοίνωση της 24ης Ιουλίου 2019, ενημέρωσε την κινεζική κυβέρνηση ότι σκόπευε να χρησιμοποιήσει τα διαθέσιμα στοιχεία σύμφωνα με το άρθρο 28 παράγραφος 1 του βασικού κανονισμού όσον αφορά τις πληροφορίες που ζητήθηκαν από την κινεζική κυβέρνηση, την EXIM και τη Sinosure, καθώς και από τα σχετικά χρηματοπιστωτικά ιδρύματα. Η κινεζική κυβέρνηση ενημερώθηκε ότι ένα πόρισμα βάσει των διαθέσιμων στοιχείων μπορεί να είναι λιγότερο ευνοϊκό.
                  
               
                     (41)
                  
                  
                     Δεν ελήφθησαν παρατηρήσεις ως προς αυτό. Η Επιτροπή, σύμφωνα με το άρθρο 28 του βασικού κανονισμού, θεώρησε τη χρήση των διαθέσιμων στοιχείων αναγκαία για να καταλήξει σε συμπεράσματα όσον αφορά τη συνέχιση των πρακτικών επιδοτήσεων από την Κίνα στον τομέα παραγωγής ηλιακών υαλοπινάκων.
                  
               
                     (42)
                  
                  
                     Ως εκ τούτου, η Επιτροπή χρησιμοποίησε για την ανάλυσή της όλα τα πραγματικά στοιχεία που έχει στη διάθεσή της, ιδίως:
                     
                                 —
                              
                              
                                 την αίτηση για επανεξέταση ενόψει της λήξης ισχύος των μέτρων από την Ευρωπαϊκή Επιτροπή σύμφωνα με το άρθρο 18 του βασικού κανονισμού της 13ης Φεβρουαρίου 2019 (στο εξής: αίτηση επανεξέτασης),
                              
                           
                                 —
                              
                              
                                 πορίσματα της αρχικής έρευνας,
                              
                           
                                 —
                              
                              
                                 πορίσματα των πλέον πρόσφατων ερευνών κατά των επιδοτήσεων που διενεργήθηκαν από την Επιτροπή σχετικά με την ενθάρρυνση των κλάδων παραγωγής στην Κίνα, όπως τα ηλεκτρικά ποδήλατα (9), (στο εξής: έρευνα για τα ηλεκτρικά ποδήλατα) ορισμένα προϊόντα χάλυβα με οργανική επικάλυψη (10), (στο εξής: επανεξέταση ενόψει της λήξης της ισχύος των μέτρων για ορισμένα προϊόντα χάλυβα με οργανική επικάλυψη), ορισμένους τύπους επιχρισμένου χαρτιού υψηλής ποιότητας (11),(στο εξής: επανεξέταση ενόψει της λήξης της ισχύος των μέτρων για ορισμένους τύπους επιχρισμένου χαρτιού υψηλής ποιότητας) τα επίσωτρα φορτηγών (12) (στο εξής: έρευνα για τα επίσωτρα) ή τα πλατέα προϊόντα θερμής έλασης από χάλυβα (13) (στο εξής: έρευνα για τα πλατέα προϊόντα θερμής έλασης από χάλυβα).
                              
                           
                                 —
                              
                              
                                 Το έγγραφο εργασίας των υπηρεσιών της Επιτροπής σχετικά με σημαντικές στρεβλώσεις στην οικονομία της ΛΔΚ για τους σκοπούς των ερευνών εμπορικής άμυνας (στο εξής: έκθεση για την Κίνα) (14).
                              
                           
               3.3.   Επιδότηση και προγράμματα επιδότησης που εξετάστηκαν στην παρούσα έρευνα
         
         
                     (43)
                  
                  
                     Η Επιτροπή εξέτασε κατά πόσον συνεχιζόταν η επιδότηση, εξετάζοντας κατά πόσον οι επιδοτήσεις που αντισταθμίστηκαν στην αρχική έρευνα εξακολούθησαν να αποφέρουν οφέλη στον κλάδο παραγωγής ηλιακών υαλοπινάκων.
                  
               
                     (44)
                  
                  
                     Η Επιτροπή αποφάσισε ότι, λαμβανομένων υπόψη των πορισμάτων του παρόντος τμήματος που επιβεβαιώνουν τη συνέχιση της πρακτικής των επιδοτήσεων σε σχέση με τις επιδοτήσεις που αντισταθμίστηκαν στην αρχική έρευνα, δεν ήταν αναγκαίο να διερευνηθούν όλες οι άλλες επιδοτήσεις που ο αιτών υποστήριξε ότι υφίστανται. Μόλις η Επιτροπή διαπιστώσει ότι υπάρχουν αποδεικτικά στοιχεία για τη συνέχιση της επιδότησης σύμφωνα με το άρθρο 18 του βασικού κανονισμού, δεν είναι αναγκαίο να καθοριστεί το ακριβές ποσό της επιδότησης.
                  
               
                     (45)
                  
                  
                     Δεν υποβλήθηκαν παρατηρήσεις μετά την κοινοποίηση στα ενδιαφερόμενα μέρη.
                  
               3.3.1.   Άμεση μεταφορά κεφαλαίων (15)
         
         3.3.1.1.   Προτιμησιακή δανειοδότηση και επιτόκια
         
         α)   
               Πορίσματα της αρχικής έρευνας
            
         
         
                     (46)
                  
                  
                     Στην αρχική έρευνα (16), η Επιτροπή κατέληξε στο συμπέρασμα ότι οι τράπεζες κρατικής ιδιοκτησίας ή οι τράπεζες, στις οποίες το κράτος έχει την πλειοψηφία των μετοχών, και οι δύο αναφερόμενες ως «κρατικές εμπορικές τράπεζες», είναι δημόσιοι φορείς σύμφωνα με το άρθρο 2 στοιχείο β) του βασικού κανονισμού. Επιπλέον, κατέληξε στο συμπέρασμα ότι το άρθρο 34 του νόμου της ΛΔΚ για τις εμπορικές τράπεζες (νόμος περί τραπεζών) απαιτεί από τις τράπεζες στη ΛΔΚ να ασκούν τις δραστηριότητες δανεισμού τους σύμφωνα με τις ανάγκες της εθνικής οικονομίας. Η Επιτροπή κατέληξε επίσης στο συμπέρασμα ότι η απόφαση αριθ. 9 και η απόφαση αριθ. 40 είχαν ισχύ νόμου και ότι οι εν λόγω αποφάσεις απαιτούν από τις τράπεζες να παρέχουν πιστωτική στήριξη στους προωθούμενους κλάδους. Κατά συνέπεια, η Επιτροπή κατέληξε στο συμπέρασμα ότι οι κρατικές εμπορικές τράπεζες χορήγησαν χρηματοδοτικές συνεισφορές βάσει του άρθρου 3 παράγραφος 1 στοιχείο α) σημείο i) του βασικού κανονισμού.
                  
               
                     (47)
                  
                  
                     Η Επιτροπή κατέληξε επίσης στο συμπέρασμα ότι το άρθρο 34 του νόμου περί τραπεζών εφαρμόζεται σε ιδιωτικές τράπεζες στην Κίνα (17). Ως εκ τούτου, η κινεζική κυβέρνηση αποφασίζει τελικά για τη δανειοδοτική στρατηγική τόσο των κρατικών όσο και των ιδιωτικών τραπεζών. Κατά συνέπεια, η Επιτροπή έκρινε ότι η κινεζική κυβέρνηση αναθέτει ή δίνει εντολή στις ιδιωτικές τράπεζες να χορηγήσουν χρηματοδοτικές συνεισφορές κατά την έννοια του άρθρο 3 παράγραφος 1 στοιχείο α) σημείο iv) του βασικού κανονισμού, παρέχοντας δάνεια σε προωθούμενους κλάδους παραγωγής.
                  
               
                     (48)
                  
                  
                     Όσον αφορά τον ατομικό χαρακτήρα (18), η Επιτροπή έκρινε ότι η κινεζική κυβέρνηση έδωσε εντολή για προτιμησιακή δανειοδότηση σε περιορισμένο αριθμό κλάδων παραγωγής, συμπεριλαμβανομένου του κλάδου παραγωγής ηλιακών υαλοπινάκων. Η Επιτροπή κατέληξε στο συμπέρασμα ότι αυτό προέκυψε από το 12ο πενταετές πρόγραμμα και την απόφαση αριθ. 40. Επομένως, οι χρηματοδοτικές συνεισφορές που χορηγήθηκαν από τις κρατικές εμπορικές τράπεζες, και τις οποίες ανέθεσε ή για τις οποίες έδωσε εντολή στις ιδιωτικές τράπεζες σύμφωνα με το άρθρο 34 του νόμου περί τραπεζών, διαπιστώθηκε ότι έχουν ατομικό χαρακτήρα κατά την έννοια του άρθρου 4 παράγραφος 2 στοιχείο α) του βασικού κανονισμού.
                  
               
                     (49)
                  
                  
                     Τέλος, η Επιτροπή υπενθύμισε ότι τα δάνεια κατά την έννοια του άρθρο 3 παράγραφος 1 στοιχείο α) σημείο i) του βασικού κανονισμού αποφέρουν όφελος στον αποδέκτη στον βαθμό που χορηγούνται υπό ευνοϊκότερους όρους από εκείνους που θα μπορούσε να εξασφαλίσει ο αποδέκτης στην αγορά (19). Η Επιτροπή κατέληξε στο συμπέρασμα ότι αυτό όντως συνέβαινε μετά τη χρήση των διαθέσιμων στοιχείων.
                  
               
                     (50)
                  
                  
                     Το ποσοστό επιδότησης που καθορίστηκε στην αρχική έρευνα για τον προτιμησιακό δανεισμό στους παραγωγούς-εξαγωγείς ηλιακών υαλοπινάκων που συμπεριλήφθηκαν στο δείγμα κυμάνθηκε από 0 % έως 6,2 %, ενώ το ποσοστό για τις μη συνεργασθείσες εταιρείες ανήλθε στο 6,2 %.
                  
               β)   
               Συνέχιση των προγραμμάτων επιδοτήσεων
            
         
         
                     (51)
                  
                  
                     Στην αίτηση επανεξέτασης και στα αντίστοιχα παραρτήματα (20), ο αιτών προσκόμισε στοιχεία που αποδεικνύουν ότι οι Κινέζοι παραγωγοί ηλιακών υαλοπινάκων εξακολούθησαν να επωφελούνται από προτιμησιακό δανεισμό και επιτόκια χαμηλότερα εκείνων της αγοράς από τις εγχώριες τράπεζες στην Κίνα. Ο κλάδος παραγωγής ηλιακών υαλοπινάκων είναι προωθούμενος κλάδος στο πλαίσιο του 13ου πενταετούς προγράμματος (21), γεγονός που οδήγησε την Επιτροπή στο συμπέρασμα ότι τόσο οι κρατικές εμπορικές τράπεζες όσο και οι ιδιωτικές τράπεζες εξακολουθούν να υποχρεούνται να χορηγούν προτιμησιακή χρηματοδότηση στον κλάδο παραγωγής ηλιακών υαλοπινάκων της Κίνας σύμφωνα με το άρθρο 34 του νόμου περί τραπεζών.
                  
               
                     (52)
                  
                  
                     Ο αιτών προσκόμισε στοιχεία που αποδεικνύουν ότι οι κρατικές εμπορικές τράπεζες εξακολουθούν να είναι δημόσιοι φορείς σύμφωνα με τη δοκιμή που έχει θεσπιστεί από το δευτεροβάθμιο δικαιοδοτικό όργανο (22), διότι εκτελούν κυβερνητικά καθήκοντα και, στο πλαίσιο αυτό, ασκούν κυβερνητική εξουσία. Συγκεκριμένα, ο αιτών αναφέρθηκε στα πορίσματα της έρευνας για τα ηλεκτρικά ποδήλατα (23) και στην επανεξέταση ενόψει της λήξης ισχύος των μέτρων για το επιχρισμένο χαρτί υψηλής ποιότητας (24), που επιβεβαίωσαν τη θέση που έλαβε η Επιτροπή κατά την αρχική έρευνα.
                  
               
                     (53)
                  
                  
                     Η αίτηση επανεξέτασης περιείχε επίσης στοιχεία που αποδεικνύουν ότι η κινεζική κυβέρνηση εξακολουθούσε να αναθέτει ή να δίνει εντολή στις ιδιωτικές τράπεζες κατά τον καθορισμό των δανείων, δεδομένου ότι και αυτές περιλαμβάνονται στο πεδίο εφαρμογής του άρθρο 34 του νόμου περί τραπεζών. Ο αιτών παρέθεσε την πρόσφατη έρευνα για τα ηλεκτρικά ποδήλατα, στην οποία η Επιτροπή έκρινε ότι το 13ο πενταετές πρόγραμμα δεν μπορεί να θεωρηθεί ως «απλή [πράξη] ενθάρρυνση[ς]», και διαπιστώνεται ότι «σε όλα τα χρηματοπιστωτικά ιδρύματα (συμπεριλαμβανομένων των ιδιωτικών χρηματοπιστωτικών ιδρυμάτων) που λειτουργούν στην Κίνα υπό την εποπτεία της CRBC έχει ανατεθεί ή έχει δοθεί εντολή από το κράτος, κατά την έννοια του άρθρου 3 παράγραφος 1 στοιχείο α) σημείο iv) πρώτη περίπτωση του βασικού κανονισμού, να εφαρμόζουν τις κυβερνητικές πολιτικές και να χορηγούν δάνεια με προτιμησιακά επιτόκια στον κλάδο παραγωγής ηλεκτρικών ποδηλάτων» (25).
                  
               
                     (54)
                  
                  
                     Ελλείψει συνεργασίας από την κινεζική κυβέρνηση και τους παραγωγούς-εξαγωγείς ηλιακών υαλοπινάκων, δεν προβλήθηκαν επιχειρήματα που να αμφισβητούν τα στοιχεία που υπέβαλε ο αιτών όσον αφορά την τρέχουσα κατάσταση του κινεζικού τραπεζικού συστήματος.
                  
               
                     (55)
                  
                  
                     Επιπλέον, η πρόσφατη επανεξέταση ενόψει της λήξης ισχύος των μέτρων για ορισμένα προϊόντα χάλυβα με οργανική επικάλυψη (26), η έρευνα για τα επίσωτρα (27), η έρευνα για πλατέα προϊόντα θερμής έλασης από χάλυβα (28) και η έκθεση σχετικά με την Κίνα (29) επιβεβαίωσαν το συμπέρασμα ότι οι κρατικές εμπορικές τράπεζες θα πρέπει να θεωρούνται δημόσιοι φορείς, οι οποίοι χορηγούν προτιμησιακή χρηματοδότηση βάσει του άρθρου 34 του νόμου περί τραπεζών και ότι οι ιδιωτικοί φορείς έχουν την εντολή να πράξουν ακριβώς το ίδιο.
                  
               γ)   
               Όφελος
            
         
         
                     (56)
                  
                  
                     Στο παράρτημα 23 της αίτησης επανεξέτασης, ο αιτών παρείχε ένα παράδειγμα Κινέζου παραγωγού-εξαγωγέα ηλιακών υαλοπινάκων που επωφελείται ή έχει επωφεληθεί από προτιμησιακή δανειοδότηση βάσει των (εξαμηνιαίων) ετήσιων εκθέσεών του. Επιπλέον, άλλες διαθέσιμες στο κοινό ετήσιες εκθέσεις των παραγωγών-εξαγωγέων έδειξαν ότι έχουν ή είχαν επωφεληθεί από την προτιμησιακή δανειοδότηση (30).
                  
               
                     (57)
                  
                  
                     Ελλείψει συνεργασίας από τους παραγωγούς-εξαγωγείς ηλιακών υαλοπινάκων, η Επιτροπή δεν είχε καμία πληροφορία που να αφορά συγκεκριμένη εταιρεία με βάση την οποία θα μπορούσε να υπολογιστεί το ποσό της επιδότησης που προσπορίστηκαν οι αποδέκτες κατά τη διάρκεια της ΠΕΕ. Ωστόσο, όσον αφορά το συμπέρασμα για τη συνέχιση της πρακτικής των επιδοτήσεων, που συνήχθη στο πλαίσιο της τρέχουσας επανεξέτασης ενόψει της λήξης ισχύος των μέτρων, η Επιτροπή δεν θεώρησε αναγκαίο να υπολογίσει τα ποσά αυτά. Τα αποδεικτικά στοιχεία της αίτησης επανεξέτασης δείχνουν ότι τα εν λόγω ποσά θα εξακολουθήσουν να είναι σημαντικά. Κανένα στοιχείο δεν έδειξε ότι το επίπεδο επιδότησης είχε μειωθεί σε σύγκριση με την αρχική έρευνα, η οποία, ως εκ τούτου, θεωρείται ότι συνεχίστηκε σε επίπεδο πάνω από το ελάχιστο.
                  
               δ)   
               Ατομικός χαρακτήρας
            
         
         
                     (58)
                  
                  
                     Το εν λόγω πρόγραμμα επιδότησης εξακολουθούσε να έχει ατομικό χαρακτήρα κατά την έννοια του άρθρου 4 παράγραφος 2 στοιχείο α) και του άρθρου 4 παράγραφος 2 στοιχείο β) του βασικού κανονισμού, δεδομένου ότι η νομική κατάσταση δεν άλλαξε και η κινεζική κυβέρνηση συνεχίζει να ενθαρρύνει τον κλάδο παραγωγής ηλιακών υαλοπινάκων (31).
                  
               ε)   
               Συμπέρασμα
            
         
         
                     (59)
                  
                  
                     Ως εκ τούτου, η Επιτροπή κατέληξε στο συμπέρασμα ότι υφίστανται επαρκή αποδεικτικά στοιχεία που δείχνουν ότι οι παραγωγοί-εξαγωγείς συνέχισαν να λαμβάνουν προτιμησιακή δανειοδότηση ως αντισταθμίσιμες επιδοτήσεις κατά τη διάρκεια της ΠΕΕ.
                  
               3.3.1.2.   Επιχορηγήσεις και ad hoc επιδοτήσεις
         α)   
               Πορίσματα της αρχικής έρευνας
            
         
         
                     (60)
                  
                  
                     Στην αρχική έρευνα (32), η Επιτροπή κατέληξε στο συμπέρασμα ότι οι εταιρείες του δείγματος έλαβαν σημαντικές εφάπαξ επιχορηγήσεις από διάφορες κρατικές αρχές σε πολλά επίπεδα διακυβέρνησης, γεγονός που είχε ως αποτέλεσμα την απολαβή οφέλους κατά τη διάρκεια της περιόδου έρευνας. Οι συγκεκριμένες επιχορηγήσεις δόθηκαν στις εταιρείες από τις εθνικές, επαρχιακές, δημοτικές ή περιφερειακές αρχές και όλες φαίνεται ότι έχουν ατομικό χαρακτήρα για τις εν λόγω εταιρείες ή έχουν ατομικό χαρακτήρα όσον αφορά τη θέση ή το είδος του κλάδου παραγωγής.
                  
               
                     (61)
                  
                  
                     Η κινεζική κυβέρνηση δεν παρέσχε περαιτέρω πληροφορίες σχετικά με αυτές τις εφάπαξ επιχορηγήσεις και αρνήθηκε να αρχίσει διαβουλεύσεις επί του θέματος. Συνεπώς, βάσει στοιχείων που συγκεντρώθηκαν για την παραλαβή αυτών των επιχορηγήσεων από τις εταιρείες του δείγματος, και ελλείψει άλλων πληροφοριών, η Επιτροπή κατέληξε στο συμπέρασμα ότι οι εν λόγω επιχορηγήσεις ήταν άμεση μεταφορά κεφαλαίων που παρέχουν όφελος στους αποδέκτες τους και, ως εκ τούτου, επιδοτήσεις κατά την έννοια του άρθρο 3 παράγραφος 1 στοιχείο α) σημείο i) και του άρθρου 3 παράγραφος 2 του βασικού κανονισμού.
                  
               
                     (62)
                  
                  
                     Όσον αφορά τον ατομικό χαρακτήρα, η Επιτροπή επισήμανε ότι οι επιχορηγήσεις ήταν ατομικού χαρακτήρα κατά την έννοια του άρθρου 4 παράγραφος 2 στοιχείο α) και του άρθρου 4 παράγραφος 3 του βασικού κανονισμού, δεδομένου ότι φαίνεται να περιορίζονται σε ορισμένες εταιρείες ή συγκεκριμένα έργα σε συγκεκριμένες περιοχές. Η Επιτροπή δήλωσε επίσης ότι δεν υπήρχαν στοιχεία που να αποδεικνύουν ότι οι επιχορηγήσεις ανήκαν σε γενικό πρόγραμμα επιδότησης και ότι δεν πληρούσαν τις απαιτήσεις μη ατομικού χαρακτήρα του άρθρο 4 παράγραφος 2 στοιχείο β) του βασικού κανονισμού.
                  
               
                     (63)
                  
                  
                     Το ποσοστό επιδότησης που καθορίστηκε στην αρχική έρευνα για τις επιχορηγήσεις στους παραγωγούς-εξαγωγείς ηλιακών υαλοπινάκων που συμπεριλήφθηκαν στο δείγμα κυμάνθηκε από 1,1 % έως 3,0 %, ενώ το ποσοστό για τις μη συνεργασθείσες εταιρείες ανήλθε στο 3,0 %.
                  
               β)   
               Συνέχιση των προγραμμάτων επιδοτήσεων
            
         
         
                     (64)
                  
                  
                     Στην αίτηση επανεξέτασης και τα αντίστοιχα παραρτήματα (33), ο αιτών προσκόμισε αποδεικτικά στοιχεία σύμφωνα με τα οποία οι παραγωγοί-εξαγωγείς ηλιακών υαλοπινάκων εξακολούθησαν να επωφελούνται από επιχορηγήσεις και ad hoc επιδοτήσεις.
                  
               
                     (65)
                  
                  
                     Ο αιτών καταρχάς παρέπεμψε σε έκθεση του εκπροσώπου εμπορίου των Ηνωμένων Πολιτειών, στην οποία προσδιορίστηκε ο ρόλος των επαρχιακών και των τοπικών αρχών στην εφαρμογή των βιομηχανικών πολιτικών της Κίνα, που κατευθύνουν τις επιδοτήσεις προς τομείς με πλεονάζουσα ικανότητα. Ο αιτών υποστηρίζει ότι ο τομέας των ηλιακών υαλοπινάκων είναι ακριβώς ένας τέτοιος τομέας (34)
                     
                  
               
                     (66)
                  
                  
                     Ο αιτών υπέβαλε παραδείγματα περιπτώσεων επιδότησης ad hoc με αναφορά στις συγκεκριμένες γραμμές των ελεγμένων ετήσιων εκθέσεων αρκετών παραγωγών-εξαγωγέων. Διαπιστώθηκε ότι ένας παραγωγός-εξαγωγέας ηλιακών υαλοπινάκων έλαβε αύξηση των κρατικών επιχορηγήσεων κατά 2,68 εκατ. RMB κατά τη διάρκεια της ΠΕΕ, γεγονός που οδήγησε σε ισοσκέλιση των δημόσιων επιχορηγήσεων ύψους περίπου 550 εκατ. RMB. Ομοίως, ένας άλλος παραγωγός-εξαγωγέας ηλιακών υαλοπινάκων ανέφερε κρατικές επιχορηγήσεις ύψους πάνω από 14 εκατ. RMB κατά τη διάρκεια της ΠΕΕ.
                  
               
                     (67)
                  
                  
                     Ελλείψει συνεργασίας από την κινεζική κυβέρνηση και τους παραγωγούς-εξαγωγείς ηλιακών υαλοπινάκων, δεν υποβλήθηκαν επιχειρήματα που θα μπορούσαν να θέσουν υπό αμφισβήτηση τα αποδεικτικά στοιχεία που υπέβαλε ο αιτών στην αίτηση επανεξέτασης. Τα στοιχεία που είχε στη διάθεσή της η Επιτροπή έδειξαν, συνεπώς, ότι οι επιχορηγήσεις και οι ad hoc επιδοτήσεις για τους παραγωγούς-εξαγωγείς ηλιακών υαλοπινάκων στο πλαίσιο ενός προωθούμενου κλάδου παραγωγής (35) συνεχίστηκαν κατά τη διάρκεια της ΠΕΕ. Αυτές οι επιχορηγήσεις και οι ad hoc επιδοτήσεις αντιπροσωπεύουν άμεση μεταφορά κεφαλαίων κατά την έννοια του άρθρο 3 παράγραφος 1 στοιχείο α) σημείο i) του βασικού κανονισμού.
                  
               γ)   
               Όφελος
            
         
         
                     (68)
                  
                  
                     Στο παράρτημα 23 της αίτησης επανεξέτασης, ο αιτών παρείχε παραδείγματα Κινέζων παραγωγών-εξαγωγέων ηλιακών υαλοπινάκων που επωφελούνταν ή επωφελήθηκαν από επιχορηγήσεις και ad hoc επιδοτήσεις με βάση τις (εξαμηνιαίες) ετήσιες εκθέσεις τους.
                  
               
                     (69)
                  
                  
                     Ελλείψει συνεργασίας από παραγωγούς-εξαγωγείς ηλιακών υαλοπινάκων, η Επιτροπή δεν είχε καμία πληροφορία που να αφορά συγκεκριμένη εταιρεία με βάση την οποία θα μπορούσε να υπολογιστεί το ποσό της επιδότησης που προσπορίστηκαν οι αποδέκτες κατά τη διάρκεια της περιόδου της έρευνας επανεξέτασης. Ωστόσο, όσον αφορά το συμπέρασμα για τη συνέχιση της πρακτικής των επιδοτήσεων, που συνήχθη στο πλαίσιο της τρέχουσας επανεξέτασης ενόψει της λήξης ισχύος των μέτρων, η Επιτροπή δεν θεώρησε αναγκαίο να υπολογίσει τα ποσά αυτά. Τα αποδεικτικά στοιχεία της αίτησης επανεξέτασης δείχνουν ότι τα εν λόγω ποσά θα εξακολουθήσουν να είναι σημαντικά. Ωστόσο, κανένα στοιχείο δεν αποδείκνυε ότι το επίπεδο της επιδότησης είχε μειωθεί σε σύγκριση με την αρχική έρευνα.
                  
               δ)   
               Ατομικός χαρακτήρας
            
         
         
                     (70)
                  
                  
                     Οι εν λόγω επιχορηγήσεις και επιδοτήσεις ad hoc εξακολουθούν να έχουν ατομικό χαρακτήρα κατά την έννοια του άρθρου 4 παράγραφος 2 στοιχείο α) και του άρθρου 4 παράγραφος 2 στοιχείο β) του βασικού κανονισμού, καθώς τίποτα δεν έρχεται σε αντίθεση με το γεγονός ότι η Επιτροπή διαπίστωσε στην αρχική έρευνα ότι οι επιχορηγήσεις αυτές έχουν ατομικό χαρακτήρα.
                  
               ε)   
               Συμπέρασμα
            
         
         
                     (71)
                  
                  
                     Ως εκ τούτου, η Επιτροπή κατέληξε στο συμπέρασμα ότι υφίστανται επαρκή αποδεικτικά στοιχεία που δείχνουν ότι οι παραγωγοί-εξαγωγείς συνέχισαν να λαμβάνουν επιχορηγήσεις και ad hoc επιδοτήσεις ως αντισταθμίσιμες επιδοτήσεις κατά τη διάρκεια της περιόδου έρευνας επανεξέτασης.
                  
               3.3.2.   Διαφυγόντα έσοδα
         
         3.3.2.1.   Προτιμησιακές φορολογικές πολιτικές για εταιρείες που αναγνωρίζονται ως επιχειρήσεις υψηλής ή νέας τεχνολογίας
         α)   
               Πορίσματα της αρχικής έρευνας
            
         
         
                     (72)
                  
                  
                     Στην αρχική έρευνα (36), η Επιτροπή κατέληξε στο συμπέρασμα ότι ορισμένες εταιρείες του δείγματος, αλλά όχι όλες, επωφελήθηκαν από προτιμησιακές φορολογικές πολιτικές για εταιρείες που έχουν αναγνωριστεί ως «επιχείρηση υψηλής και νέας τεχνολογίας». Η Επιτροπή διαπίστωσε ότι η αναγνώριση αυτή εξαρτάται από την εκπλήρωση συγκεκριμένου συνόλου κριτηρίων, τα οποία, εφόσον πληρούνται, συνεπάγονται μείωση σε 15 % του φόρου εισοδήματος εταιρειών σε σύγκριση με τον κανονικό συντελεστή του 25 %.
                  
               
                     (73)
                  
                  
                     Η Επιτροπή διαπίστωσε ότι η νομική βάση του προγράμματος αυτού ήταν:
                     
                                 —
                              
                              
                                 το άρθρο 28 παράγραφος 2 του νόμου του 2008 για τον φόρο εισοδήματος των εταιρειών (Enterprise Income Tax Law),
                              
                           
                                 —
                              
                              
                                 τα «διοικητικά μέτρα για τον προσδιορισμό των επιχειρήσεων υψηλής και νέας τεχνολογίας» (Guo Ke Fa Ha [2008] αριθ. 172),
                              
                           
                                 —
                              
                              
                                 το άρθρο 93 των κανόνων εφαρμογής του νόμου για τον φόρο εισοδήματος των εταιρειών, και
                              
                           
                                 —
                              
                              
                                 η ανακοίνωση της Κρατικής Διοικητικής Αρχής Φορολογίας για θέματα που αφορούν την καταβολή του φόρου εισοδήματος επιχειρήσεων υψηλής και νέας τεχνολογίας [Guo Shui Han (2008) αριθ. 985].
                              
                           
               
                     (74)
                  
                  
                     Η Επιτροπή χαρακτήρισε το εν λόγω φορολογικό καθεστώς ως παραίτηση του Δημοσίου από απαίτηση σε έσοδο που κανονικά του οφείλεται ή μη εισπραξή του, κατά την έννοια του άρθρου 3 παράγραφος 1 στοιχείο α) σημείο ii) του βασικού κανονισμού. Στη συνέχεια, η Επιτροπή έκρινε ότι οι προτιμησιακές φορολογικές πολιτικές για τις αναγνωρισμένες επιχειρήσεις υψηλής και νέας τεχνολογίας παρείχαν όφελος στους δικαιούχους ίσο με την εξοικονόμηση φόρου.
                  
               
                     (75)
                  
                  
                     Όσον αφορά τον ατομικό χαρακτήρα, η Επιτροπή κατέληξε στο συμπέρασμα ότι η επιδότηση είχε ατομικό χαρακτήρα όπως ορίζεται στο άρθρο 4 παράγραφος 2 στοιχείο α) του βασικού κανονισμού, δεδομένου ότι περιοριζόταν στις επιχειρήσεις που έλαβαν την πιστοποίηση επιχειρήσεων υψηλής και νέας τεχνολογίας και συμμορφώνονταν με όλες τις απαιτήσεις των διοικητικών μέτρων του 2008. Διαπιστώθηκε επίσης ότι η επιλεξιμότητα για τις εν λόγω φορολογικές προτιμήσεις δεν ήταν αυτόματη και ότι η νομοθεσία ή η χορηγούσα αρχή δεν θέσπισαν αντικειμενικά κριτήρια. Η Επιτροπή διαπίστωσε ότι η επιλεξιμότητα εξαρτάται από τη χορήγηση πιστοποιητικού επιχείρησης υψηλής και νέας τεχνολογίας μετά από διαδικασία διακριτικής ευχέρειας.
                  
               
                     (76)
                  
                  
                     Το ποσοστό επιδότησης που καθορίστηκε στην αρχική έρευνα για τον παραγωγό-εξαγωγέα ηλιακών υαλοπινάκων που επωφελείται από προτιμησιακές φορολογικές πολιτικές για τις αναγνωρισμένες επιχειρήσεις υψηλής και νέας τεχνολογίας κυμάνθηκε από 0,4 % έως 1,8 %, ενώ το ποσοστό για τις μη συνεργασθείσες εταιρείες ανήλθε στο 1,8 %.
                  
               β)   
               Συνέχιση των προγραμμάτων επιδοτήσεων
            
         
         
                     (77)
                  
                  
                     Στην αίτηση επανεξέτασης και τα αντίστοιχα παραρτήματα (37), ο αιτών προσκόμισε αποδεικτικά στοιχεία σύμφωνα με τα οποία οι παραγωγοί-εξαγωγείς ηλιακών υαλοπινάκων εξακολούθησαν να επωφελούνται από προτιμησιακές φορολογικές πολιτικές για τις αναγνωρισμένες επιχειρήσεις υψηλής και νέας τεχνολογίας.
                  
               
                     (78)
                  
                  
                     Ο αιτών ανέφερε (ενδιάμεσες) εκθέσεις τριών κύριων παραγωγών-εξαγωγέων ηλιακών υαλοπινάκων, όπου σημειώνεται το καθεστώς τους ως αναγνωρισμένων επιχειρήσεων υψηλής και νέας τεχνολογίας οι οποίες, ως εκ τούτου, επωφελούνται από μειωμένο φόρο εισοδήματος εταιρειών ύψους 15 %.
                  
               
                     (79)
                  
                  
                     Ο αιτών αναφέρθηκε επίσης στα διοικητικά μέτρα για τον προσδιορισμό των επιχειρήσεων υψηλής και νέας τεχνολογίας [GuoKeepHuo (2016) αριθ. 32 (εγκύκλιος 32), περίληψη των οποίων παρατίθεται στο παράρτημα 24 της αίτησης επανεξέτασης. Η εγκύκλιος 32 τροποποιεί τα κριτήρια που πρέπει να πληρούν οι εταιρείες που υποβάλλουν αίτηση για το καθεστώς επιχείρησης υψηλής και νέας τεχνολογίας και αντιπροσωπεύει συνεχή δέσμευση της κινεζικής κυβέρνησης να επιδοτήσει προωθούμενους κλάδους παραγωγής, όπως οι ηλιακοί υαλοπίνακες (38).
                  
               
                     (80)
                  
                  
                     Εκτός από τα αποδεικτικά στοιχεία που υπέβαλε ο αιτών, η Επιτροπή επιβεβαίωσε τη συνέχιση των προτιμησιακών φορολογικών πολιτικών για τις αναγνωρισμένες εταιρείες υψηλής και νέας τεχνολογίας σε προωθούμενους κλάδους παραγωγής στην πρόσφατη έρευνα για τα ηλεκτρικά ποδήλατα (39), την έρευνα για τα επίσωτρα (40), καθώς και την επανεξέταση ενόψει της λήξης ισχύος των μέτρων για ορισμένα προϊόντα χάλυβα με οργανική επικάλυψη (41). Όσον αφορά τα ηλεκτρικά ποδήλατα, η Επιτροπή διαπίστωσε ότι η νομική βάση του προγράμματος αυτού είναι:
                     
                                 —
                              
                              
                                 το άρθρο 28 παράγραφος 2 του νόμου για τον φόρο εισοδήματος των εταιρειών,
                              
                           
                                 —
                              
                              
                                 το άρθρο 93 των κανόνων εφαρμογής του νόμου για τον φόρο εισοδήματος των εταιρειών,
                              
                           
                                 —
                              
                              
                                 η εγκύκλιος του υπουργείου Επιστήμης και Τεχνολογίας, του υπουργείου Οικονομικών και της Κρατικής Διοικητικής Αρχής Φορολογίας για την αναθεώρηση και τη δημοσίευση των «Διοικητικών μέτρων για την αναγνώριση των επιχειρήσεων υψηλής τεχνολογίας» G.K. F.H. 2016 αριθ. 32,
                              
                           
                                 —
                              
                              
                                 η κοινοποίηση του υπουργείου Επιστήμης και Τεχνολογίας, του υπουργείου Οικονομικών και της Κρατικής Διοικητικής Αρχής Φορολογίας σχετικά με την αναθεώρηση, την εκτύπωση και τη δημοσίευση των κατευθύνσεων για τη διαχείριση της αναγνώρισης των επιχειρήσεων τεχνολογιών αιχμής και νέων τεχνολογιών, GKFH [2016] αριθ. 195,
                              
                           
                                 —
                              
                              
                                 οι κατευθυντήριες γραμμές σχετικά με τους σύγχρονους αναπτυξιακούς τομείς προτεραιότητας στους κλάδους υψηλής τεχνολογίας (2011), που εκδόθηκαν από την Εθνική Επιτροπή Ανάπτυξης και Μεταρρύθμισης (NDRC), το υπουργείο Επιστήμης και Τεχνολογίας, το υπουργείο Εμπορίου και την Εθνική Υπηρεσία Πνευματικής Ιδιοκτησίας.
                              
                           
               
                     (81)
                  
                  
                     Ελλείψει συνεργασίας από την κινεζική κυβέρνηση και τους παραγωγούς-εξαγωγείς ηλιακών υαλοπινάκων, δεν υποβλήθηκαν επιχειρήματα που θα έθεταν υπό αμφισβήτηση τα αποδεικτικά στοιχεία τα οποία υπέβαλε ο αιτών ούτε τα πρόσφατα πορίσματα της Επιτροπής. Τα στοιχεία που είχε στη διάθεσή της η Επιτροπή έδειξαν, συνεπώς, ότι οι προτιμησιακές φορολογικές πολιτικές για τους παραγωγούς-εξαγωγείς ηλιακών υαλοπινάκων που αναγνωρίζονται ως επιχειρήσεις υψηλής και νέας τεχνολογίας που αντισταθμίστηκαν στην αρχική έρευνα, συνεχίστηκαν κατά τη διάρκεια της ΠΕΕ. Αυτές οι φορολογικές πολιτικές είναι η περίπτωση που το Δημόσιο παραιτείται από απαίτηση σε έσοδο που κανονικά του οφείλεται ή δεν το εισπράττει κατά την έννοια του άρθρου 3 παράγραφος 1 στοιχείο α) σημείο ii) του βασικού κανονισμού.
                  
               γ)   
               Όφελος
            
         
         
                     (82)
                  
                  
                     Οι προτιμησιακές φορολογικές πολιτικές για τις αναγνωρισμένες εταιρείες υψηλής και νέας τεχνολογίας παρέχουν όφελος κατά την έννοια του άρθρο 3 παράγραφος 2 του βασικού κανονισμού, το οποίο ισούται με την εξοικονόμηση φόρου. Όπως προαναφέρθηκε, ο αιτών προσκόμισε αποδεικτικά στοιχεία για τρεις τουλάχιστον παραγωγούς-εξαγωγείς ηλιακών υαλοπινάκων που επωφελούνται από τις εν λόγω παροχές στο παράρτημα 23.
                  
               
                     (83)
                  
                  
                     Ελλείψει συνεργασίας από τους παραγωγούς-εξαγωγείς ηλιακών υαλοπινάκων, η Επιτροπή δεν είχε καμία πληροφορία που να αφορά συγκεκριμένη εταιρεία με βάση την οποία θα μπορούσε να υπολογιστεί το ποσό της επιδότησης που προσπορίστηκαν οι αποδέκτες κατά τη διάρκεια της περιόδου της έρευνας επανεξέτασης. Ωστόσο, όσον αφορά το συμπέρασμα για τη συνέχιση της πρακτικής των επιδοτήσεων, που συνήχθη στο πλαίσιο της τρέχουσας επανεξέτασης ενόψει της λήξης ισχύος των μέτρων, η Επιτροπή δεν θεώρησε αναγκαίο να υπολογίσει τα ποσά αυτά. Τα αποδεικτικά στοιχεία της αίτησης επανεξέτασης δείχνουν ότι τα εν λόγω ποσά θα εξακολουθήσουν να είναι σημαντικά. Ωστόσο, κανένα στοιχείο δεν αποδείκνυε ότι το επίπεδο της επιδότησης είχε μειωθεί σε σύγκριση με την αρχική έρευνα.
                  
               δ)   
               Ατομικός χαρακτήρας
            
         
         
                     (84)
                  
                  
                     Όπως και στην αρχική έρευνα, οι προτιμησιακές φορολογικές πολιτικές για τις αναγνωρισμένες εταιρείες υψηλής και νέας τεχνολογίας έχουν ατομικό χαρακτήρα κατά την έννοια του άρθρου 4 παράγραφος 2 στοιχείο α) του βασικού κανονισμού, δεδομένου ότι οι νομοθεσίες σύμφωνα με τις οποίες ενήργησε η χορηγούσα αρχή για τη χορήγηση του καθεστώτος εταιρείες υψηλής και νέας τεχνολογίας περιόρισε την πρόσβαση στα καθεστώτα μόνο σε ορισμένες εταιρείες και κλάδους παραγωγής.
                  
               ε)   
               Συμπέρασμα
            
         
         
                     (85)
                  
                  
                     Με βάση τα ανωτέρω, η Επιτροπή κατέληξε στο συμπέρασμα ότι υπάρχουν επαρκή στοιχεία που αποδεικνύουν ότι τουλάχιστον ορισμένοι παραγωγοί-εξαγωγείς συνέχισαν να επιδοτούνται κατά την περίοδο έρευνας επανεξέτασης με προτιμησιακές φορολογικές πολιτικές για τις υψηλής και νέας τεχνολογίας.
                  
               3.3.2.2.   Αντιστάθμιση φόρου για δαπάνες Ε & Α
         α)   
               Πορίσματα της αρχικής έρευνας
            
         
         
                     (86)
                  
                  
                     Στην αρχική έρευνα (42), η Επιτροπή κατέληξε στο συμπέρασμα ότι μια εταιρεία του δείγματος έλαβε αντισταθμίσεις δαπανών R&Α και διαπίστωσε ότι η περιφερειακή διοικητική αρχή περιόρισε την επιστροφή σε νεοσυσταθείσες εταιρείες υψηλής και νέας τεχνολογίας.
                  
               
                     (87)
                  
                  
                     Η Επιτροπή έκρινε ότι η νομική βάση για την αντιστάθμιση φόρου για τις δαπάνες Ε & Α ήταν το άρθρο 30 του κινεζικού νόμου για τον φόρο εισοδήματος των εταιρειών και ότι αποτελούσε μια περίπτωση που το Δημόσιο παραιτείται από απαίτηση σε έσοδο που κανονικά του οφείλεται ή δεν το εισπράττει κατά την έννοια του άρθρου 3 παράγραφος 1 στοιχείο α) σημείο ii) του βασικού κανονισμού. Επιπλέον, η Επιτροπή διαπίστωσε ότι η αντιστάθμιση φόρου για τις δαπάνες Ε & Α παρείχε όφελος στον δικαιούχο ίσο με την εξοικονόμηση φόρου.
                  
               
                     (88)
                  
                  
                     Όσον αφορά τον ατομικό χαρακτήρα, η Επιτροπή δήλωσε ότι το άρθρο 30 του νόμου για τον φόρο εισοδήματος των εταιρειών πρέπει να συνδυάζεται με το άρθρο 25 του νόμου του νόμου για τον φόρο εισοδήματος των εταιρειών, το οποίο αναφέρει ότι η απαλλαγή από τον φόρο προορίζεται αποκλειστικά για τους κλάδους παραγωγής και τα έργα που προωθούνται από το κράτος. Ως εκ τούτου, μόνο οι κλάδοι παραγωγής και τα έργα που προωθούνται θα μπορούσαν να έχουν πρόσβαση σε αυτό το σύστημα, και διαπιστώθηκε ότι ο κλάδος παραγωγής ηλιακών υαλοπινάκων είναι ένας τέτοιος προωθούμενος κλάδος. Κατά συνέπεια, η Επιτροπή κατέληξε στο συμπέρασμα ότι η επιδότηση είχε ατομικό χαρακτήρα, όπως ορίζεται στο άρθρο 4 παράγραφος 2 στοιχείο α) του βασικού κανονισμού.
                  
               
                     (89)
                  
                  
                     Το ποσοστό επιδότησης που καθορίστηκε στην αρχική έρευνα για τον παραγωγό-εξαγωγέα ηλιακών υαλοπινάκων που επωφελήθηκε από την αντιστάθμιση φόρου για τις δαπάνες Ε & Α ήταν 0,7 %, που ήταν επίσης δασμολογικός συντελεστής για όλες τις άλλες εταιρείες.
                  
               β)   
               Συνέχιση των προγραμμάτων επιδοτήσεων
            
         
         
                     (90)
                  
                  
                     Στην αίτηση επανεξέτασης και τα αντίστοιχα παραρτήματα (43), ο αιτών παρουσίασε το νομικό πλαίσιο της αντιστάθμισης φόρου για τις δαπάνες Ε & Α με αναφορά, μεταξύ άλλων, στα άρθρα 25 και 30 του νόμου για τον φόρο εισοδήματος των εταιρειών, όπως διαπιστώθηκε κατά την αρχική έρευνα. Επίσης, ο αιτών υπέβαλε αποδεικτικά στοιχεία στο παράρτημα 23 της αίτησης επανεξέτασης, σύμφωνα με τα οποία τουλάχιστον δύο παραγωγοί-εξαγωγείς ηλιακών υαλοπινάκων έχουν δηλώσει τις δαπάνες τους για την Ε & Α και ότι έχουν το καθεστώς επιχείρησης υψηλής και νέας τεχνολογίας, που αποτελούν βασικές προϋποθέσεις για την αντιστάθμιση φόρου για τις δαπάνες Ε & Α.
                  
               
                     (91)
                  
                  
                     Εκτός από τα αποδεικτικά στοιχεία που υπέβαλε ο αιτών, η Επιτροπή επιβεβαίωσε πρόσφατα την ύπαρξη της αντιστάθμισης φόρου για τις δαπάνες Ε & Α ως επιδότησης στις έρευνες για τα ηλεκτρικά ποδήλατα (44) και τα επίσωτρα (45). Στην εν λόγω έρευνα, η Επιτροπή διαπίστωσε ότι οι δαπάνες Ε & Α που πραγματοποιούνται για την ανάπτυξη νέων τεχνολογιών, νέων προϊόντων και νέων τεχνικών που δεν συνιστούν άυλα στοιχεία ενεργητικού και υπολογίζονται στα κέρδη και στις ζημίες της τρέχουσας περιόδου, υπόκεινται σε πρόσθετη έκπτωση ύψους 50 % αφού αφαιρεθούν πλήρως βάσει της πραγματικής κατάστασης. Όταν οι προαναφερόμενες δαπάνες Ε & Α συνιστούν άυλα στοιχεία ενεργητικού, υπόκεινται σε απόσβεση με βάση το 150 % του κόστους των άυλων περιουσιακών στοιχείων. Επιπλέον, η Επιτροπή διαπίστωσε ότι η νομική βάση του προγράμματος αυτού ήταν:
                     
                                 —
                              
                              
                                 το άρθρο 30 παράγραφος 1 του νόμου για τον φόρο εισοδήματος των εταιρειών,
                              
                           
                                 —
                              
                              
                                 οι κανόνες εφαρμογής του νόμου της ΛΔΚ για τον φόρο εισοδήματος των επιχειρήσεων,
                              
                           
                                 —
                              
                              
                                 ανακοίνωση του υπουργείου Οικονομικών, της Κρατικής Διοικητικής Αρχής Φορολογίας και του υπουργείου Επιστήμης και Τεχνολογίας για τη βελτίωση της πολιτικής έκπτωσης των δαπανών Ε & Α προ φόρου. [Cai Shui (2015) αριθ. 119],
                              
                           
                                 —
                              
                              
                                 Ανακοίνωση της Κρατικής Διοικητικής Αρχής Φορολογίας για θέματα σχετικά με την πολιτική έκπτωσης των δαπανών Ε & Α των επιχειρήσεων προ φόρου· και
                              
                           
                                 —
                              
                              
                                 οι κατευθυντήριες γραμμές σχετικά με τους σύγχρονους αναπτυξιακούς τομείς προτεραιότητας στους κλάδους υψηλής τεχνολογίας (2011), που εκδόθηκαν από την Εθνική Επιτροπή Ανάπτυξης και Μεταρρύθμισης (NDRC), το υπουργείο Επιστήμης και Τεχνολογίας, το υπουργείο Εμπορίου και την Εθνική Υπηρεσία Πνευματικής Ιδιοκτησίας.
                              
                           
               
                     (92)
                  
                  
                     Ελλείψει συνεργασίας από την κινεζική κυβέρνηση και τους παραγωγούς-εξαγωγείς ηλιακών υαλοπινάκων, δεν υποβλήθηκαν επιχειρήματα που θα έθεταν υπό αμφισβήτηση τα αποδεικτικά στοιχεία τα οποία υπέβαλε ο αιτών ούτε τα πρόσφατα πορίσματα της Επιτροπής. Τα στοιχεία που είχε στη διάθεσή της η Επιτροπή έδειξαν, συνεπώς, ότι η αντιστάθμιση φόρου για τις δαπάνες Ε & Α, όπως διαπιστώθηκε κατά την αρχική έρευνα, συνεχίστηκαν κατά τη διάρκεια της ΠΕΕ. Η αντιστάθμιση φόρου για τις δαπάνες Ε & Α είναι περίπτωση που το Δημόσιο παραιτείται από απαίτηση σε έσοδο που κανονικά του οφείλεται ή δεν το εισπράττει κατά την έννοια του άρθρου 3 παράγραφος 1 στοιχείο α) σημείο ii) του βασικού κανονισμού.
                  
               γ)   
               Όφελος
            
         
         
                     (93)
                  
                  
                     Η αντιστάθμιση φόρου για τις δαπάνες Ε & Α αποδίδει όφελος κατά την έννοια του άρθρου 3 παράγραφος 2 του βασικού κανονισμού, το οποίο ισούται με την εξοικονόμηση φόρου.
                  
               
                     (94)
                  
                  
                     Ελλείψει συνεργασίας από τους παραγωγούς-εξαγωγείς ηλιακών υαλοπινάκων, η Επιτροπή δεν είχε καμία πληροφορία που να αφορά συγκεκριμένη εταιρεία με βάση την οποία θα μπορούσε να υπολογιστεί το ποσό της επιδότησης που προσπορίστηκαν οι αποδέκτες κατά τη διάρκεια της περιόδου της έρευνας επανεξέτασης. Ωστόσο, όσον αφορά το συμπέρασμα για τη συνέχιση της πρακτικής των επιδοτήσεων, που συνήχθη στο πλαίσιο της τρέχουσας επανεξέτασης ενόψει της λήξης ισχύος των μέτρων, η Επιτροπή δεν θεώρησε αναγκαίο να υπολογίσει τα ποσά αυτά. Τα αποδεικτικά στοιχεία της αίτησης επανεξέτασης δείχνουν ότι τα εν λόγω ποσά θα εξακολουθήσουν να είναι σημαντικά. Ωστόσο, κανένα στοιχείο δεν αποδείκνυε ότι το επίπεδο της επιδότησης είχε μειωθεί σε σύγκριση με την αρχική έρευνα.
                  
               δ)   
               Ατομικός χαρακτήρας
            
         
         
                     (95)
                  
                  
                     Η εν λόγω επιδότηση έχει ατομικό χαρακτήρα κατά την έννοια του άρθρου 4 παράγραφος 2 στοιχείο α) του βασικού κανονισμού, δεδομένου ότι η ίδια η νομοθεσία περιορίζει την εφαρμογή του μέτρου αυτού μόνο σε επιχειρήσεις οι οποίες πραγματοποιούν δαπάνες Ε & Α σε συγκεκριμένους τομείς προτεραιότητας υψηλής τεχνολογίας οι οποίοι καθορίζονται από το κράτος.
                  
               ε)   
               Συμπέρασμα
            
         
         
                     (96)
                  
                  
                     Ως εκ τούτου, η Επιτροπή κατέληξε στο συμπέρασμα ότι υπάρχουν επαρκή στοιχεία που αποδεικνύουν ότι τουλάχιστον ορισμένοι παραγωγοί-εξαγωγείς είχαν επιδοτηθεί κατά τη διάρκεια της ΠΕΕ μέσω της αντιστάθμισης φόρου για τις δαπάνες Ε & Α.
                  
               3.3.2.3.   Απαλλαγή από τη φορολογία μερισμάτων σε εξειδικευμένες επιχειρήσεις εγκατεστημένες στη χώρα
         α)   
               Πορίσματα της αρχικής έρευνας
            
         
         
                     (97)
                  
                  
                     Στην αρχική έρευνα (46), η Επιτροπή κατέληξε στο συμπέρασμα ότι μία από τις εταιρείες του δείγματος απαλλάχθηκαν από τον φόρο εισοδήματος από μερίσματα που καταβάλλονται σε εξειδικευμένες επιχειρήσεις εγκατεστημένες στη χώρα.
                  
               
                     (98)
                  
                  
                     Η Επιτροπή έκρινε ότι η νομική βάση της απαλλαγής από τη φορολογία μερισμάτων είναι τα άρθρα 25-26 του νόμου για τον φόρο εισοδήματος των εταιρειών και το άρθρο 83 των κανονισμών για την εφαρμογή του νόμου για τον φόρο εισοδήματος των εταιρειών και ότι η απαλλαγή αποτελεί περίπτωση που το Δημόσιο παραιτείται από απαίτηση σε έσοδο που κανονικά του οφείλεται ή δεν το εισπράττει σύμφωνα με το άρθρο 3 παράγραφος 1 στοιχείο α) σημείο ii) του βασικού κανονισμού. Επιπλέον, η Επιτροπή διαπίστωσε ότι η αντιστάθμιση φόρου για τις δαπάνες Ε & Α παρείχε όφελος στον δικαιούχο ίσο με την εξοικονόμηση φόρου.
                  
               
                     (99)
                  
                  
                     Όσον αφορά τον ατομικό χαρακτήρα, η Επιτροπή διαπίστωσε ότι το εν λόγω καθεστώς επιδότησης εφαρμόζεται μόνο σε εταιρείες που ήταν εγκατεστημένες στη Λαϊκή Δημοκρατία της Κίνας και οι οποίες είχαν πραγματοποιήσει επενδύσεις σε άλλες εταιρείες εγκατεστημένες στη χώρα. Επιπλέον, η Επιτροπή κατέληξε στο συμπέρασμα ότι, όπως και στην περίπτωση της αντιστάθμισης φόρου για τις δαπάνες Ε & Α, το άρθρο 25 του νόμου για τον φόρο εισοδήματος των εταιρειών προβλέπει την εν λόγω φορολογική απαλλαγή για τους κλάδους παραγωγής και τα έργα που προωθούνται από το κράτος. Κατά συνέπεια, η Επιτροπή κατέληξε στο συμπέρασμα ότι η επιδότηση είχε ατομικό χαρακτήρα, όπως ορίζεται στο άρθρο 4 παράγραφος 2 στοιχείο α) του βασικού κανονισμού.
                  
               
                     (100)
                  
                  
                     Το ποσοστό επιδότησης που καθορίστηκε στην αρχική έρευνα για τον παραγωγό-εξαγωγέα ηλιακών υαλοπινάκων που επωφελείται από την αντιστάθμιση φόρου για τις δαπάνες Ε & Α ήταν 5,8 %, το οποίο ήταν επίσης ο δασμολογικός συντελεστής για όλες τις άλλες εταιρείες.
                  
               β)   
               Συνέχιση της επιδότησης
            
         
         
                     (101)
                  
                  
                     Στην αίτηση επανεξέτασης και τα αντίστοιχα παραρτήματα (47), ο αιτών προσκόμισε αποδεικτικά στοιχεία σχετικά με την ύπαρξη παραγωγών-εξαγωγέων ηλιακών υαλοπινάκων που επωφελούνται από την απαλλαγή. Η νομική βάση της εξαίρεσης είναι το άρθρο 25, το άρθρο 26 παράγραφος 2 του νόμου για τον φόρο εισοδήματος των εταιρειών και του άρθρο 83 των κανονισμών για την εφαρμογή του νόμου περί φόρου εισοδήματος των εταιρειών, όπως παρουσιάστηκε από τον αιτούντα (48) και επιβεβαιώθηκε και επεκτάθηκε από την Επιτροπή στην πρόσφατη έρευνα για τα ηλεκτρικά ποδήλατα (49) την επανεξέταση ενόψει της λήξης ισχύος των μέτρων για ορισμένους τύπους επιχρισμένου χαρτιού υψηλής ποιότητας (50).
                  
               
                     (102)
                  
                  
                     Το άρθρο 2 του νόμου για τον φόρο εισοδήματος των εταιρειών ορίζει «τον όρο “ημεδαπή επιχείρηση” ως […] επιχείρηση η οποία έχει συσταθεί σύμφωνα με το κινεζικό δίκαιο εντός της κινεζικής επικράτειας, ή η οποία έχει συσταθεί σύμφωνα με το δίκαιο ξένης χώρας (περιφέρειας), αλλά του οποίου το τωρινό διευθυντικό όργανο βρίσκεται εντός της επικράτειας της Κίνας». Επιπλέον, σύμφωνα με το άρθρο 26 παράγραφος 2 του νόμου για τον φόρο εισοδήματος των εταιρειών, «τα μερίσματα, οι πριμοδοτήσεις και άλλα κέρδη από επενδύσεις μετοχικού κεφαλαίου, τα οποία πραγματοποιούνται μεταξύ δικαιούχων επιχειρήσεων φορολογικών κατοίκων της χώρας» θεωρούνται αφορολόγητα προϊόντα. Με άλλα λόγια, η απαλλαγή των μερισμάτων που καταβάλλονται σε εξειδικευμένες επιχειρήσεις εγκατεστημένες στη χώρα θα εφαρμόζεται σε παραγωγό-εξαγωγέα ηλιακών υαλοπινάκων που είναι εγκατεστημένος στη χώρα (δηλαδή την Κίνα), όταν ο εν λόγω παραγωγός-εξαγωγέας είναι μέτοχος άλλης επιχείρησης εγκατεστημένης στη χώρα (51).
                  
               
                     (103)
                  
                  
                     Ο αιτών προσκόμισε αποδεικτικά στοιχεία για έναν τουλάχιστον παραγωγό-εξαγωγέα με πολλαπλές θυγατρικές (52), ενώ η Επιτροπή βρήκε περισσότερους παραγωγούς-εξαγωγείς σε παρόμοια κατάσταση. Ελλείψει συνεργασίας από την κινεζική κυβέρνηση και τους παραγωγούς-εξαγωγείς ηλιακών υαλοπινάκων, δεν υποβλήθηκαν επιχειρήματα που θα έθεταν υπό αμφισβήτηση τα αποδεικτικά στοιχεία τα οποία υπέβαλε ο αιτών ούτε τα πορίσματα της Επιτροπής στην παρούσα και σε προηγούμενες έρευνες. Τα στοιχεία που είχε στη διάθεσή της η Επιτροπή έδειξαν, συνεπώς, ότι η απαλλαγή των μερισμάτων για τους παραγωγούς-εξαγωγείς ηλιακών υαλοπινάκων που είναι μέτοχοι επιχείρησης εγκατεστημένης στη χώρα συνεχίστηκε κατά τη διάρκεια της περιόδου έρευνας επανεξέτασης. Αυτή η φορολογική απαλλαγή των μερισμάτων συνιστά περίπτωση που το Δημόσιο παραιτείται από απαίτηση σε έσοδο που κανονικά του οφείλεται ή δεν το εισπράττει κατά την έννοια του άρθρου 3 παράγραφος 1 στοιχείο α) σημείο ii) του βασικού κανονισμού (53).
                  
               γ)   
               Όφελος
            
         
         
                     (104)
                  
                  
                     Το όφελος, κατά την έννοια του άρθρο 3 παράγραφος 2 του βασικού κανονισμού, για τους παραγωγούς-εξαγωγείς ηλιακών υαλοπινάκων για τους οποίους ισχύει η φορολογική απαλλαγή των μερισμάτων, είναι ίσο με την εξοικονόμηση φόρου.
                  
               
                     (105)
                  
                  
                     Ελλείψει συνεργασίας από τους παραγωγούς-εξαγωγείς ηλιακών υαλοπινάκων, η Επιτροπή δεν είχε καμία πληροφορία που να αφορά συγκεκριμένη εταιρεία με βάση την οποία θα μπορούσε να υπολογιστεί το ποσό της επιδότησης που προσπορίστηκαν οι αποδέκτες κατά τη διάρκεια της περιόδου της έρευνας επανεξέτασης. Ωστόσο, όσον αφορά το συμπέρασμα για τη συνέχιση της πρακτικής των επιδοτήσεων, που συνήχθη στο πλαίσιο της τρέχουσας επανεξέτασης ενόψει της λήξης ισχύος των μέτρων, η Επιτροπή δεν θεώρησε αναγκαίο να υπολογίσει τα ποσά αυτά. Τα αποδεικτικά στοιχεία της αίτησης επανεξέτασης δείχνουν ότι τα εν λόγω ποσά θα εξακολουθήσουν να είναι σημαντικά. Ωστόσο, κανένα στοιχείο δεν αποδείκνυε ότι το επίπεδο της επιδότησης είχε μειωθεί σε σύγκριση με την αρχική έρευνα.
                  
               δ)   
               Ατομικός χαρακτήρας
            
         
         
                     (106)
                  
                  
                     Η επιδότηση αυτή έχει ατομικό χαρακτήρα κατά την έννοια του άρθρου 4 παράγραφος 2 στοιχείο α) του βασικού κανονισμού, διότι η νομική βάση για τη φορολογική απαλλαγή των μερισμάτων περιορίζει την πρόσβαση στην εν λόγω επιδότηση με δύο διαφορετικούς τρόπους. Πρώτον, η επιδότηση χορηγείται μόνο σε εταιρείες που κατέχουν μετοχές σε εταιρείες εγκατεστημένες στη χώρα, με εξαίρεση τις εταιρείες που επενδύουν σε επιχειρήσεις μη εγκατεστημένες στη χώρα (54). Δεύτερον, το άρθρο 26 παράγραφος 2 του νόμου για τον φόρο εισοδήματος των εταιρειών βρίσκεται στο ίδιο κεφάλαιο με το άρθρο 25 του νόμου για τον φόρο εισοδήματος των εταιρειών, δηλαδή το «Κεφάλαιο IV Προτιμησιακή φορολογική μεταχείριση». Το άρθρο 25 του νόμου για τον φόρο εισοδήματος των εταιρειών, το εισαγωγικό άρθρο του κεφαλαίου αυτού, ορίζει ότι «[ο]ι σημαντικοί κλάδοι παραγωγής και σχέδια των οποίων η ανάπτυξη υποστηρίζεται και προωθείται από το κράτος απολαύουν προτιμησιακής μεταχείρισης στον φόρο εισοδήματος επιχειρήσεων», και περιορίζει σαφώς τη διαθεσιμότητα της επιδότησης στο άρθρο 26 παράγραφος 2 του νόμου για τον φόρο εισοδήματος των εταιρειών για τους προωθούμενους κλάδους παραγωγής, όπως ο κλάδος παραγωγής ηλιακών υαλοπινάκων (55).
                  
               ε)   
               Συμπέρασμα
            
         
         
                     (107)
                  
                  
                     Ως εκ τούτου, η Επιτροπή κατέληξε στο συμπέρασμα ότι υπάρχουν επαρκή στοιχεία που αποδεικνύουν ότι τουλάχιστον ορισμένοι παραγωγοί-εξαγωγείς ηλιακών υαλοπινάκων είχαν επιδοτηθεί κατά τη διάρκεια της περιόδου έρευνας επανεξέτασης μέσω της φορολογικής απαλλαγής των μερισμάτων που καταβάλλονται σε εξειδικευμένες επιχειρήσεις εγκατεστημένες στη χώρα.
                  
               3.3.3.   Παροχή από το δημόσιο δικαιωμάτων χρήσης γης
         
         α)   
               Πορίσματα της αρχικής έρευνας
            
         
         
                     (108)
                  
                  
                     Στην αρχική έρευνα (56), η Επιτροπή διαπίστωσε ότι οι εταιρείες δεν μπορούσαν να αγοράσουν γη στη ΛΔΚ, αλλά μόνον δικαίωμα χρήσης γης από τις τοπικές αρχές. Η νομική βάση για το σύστημα αυτό ήταν ο νόμος για τη διοίκηση της γης της ΛΔΚ, ο οποίος ορίζει ότι η γη ανήκει σε όλους τους πολίτες, και δεν μπορεί να αγοραστεί ή να πωληθεί σε επιχειρήσεις, με εξαίρεση μέσω διαδικασίας υποβολής προσφορών, διαγωνισμών ή πλειστηριασμών σύμφωνα με τους όρους που προβλέπονται στον νόμο. Ωστόσο, διαπιστώθηκε ότι στην πράξη η κινεζική κυβέρνηση καθόρισε την τιμή και η εταιρεία κατέβαλε αυτήν την καθορισμένη τιμή. Η Επιτροπή κατέληξε στο συμπέρασμα ότι η εν λόγω δομή αποτελούσε παροχή αγαθών κατά την έννοια του άρθρου 3 παράγραφος 1 στοιχείο α) σημείο iii) του βασικού κανονισμού.
                  
               
                     (109)
                  
                  
                     Η Επιτροπή δήλωσε ότι το όφελος για τους παραγωγούς-εξαγωγείς ηλιακών υαλοπινάκων κατά την έννοια του άρθρου 3 παράγραφος 2 του βασικού κανονισμού από τα δικαιώματα χρήσης γης είναι η διαφορά μεταξύ της τιμής που καταβάλλεται για το δικαίωμα χρήσης γης και ενός κατάλληλου εξωτερικού δείκτη αναφοράς. Η Επιτροπή επέλεξε την Κινεζική Ταϊπέι ως κατάλληλο εξωτερικό δείκτη αναφοράς και επισήμανε ότι οι τιμές για τα δικαιώματα χρήσης γης στη ΛΔΚ, αν επικρατούσαν συνθήκες της αγοράς για τους παραγωγούς-εξαγωγείς ηλιακών υαλοπινάκων, θα ήταν πολύ παρόμοιες με τις τιμές γης στην Κινεζική Ταϊπέι. Η Επιτροπή κατέληξε στο συμπέρασμα ότι οι τιμές που κατέβαλαν οι παραγωγοί-εξαγωγείς ηλιακών υαλοπινάκων ήταν ίση είτε με την τιμή εκκίνησης που είχε καθοριστεί από την κινεζική κυβέρνηση είτε με πέντε επιπλέον CNY ανά τετραγωνικό μέτρο σε σχέση με την τιμή αυτή, η οποία ήταν χαμηλότερη από την κατάλληλη αμοιβή σε σύγκριση με το εξωτερικό δείκτη αναφοράς και, ως εκ τούτου, παρείχε όφελος στους παραγωγούς-εξαγωγείς ηλιακών υαλοπινάκων.
                  
               
                     (110)
                  
                  
                     Όσον αφορά τον ατομικό χαρακτήρα, η Επιτροπή διαπίστωσε ότι σύμφωνα με την απόφαση αριθ. 40 οι δημόσιες αρχές πρέπει να διασφαλίζουν ότι η γη παρέχεται σε προωθούμενους κλάδους παραγωγής, ένας από τους οποίους είναι ο κλάδος παραγωγής ηλιακών υαλοπινάκων (57). Επιπλέον, το άρθρο 18 της απόφασης αριθ. 40 καθιστά σαφές ότι οι κλάδοι παραγωγής που είναι «περιορισμένοι» δεν θα έχουν πρόσβαση σε δικαιώματα χρήσης της γης. Κατά συνέπεια, η Επιτροπή κατέληξε στο συμπέρασμα ότι η επιδότηση είχε ατομικό χαρακτήρα σύμφωνα με το άρθρο 4 παράγραφος 2 στοιχεία α) και γ) του βασικού κανονισμού.
                  
               
                     (111)
                  
                  
                     Το ποσοστό επιδότησης που καθορίστηκε στην αρχική έρευνα για τον παραγωγούς-εξαγωγείς ηλιακών υαλοπινάκων που συμπεριλήφθηκαν στο δείγμα και επωφελούνται από την παροχή από το δημόσιο δικαιωμάτων χρήσης γης κυμάνθηκε από 3,2 % έως 17,1 %, ενώ το ποσοστό για τις μη συνεργασθείσες εταιρείες ανήλθε στο 17,1 %.
                  
               β)   
               Συνέχιση των προγραμμάτων επιδοτήσεων
            
         
         
                     (112)
                  
                  
                     Στην αίτηση επανεξέτασης και τα αντίστοιχα παραρτήματα (58), ο αιτών προσκόμισε στοιχεία που αποδεικνύουν ότι τουλάχιστον σε έναν παραγωγό-εξαγωγέα ηλιακών υαλοπινάκων χορηγήθηκαν δωρεάν δικαιώματα χρήσης γης από την οικεία τοπική κυβέρνηση με σκοπό να ενθαρρύνει έργα σε κλάδους παραγωγής υψηλής τεχνολογίας. Επιπλέον, ο αιτών υποστήριξε ότι η διάρθρωση της αγοράς, όπως περιγράφεται στην αρχική έρευνα, επικράτησε κατά τη διάρκεια της ΠΕΕ.
                  
               
                     (113)
                  
                  
                     Εκτός από τα επιχειρήματα που προβλήθηκαν από τον αιτούντα, η Επιτροπή προσδιόρισε πρόσφατα την παροχή των δικαιωμάτων χρήσης γης ως επιδότηση στην έρευνα για τα ηλεκτρικά ποδήλατα (59), την έρευνα για τα επίσωτρα (60), την επανεξέταση ενόψει της λήξης ισχύος των μέτρων για ορισμένα προϊόντα χάλυβα με οργανική επικάλυψη (61) και την επανεξέταση ενόψει της λήξης ισχύος των μέτρων για ορισμένους τύπους επιχρισμένου χαρτιού υψηλής ποιότητας (62). Και στις τρεις περιπτώσεις, η Επιτροπή επιβεβαίωσε ότι η νομική κατάσταση και η διάρθρωση της αγοράς που περιγράφονται στην αρχική έρευνα δεν έχουν μεταβληθεί. Στην έρευνα για τα ηλεκτρικά ποδήλατα και στην έρευνα για τα επίσωτρα, η Επιτροπή προσδιόρισε τη νομική βάση για την παροχή δικαιωμάτων χρήσης γης, ειδικότερα ως εξής:
                     
                                 —
                              
                              
                                 νόμος περί διοικήσεως της γης της Λαϊκής Δημοκρατίας της Κίνας, όπως επισημάνθηκε στην αρχική έρευνα και από τον αιτούντα,
                              
                           
                                 —
                              
                              
                                 νόμος της Λαϊκής Δημοκρατίας της Κίνας περί διοίκησης της αστικής ακίνητης περιουσίας (διάταγμα του προέδρου της Λαϊκής Δημοκρατίας της Κίνας, αριθ. 18),
                              
                           
                                 —
                              
                              
                                 μεταβατικοί κανονισμοί της Λαϊκής Δημοκρατίας της Κίνας σχετικά με την εκχώρηση και μεταβίβαση του δικαιώματος στη χρήση γης κρατικής ιδιοκτησίας σε αστικές περιοχές,
                              
                           
                                 —
                              
                              
                                 κανονισμός για την εφαρμογή του νόμου περί διοικήσεως της γης της Λαϊκής Δημοκρατίας της Κίνας [διάταγμα του Κρατικού Συμβουλίου της Λαϊκής Δημοκρατίας της Κίνας (2014) αριθ. 653],
                              
                           
                                 —
                              
                              
                                 διάταξη σχετικά με την εκχώρηση δικαιωμάτων χρήσης οικοδομήσιμης γης κρατικής ιδιοκτησίας μέσω διαγωνισμού, δημοπρασίας και προκήρυξης υποβολής προσφορών,
                              
                           
                                 —
                              
                              
                                 ανακοίνωση του Κρατικού Συμβουλίου σχετικά με την ενίσχυση των κανονιστικών ρυθμίσεων για τη γη [GF(2006) αριθ. 31].
                              
                           
               
                     (114)
                  
                  
                     Ελλείψει συνεργασίας από την κινεζική κυβέρνηση και τους παραγωγούς-εξαγωγείς ηλιακών υαλοπινάκων, δεν υποβλήθηκαν επιχειρήματα που θα έθεταν υπό αμφισβήτηση τα αποδεικτικά στοιχεία τα οποία υπέβαλε ο αιτών ούτε τα πρόσφατα πορίσματα της Επιτροπής. Από τα στοιχεία που έχει στη διάθεσή της η Επιτροπή προκύπτει ότι η παροχή των δικαιωμάτων χρήσης γης από το κράτος, όπως διαπιστώθηκε κατά την αρχική έρευνα, συνεχίστηκε κατά τη διάρκεια της ΠΕΕ. Η παροχή δικαιωμάτων χρήσης γης από το κράτος αποτελεί παροχή αγαθών κατά την έννοια του άρθρο 3 παράγραφος 1 στοιχείο α) σημείο iii) του βασικού κανονισμού.
                  
               γ)   
               Όφελος
            
         
         
                     (115)
                  
                  
                     Η παροχή δικαιωμάτων χρήσης γης από την κυβέρνηση αποφέρει όφελος, κατά την έννοια του άρθρο 3 παράγραφος 2 του βασικού κανονισμού, δεδομένου ότι τα δικαιώματα χρήσης γης χορηγούνται στους παραγωγούς-εξαγωγείς ηλιακών υαλοπινάκων έναντι τιμήματος χαμηλότερου του κανονικού κατά την έννοια του άρθρο 6 στοιχείο δ) του βασικού κανονισμού. Ως προς αυτό, η Επιτροπή, στις πρόσφατες έρευνες για τα ηλεκτρικά ποδήλατα και τα επίσωτρα, κατέληξε στο συμπέρασμα, όπως και στην αρχική έρευνα, ότι η αγορά για τα δικαιώματα χρήσης γης στη ΛΔΚ εξακολουθεί να είναι ανύπαρκτη, καθώς οι τιμές καθορίζονται αυθαίρετα από τις αρχές. Ως εκ τούτου, το συμπέρασμα είναι ότι οι τιμές των δικαιωμάτων χρήσης γης είναι χαμηλότερες από το κανονικό τίμημα σε σύγκριση με εξωτερικό δείκτη αναφοράς και, επομένως, απέφεραν όφελος στους παραγωγούς-εξαγωγείς ηλιακών υαλοπινάκων.
                  
               
                     (116)
                  
                  
                     Ελλείψει συνεργασίας από τους παραγωγούς-εξαγωγείς ηλιακών υαλοπινάκων, η Επιτροπή δεν είχε καμία πληροφορία που να αφορά συγκεκριμένη εταιρεία με βάση την οποία θα μπορούσε να υπολογιστεί το ποσό της επιδότησης που προσπορίστηκαν οι αποδέκτες κατά τη διάρκεια της περιόδου της έρευνας επανεξέτασης. Ωστόσο, όσον αφορά το συμπέρασμα για τη συνέχιση της πρακτικής των επιδοτήσεων, που συνήχθη στο πλαίσιο της τρέχουσας επανεξέτασης ενόψει της λήξης ισχύος των μέτρων, η Επιτροπή δεν θεώρησε αναγκαίο να υπολογίσει τα ποσά αυτά. Τα αποδεικτικά στοιχεία της αίτησης επανεξέτασης δείχνουν ότι τα εν λόγω ποσά θα εξακολουθήσουν να είναι σημαντικά. Ωστόσο, κανένα στοιχείο δεν αποδείκνυε ότι το επίπεδο της επιδότησης είχε μειωθεί σε σύγκριση με την αρχική έρευνα.
                  
               δ)   
               Ατομικός χαρακτήρας
            
         
         
                     (117)
                  
                  
                     Όσον αφορά τον ατομικό χαρακτήρα, το άρθρο 18 της απόφασης αριθ. 40 καθιστά σαφές ότι οι κλάδοι παραγωγής που είναι «περιορισμένοι» δεν θα έχουν πρόσβαση σε δικαιώματα χρήσης της γης. Συνάγεται ότι η επιδότηση έχει ατομικό χαρακτήρα βάσει του άρθρου 4 παράγραφος 2 στοιχεία α) και γ) του βασικού κανονισμού, διότι η προτιμησιακή παροχή δικαιωμάτων χρήσης γης περιορίζεται σε εταιρείες που ανήκουν σε ορισμένους κλάδους παραγωγής και οι κυβερνητικές πρακτικές στον τομέα αυτόν είναι ασαφείς και αδιαφανείς.
                  
               ε)   
               Συμπέρασμα
            
         
         
                     (118)
                  
                  
                     Ως εκ τούτου, η Επιτροπή κατέληξε στο συμπέρασμα ότι υπάρχουν επαρκή στοιχεία που αποδεικνύουν ότι τουλάχιστον ορισμένοι παραγωγοί-εξαγωγείς είχαν επιδοτηθεί κατά τη διάρκεια της περιόδου έρευνας επανεξέτασης μέσω της παροχής δικαιωμάτων χρήσης γης.
                  
               3.4.   Συμπέρασμα για τη συνέχιση της πρακτικής επιδοτήσεων
         
         
                     (119)
                  
                  
                     Με βάση τα ανωτέρω, η Επιτροπή κατέληξε στο συμπέρασμα ότι οι παραγωγοί-εξαγωγείς ηλιακών υαλοπινάκων στη ΛΔΚ εξακολούθησαν να επωφελούνται από αντισταθμίσιμες επιδοτήσεις κατά τη διάρκεια της ΠΕΕ. Δεδομένης της έλλειψης συνεργασίας στην παρούσα υπόθεση, η Επιτροπή δεν είχε καμία ένδειξη ότι το επίπεδο της συνεχιζόμενης επιδότησης είχε μειωθεί σε σύγκριση με την αρχική έρευνα. Κατέληξε επίσης στο συμπέρασμα ότι το επίπεδο της συνεχιζόμενης επιδότησης ήταν υψηλότερο από το ελάχιστο όριο. Τα αποδεικτικά στοιχεία της αίτησης επανεξέτασης δείχνουν ότι τα εν λόγω ποσά θα εξακολουθήσουν να είναι σημαντικά.
                  
               3.5.   Πιθανή εξέλιξη των εισαγωγών σε περίπτωση λήξης της ισχύος των μέτρων
         
         
                     (120)
                  
                  
                     Η ύπαρξη συνεχιζόμενης επιδότησης κατά τη διάρκεια της περιόδου έρευνας επανεξέτασης αποτελεί ένδειξη της πιθανότητας συνέχισης των επιδοτήσεων σε περίπτωση λήξης ισχύος των μέτρων. Επιπλέον, η Επιτροπή εξέτασε επίσης κατά πόσον υπήρχε πιθανότητα να αυξηθούν οι όγκοι των επιδοτούμενων εξαγωγών σε περίπτωση που επιτραπεί η λήξη ισχύος των μέτρων. Για τον σκοπό αυτό, η Επιτροπή εξέτασε τα ακόλουθα στοιχεία: η παραγωγική ικανότητα και η πλεονάζουσα ικανότητα στη ΛΔΚ, η τιμολογιακή πρακτική των Κινέζων παραγωγών-εξαγωγέων σε σχέση με άλλες αγορές και η ελκυστικότητα της αγοράς της Ένωσης. Ως συνέπεια της άρνησης συνεργασίας των παραγωγών-εξαγωγέων της ΛΔΚ, η Επιτροπή βάσισε την αξιολόγησή της στα διαθέσιμα στοιχεία σύμφωνα με το άρθρο 28 του βασικού κανονισμού.
                  
               3.5.1.   Παραγωγική ικανότητα και πλεονάζουσα παραγωγική ικανότητα στη ΛΔΚ
         
         
                     (121)
                  
                  
                     Λόγω της έλλειψης συνεργασίας, κανείς από τους Κινέζους παραγωγούς- εξαγωγείς δεν παρέσχε στοιχεία σχετικά με την παραγωγική ικανότητα της Κίνας. Ο αιτών ισχυρίστηκε ότι η παραγωγική ικανότητα του κλάδου παραγωγής ηλιακών υαλοπινάκων της Κίνας υπερβαίνει τα 750 εκατ. m2 ετησίως (63). Η αίτηση επανεξέτασης περιέχει αποδεικτικά στοιχεία ότι το ποσό αυτό αποτελεί το 78 % της παγκόσμιας παραγωγικής ικανότητας ηλιακών υαλοπινάκων (64). Επιπλέον, ο αιτών υποστήριξε ότι η εγχώρια ζήτηση ηλιακών υαλοπινάκων στην Κίνα ήταν μόλις 600 εκατ. m2 το 2016 και ότι μειώθηκε περαιτέρω κατά το δεύτερο ήμισυ της περιόδου έρευνας επανεξέτασης λόγω της εφαρμογής της πολιτικής 531 (65). Ο αντίκτυπος αυτός επιβεβαιώθηκε, για παράδειγμα, από την ετήσια έκθεση ενός Κινέζου παραγωγού-εξαγωγέα (66). Συγκριτικά, κατά την περίοδος έρευνας επανεξέτασης ο ενωσιακός κλάδος παραγωγής είχε παραγωγική ικανότητα ύψους [33-38] εκατ. m2 (αιτιολογική σκέψη 150) και η προσφορά στην Ένωση ήταν [13-18] εκατ. m2 (αιτιολογικές σκέψεις 134-135). Επομένως, η κινεζική παραγωγική ικανότητα υπερβαίνει κατά πολύ τη ζήτηση στην Ένωση (με συντελεστή περίπου τριάντα επτά) και μπορεί να παρουσιάσει αυξημένη εστίαση στην αγορά της Ένωσης ως αποτέλεσμα της πολιτικής 531.
                  
               
                     (122)
                  
                  
                     Με βάση τη βάση δεδομένων του άρθρου 14 παράγραφος 6, η Επιτροπή διαπίστωσε επιπλέον ότι ένας Κινέζος παραγωγός-εξαγωγέας αντιπροσώπευε πολύ μεγάλη πλειονότητα εξαγωγών του υπό επανεξέταση προϊόντος κατά τη διάρκεια της ΠΕΕ στην Ένωση. Στον δικτυακό τόπο του παραγωγού-εξαγωγέα αναφέρεται παραγωγική ικανότητα ύψους [15-25] χιλιάδων m2 ημερησίως ή [5,5-9] εκατ. m2 ετησίως. Κατά τη διάρκεια της ΠΕΕ, μόνο το [10-20]% της παραγωγικής ικανότητας χρησιμοποιήθηκε για την αγορά της Ένωσης. Είναι πολύ πιθανό ο συνδυασμός της πολιτικής 531 και ο τερματισμός των ισχυόντων μέτρων να έχουν ως αποτέλεσμα να χρησιμοποιηθεί περισσότερηαπό την εν λόγω παραγωγική ικανότητα για την αγορά της Ένωσης.
                  
               
                     (123)
                  
                  
                     Συμπερασματικά, ο συνδυασμός της μεγάλης παραγωγικής ικανότητας, των μεταβολών στην κινεζική ζήτηση, της σχετικά περιορισμένης ζήτησης στην Ένωση και των διαθέσιμων στοιχείων για την εταιρεία, καθιστά πιθανή την αύξηση του όγκου των επιδοτούμενων εξαγωγών από τη ΛΔΚ, σε περίπτωση που επιτραπεί η λήξη ισχύος των μέτρων.
                  
               3.5.2.   Εξαγωγές σε τρίτες χώρες
         
         
                     (124)
                  
                  
                     Δεδομένης της έλλειψης συνεργασίας εκ μέρους των Κινέζων παραγωγών-εξαγωγέων, η Επιτροπή ήταν υποχρεωμένη να βασιστεί στα διαθέσιμα πραγματικά περιστατικά προκειμένου να προσδιορίσει τις τιμές εξαγωγής από την Κίνα προς άλλες αγορές τρίτων χωρών. Ελλείψει άλλων αξιόπιστων πληροφοριών, η Επιτροπή χρησιμοποίησε στοιχεία για τις εξαγωγές από τη βάση (δεδομένων) GTA. Τα στοιχεία αυτά ήταν διαθέσιμα μόνο στο εξαψήφιο επίπεδο του «δασμολογικού κώδικα» και, ως εκ τούτου, περιλάμβαναν διάφορα άλλα προϊόντα από γυαλί, εκτός από το υπό επανεξέταση προϊόν. Η Επιτροπή κατέληξε στο συμπέρασμα ότι τα στοιχεία αυτά δεν ήταν αρκετά ακριβή για να χρησιμοποιηθούν στην έρευνα.
                  
               3.5.3.   Ελκυστικότητα της αγοράς της Ένωσης
         
         
                     (125)
                  
                  
                     Ο αιτών υποστήριξε ότι ο κλάδος παραγωγής της Ένωσης είναι η μόνη σημαντική αγορά ηλιακών υαλοπινάκων εκτός της ΛΔΚ, ενώ η αγορά της ΛΔΚ έχει ήδη κορεσθεί ως αποτέλεσμα της πολιτικής 531 (67). Το μερίδιο αγοράς της Κίνας ήταν ακόμη 9 % κατά τη διάρκεια της ΠΕΕ παρά τα ισχύοντα μέτρα. Ως εκ τούτου, η αγορά της Ένωσης παραμένει μια ελκυστική εξαγωγική αγορά για τους Κινέζους παραγωγούς ηλιακών υαλοπινάκων. Η αγορά της Ένωσης αναμένεται επίσης να μεγεθυνθεί, όπως αναφέρεται στο τμήμα 6.2.3. Δεν ήταν δυνατό να γίνει ακριβής σύγκριση των τιμών με τα στοιχεία που αφορούν τις κινεζικές εξαγωγές σε άλλες χώρες, λόγω του προαναφερόμενου ζητήματος της GTA.
                  
               
                     (126)
                  
                  
                     Η Επιτροπή επισήμανε επίσης ότι άλλες χώρες, π.χ. η Ινδία και η Τουρκία, εφαρμόζουν μέτρα εμπορικής άμυνας όσον αφορά το υπό επανεξέταση προϊόν, γεγονός που καθιστά πιο πιθανό η ροή των εξαγωγών από τη ΛΔΚ να κατευθυνθεί προς την Ένωση.
                  
               
                     (127)
                  
                  
                     Με βάση τα ανωτέρω, η Επιτροπή κατέληξε στο συμπέρασμα ότι η Ένωση αποτελεί ελκυστική αγορά για τις κινεζικές εξαγωγές.
                  
               3.5.4.   Συμπέρασμα σχετικά με την πιθανή εξέλιξη των εισαγωγών σε περίπτωση λήξης ισχύος των μέτρων
         
         
                     (128)
                  
                  
                     Με βάση τη σημαντική παραγωγική ικανότητα στη ΛΔΚ και την ελκυστικότητα της αγοράς της Ένωσης για τους Κινέζους παραγωγούς-εξαγωγείς, η Επιτροπή κατέληξε στο συμπέρασμα ότι υπάρχει μεγάλη πιθανότητα η λήξη ισχύος των αντισταθμιστικών μέτρων να οδηγήσει σε αύξηση των επιδοτούμενων όγκων.
                  
               3.6.   Συμπέρασμα για την πιθανότητα συνέχισης της πρακτικής επιδοτήσεων
         
         
                     (129)
                  
                  
                     Η Επιτροπή κατέληξε στο συμπέρασμα ότι υπάρχουν επαρκή στοιχεία που αποδεικνύουν ότι η επιδότηση του κλάδου παραγωγής ηλιακών υαλοπινάκων στη ΛΔΚ συνεχίστηκε κατά την περίοδο της έρευνας επανεξέτασης και είναι πιθανό να συνεχιστεί και στο μέλλον. Επίσης, η Επιτροπή διαπίστωσε ότι η κατάργηση των αντισταθμιστικών μέτρων ενδέχεται να οδηγήσει σε εκ νέου κατεύθυνση σημαντικών ποσοτήτων εισαγωγών που αποτελούν αντικείμενο επιδοτήσεων του υπό επανεξέταση προϊόντος στην αγορά της Ένωσης. Η Επιτροπή κατέληξε στο συμπέρασμα, βάσει των διαθέσιμων στοιχείων, ότι υπάρχει μεγάλη πιθανότητα η λήξη ισχύος των αντισταθμιστικών μέτρων να οδηγήσει στη συνέχιση της επιδότησης.
                  
               4.   ΠΙΘΑΝΟΤΗΤΑ ΣΥΝΕΧΙΣΗΣ Ή ΕΠΑΝΑΛΗΨΗΣ ΤΗΣ ΖΗΜΙΑΣ
         
         4.1.   Παραγωγή της Ένωσης και ενωσιακός κλάδος παραγωγής
         
         
                     (130)
                  
                  
                     Το ομοειδές προϊόν κατασκευαζόταν από 11 παραγωγούς στην Ένωση κατά τη διάρκεια της ΠΕΕ. Αποτελούν τον «κλάδο παραγωγής της Ένωσης» σύμφωνα με το άρθρο 9 παράγραφος 1 του βασικού κανονισμού.
                  
               
                     (131)
                  
                  
                     Η συνολική παραγωγή της Ένωσης κατά την ΠΕΕ εκτιμήθηκε σε περίπου 12 εκατ. m2. Η Επιτροπή καθόρισε τα αριθμητικά στοιχεία με βάση όλες τις διαθέσιμες πληροφορίες, όπως την αίτηση επανεξέτασης και τις απαντήσεις των εταιρειών του δείγματος στο ερωτηματολόγιο. Όπως αναφέρεται στην αιτιολογική σκέψη 14, στο δείγμα συμπεριελήφθησαν ενωσιακοί παραγωγοί, που αντιπροσωπεύουν πάνω από το 80 % της συνολικής παραγωγής του ομοειδούς προϊόντος στην Ένωση.
                  
               4.2.   Προκαταρκτική παρατήρηση
         
         
                     (132)
                  
                  
                     Για να διασφαλιστεί το απόρρητο των ευαίσθητων επιχειρηματικών πληροφοριών σύμφωνα με το άρθρο 29 του βασικού κανονισμού, τα δεδομένα που αφορούν τους δύο ενωσιακούς παραγωγούς του δείγματος παρουσιάζονται υπό μορφή δεικτών ή ως εύρος τιμών.
                  
               4.3.   Κατανάλωση στην Ένωση
         
         
                     (133)
                  
                  
                     Η Επιτροπή προσδιόρισε την ενωσιακή κατανάλωση προσθέτοντας τους όγκους των πωλήσεων του ενωσιακού κλάδου παραγωγής στην αγορά της Ένωσης και τις εισαγωγές από τη ΛΔΚ και τρίτες χώρες σύμφωνα με τα αριθμητικά στοιχεία από τη βάση δεδομένων του άρθρου 14 παράγραφος 6. Οι όγκοι πωλήσεων των παραγωγών της Ένωσης διασταυρώνονταν και επικαιροποιούνταν, όταν κρινόταν αναγκαίο, όσον αφορά τις επαληθευμένες πληροφορίες από τους ενωσιακούς παραγωγούς που συμμετείχαν στο δείγμα. Ο όγκος των εισαγωγών διασταυρώθηκε με τα στοιχεία της Eurostat.
                  
               
                     (134)
                  
                  
                     Κατά την εξεταζόμενη περίοδο, η ενωσιακή κατανάλωση εξελίχθηκε ως εξής:
                     
                        Πίνακας 1
                     
                     
                        Ενωσιακή κατανάλωση
                     
                     
                                  
                              
                              
                                 2015
                              
                              
                                 2016
                              
                              
                                 2017
                              
                              
                                 Περίοδος έρευνας επανεξέτασης
                              
                           
                                 Κατανάλωση (1 000  m2
                                 
                              
                              
                                 20 000  - 25 000 
                              
                              
                                 17 000  - 22 000 
                              
                              
                                 16 000  - 21 000 
                              
                              
                                 13 000  - 18 000 
                              
                           
                                 
                                    Δείκτης (2015 = 100)
                                 
                              
                              
                                 
                                    100
                                 
                              
                              
                                 
                                    89
                                 
                              
                              
                                 
                                    84
                                 
                              
                              
                                 
                                    65
                                 
                              
                           
                                 
                                    Πηγή: Αίτηση επανεξέτασης, βάση δεδομένων 14 (6), Eurostat
                              
                           
               
                     (135)
                  
                  
                     Κατά την εξεταζόμενη περίοδο, η κατανάλωση του υπό επανεξέταση προϊόντος στην Ένωση μειώθηκε κατά 35 %. Η μεγαλύτερη μείωση (19 ποσοστιαίες μονάδες) σημειώθηκε μεταξύ του 2017 και της ΠΕΕ. Η μείωση προκλήθηκε από τη χαμηλότερη ζήτηση από τους παραγωγούς φωτοβολταϊκών πάνελ της Ένωσης.
                  
               
                     (136)
                  
                  
                     Στην αγορά της Ένωσης, οι ηλιακοί υαλοπίνακες άρχισαν να χρησιμοποιούνται όλο και περισσότερο για την αγορά κατασκευής θερμοκηπίων. Η ζήτηση (και η συνδεδεμένη κατανάλωση) παρέμεινε, ωστόσο, βασισμένη σε έργα και περιορίστηκε σε σύγκριση με την τρέχουσα κατανάλωση των ηλιακών υαλοπινάκων στις αγορές φωτοβολταϊκών πάνελ ή πάνελ ηλιοθερμικής ενέργειας.
                  
               4.4.   Εισαγωγές από τη ΛΔΚ στην Ένωση
         
         4.4.1.   Όγκοι εισαγωγών από τη ΛΔΚ και μερίδιο αγοράς
         
         
                     (137)
                  
                  
                     Η Επιτροπή προσδιόρισε τον όγκο των εισαγωγών σύμφωνα με τη βάση δεδομένων του άρθρου 14 παράγραφος 6 και διασταύρωσε με τα στοιχεία της Eurostat. Το μερίδιο αγοράς καθορίστηκε με βάση την κατανάλωση της Ένωσης, όπως καθορίζεται στον πίνακα 1. Κατά την εξεταζόμενη περίοδο, οι εισαγωγές από τη ΛΔΚ στην Ένωση και το μερίδιο αγοράς εξελίχθηκαν ως εξής:
                     
                        Πίνακας 2
                     
                     
                        Όγκοι εισαγωγών από τη ΛΔΚ και μερίδιο αγοράς
                     
                     
                                  
                              
                              
                                 2015
                              
                              
                                 2016
                              
                              
                                 2017
                              
                              
                                 Περίοδος έρευνας επανεξέτασης
                              
                           
                                 Όγκος εισαγωγών από τη ΛΔΚ (σε χιλιάδες m2)
                              
                              
                                 5 133 
                              
                              
                                 1 169 
                              
                              
                                 1 423 
                              
                              
                                 1 208 
                              
                           
                                 
                                    Δείκτης (2015 = 100)
                                 
                              
                              
                                 
                                    100
                                 
                              
                              
                                 
                                    23
                                 
                              
                              
                                 
                                    28
                                 
                              
                              
                                 
                                    24
                                 
                              
                           
                                 Μερίδιο αγοράς εισαγωγών από τη ΛΔΚ (%)
                              
                              
                                 24
                              
                              
                                 6
                              
                              
                                 8
                              
                              
                                 9
                              
                           
                                 
                                    Δείκτης (2015 = 100)
                                 
                              
                              
                                 
                                    100
                                 
                              
                              
                                 
                                    26
                                 
                              
                              
                                 
                                    33
                                 
                              
                              
                                 
                                    36
                                 
                              
                           
                                 
                                    Πηγή: Αίτηση επανεξέτασης, βάση δεδομένων 14 (6), Eurostat
                              
                           
               
                     (138)
                  
                  
                     Ο όγκος των εισαγωγών από τη ΛΔΚ μειώθηκε κατά την εξεταζόμενη περίοδο κατά 76 %, από 5 εκατ. m2 το 2015 σε 1,2 εκατ. m2 κατά την ΠΕΕ. Κατά την ίδια περίοδο, το μερίδιο αγοράς των εισαγωγών από τη ΛΔΚ μειώθηκε από 24 % σε 9 % (μείωση 64 %). Η μεγαλύτερη μείωση του μεριδίου αγοράς (74 %) σημειώθηκε μεταξύ 2015 και 2016, μετά την έγκριση μέτρων κατά της απορρόφησης του Αυγούστου 2015 (68), όταν ο δασμός αντιντάμπινγκ σε εθνικό επίπεδο αυξήθηκε από 25 % σε 67,1 %. Ωστόσο, από το 2016 έως την ΠΕΕ, το μερίδιο αγοράς των εισαγωγών από τη ΛΔΚ αυξήθηκε κατά 3 ποσοστιαίες μονάδες φθάνοντας το 9 % κατά την ΠΕΕ.
                  
               4.4.2.   Τιμή των εισαγωγών από τη ΛΔΚ και υποτιμολόγηση
         
                     (139)
                  
                  
                     Ελλείψει συνεργασίας από τους Κινέζους παραγωγούς-εξαγωγείς, η Επιτροπή καθόρισε τη μέση τιμή εισαγωγής των εισαγωγών από τη ΛΔΚ με βάση τα διαθέσιμα στοιχεία σύμφωνα με το άρθρο 28 του βασικού κανονισμού, δηλαδή βάσει των στοιχείων που περιλαμβάνονται στη βάση δεδομένων του άρθρου 14 παράγραφος 6. Τα στοιχεία διασταυρώθηκαν με τα στοιχεία της Eurostat. Κατά τη διάρκεια της ΠΕΕ, η μέση τιμή εισαγωγής ήταν EU-6,34/m2.
                     
                        Πίνακας 3
                     
                     
                        Μέση τιμή εισαγωγών από τη ΛΔΚ
                     
                     
                                  
                              
                              
                                 2015
                              
                              
                                 2016
                              
                              
                                 2017
                              
                              
                                 Περίοδος έρευνας επανεξέτασης
                              
                           
                                 Μέση τιμή εισαγωγής (EUR/m2)
                              
                              
                                 5,02
                              
                              
                                 7,66
                              
                              
                                 5,79
                              
                              
                                 6,34
                              
                           
                                 
                                    Δείκτης (2015 = 100)
                                 
                              
                              
                                 
                                    100
                                 
                              
                              
                                 
                                    153
                                 
                              
                              
                                 
                                    115
                                 
                              
                              
                                 
                                    126
                                 
                              
                           
                                 
                                    Πηγή: η βάση δεδομένων του άρθρου 14 παράγραφος 6, Eurostat
                              
                           
               
                     (140)
                  
                  
                     Κατά την υπό εξέταση περίοδο, η μέση τιμή των εισαγωγών αυξήθηκε κατά 26 %. Κατά την ίδια περίοδο, η τιμή στην αγορά της Ένωσης αυξήθηκε κατά 19 % (βλέπε πίνακα 8).
                  
               
                     (141)
                  
                  
                     Η Επιτροπή διαπίστωσε ότι οι τιμές των εισαγωγών ήταν χαμηλότερες από τις τιμές του ενωσιακού κλάδου παραγωγής. Προσδιόρισε την υποτιμολόγηση κατά τη διάρκεια της ΠΕΕ με τη σύγκριση της μέσης σταθμισμένης τιμής πώλησης των ενωσιακών παραγωγών του δείγματος σε μη συνδεδεμένους πελάτες στην αγορά της Ένωσης σε επίπεδο εκ του εργοστασίου και της αντίστοιχης σταθμισμένης μέσης τιμής των εισαγωγών από τη ΛΔΚ, που καθορίστηκε στη βάση κόστους, ασφάλισης και ναύλου (CIF), προσαρμοσμένη με βάση τον δασμό και τα έξοδα μετά την εισαγωγή.
                  
               
                     (142)
                  
                  
                     Το αποτέλεσμα της σύγκρισης εκφράστηκε ως ποσοστό του υποθετικού κύκλου εργασιών κατά τη διάρκεια της ΠΕΕ. Λαμβάνεται πολλαπλασιάζοντας τη μέση τιμή πώλησης του ενωσιακού κλάδου παραγωγής με τις ποσότητες που εξάγονται στην Ένωση. Η σύγκριση των τιμών κατέδειξε σταθμισμένο μέσο περιθώριο υποτιμολόγησης ύψους σχεδόν 10 % από τις εισαγωγές από τη ΛΔΚ στην αγορά της Ένωσης.
                  
               4.5.   Εισαγωγές από τρίτες χώρες
         
         
                     (143)
                  
                  
                     Κατά την υπό εξέταση περίοδο, ο όγκος των εισαγωγών από όλες τις άλλες τρίτες χώρες και το μερίδιο αγοράς τους εξελίχθηκαν ως εξής:
                     
                        Πίνακας 4
                     
                     
                        Εισαγωγές από τρίτες χώρες
                     
                     
                                  
                              
                              
                                 2015
                              
                              
                                 2016
                              
                              
                                 2017
                              
                              
                                 ΠΕΕ
                              
                           
                                 
                                    Εισαγωγές από άλλες τρίτες χώρες
                                 
                                 
                                    (1 000  m2)
                                 
                              
                              
                                 
                                    579
                                 
                              
                              
                                 
                                    943
                                 
                              
                              
                                 
                                    1 492 
                                 
                              
                              
                                 
                                    1 704 
                                 
                              
                           
                                 
                                    Δείκτης
                                    (2015 = 100)
                                 
                              
                              
                                 
                                    100
                                 
                              
                              
                                 
                                    163
                                 
                              
                              
                                 
                                    258
                                 
                              
                              
                                 
                                    294
                                 
                              
                           
                                 Μερίδιο αγοράς των εισαγωγών από όλες τις τρίτες χώρες (%)
                              
                              
                                 3
                              
                              
                                 5
                              
                              
                                 8
                              
                              
                                 12
                              
                           
                                 Δείκτης (2015 = 100)
                              
                              
                                 
                                    100
                                 
                              
                              
                                 
                                    183
                                 
                              
                              
                                 
                                    306
                                 
                              
                              
                                 
                                    451
                                 
                              
                           
                                 Τιμή εισαγωγών από όλες τις τρίτες χώρες (EUR/m2)
                              
                              
                                 6,08
                              
                              
                                 6,37
                              
                              
                                 7,10
                              
                              
                                 7,31
                              
                           
                                 
                                    Δείκτης (2015 = 100)
                              
                              
                                 
                                    100
                                 
                              
                              
                                 
                                    105
                                 
                              
                              
                                 
                                    117
                                 
                              
                              
                                 
                                    120
                                 
                              
                           
                                 
                                    Εισαγωγές από κύριες τρίτες χώρες
                                 
                              
                           
                                 
                                    Εισαγωγές από την Τουρκία (1 000  m2)
                                 
                              
                              
                                 
                                    356
                                 
                              
                              
                                 
                                    785
                                 
                              
                              
                                 
                                    478
                                 
                              
                              
                                 
                                    240
                                 
                              
                           
                                 
                                    Δείκτης (2015 = 100)
                              
                              
                                 
                                    100
                                 
                              
                              
                                 
                                    221
                                 
                              
                              
                                 
                                    134
                                 
                              
                              
                                 
                                    67
                                 
                              
                           
                                 Μερίδιο αγοράς των εισαγωγών από την Τουρκία (%)
                              
                              
                                 2
                              
                              
                                 4
                              
                              
                                 3
                              
                              
                                 2
                              
                           
                                 
                                    Δείκτης (2015 = 100)
                              
                              
                                 
                                    100
                                 
                              
                              
                                 
                                    248
                                 
                              
                              
                                 
                                    159
                                 
                              
                              
                                 
                                    103
                                 
                              
                           
                                 Τιμή εισαγωγών από την Τουρκία (EUR/m2)
                              
                              
                                 5,97
                              
                              
                                 6,54
                              
                              
                                 6,54
                              
                              
                                 6,38
                              
                           
                                 
                                    Δείκτης (2015 = 100)
                              
                              
                                 
                                    100
                                 
                              
                              
                                 
                                    110
                                 
                              
                              
                                 
                                    110
                                 
                              
                              
                                 
                                    107
                                 
                              
                           
                                 
                                    Εισαγωγές από τη Μαλαισία (1 000  m2)
                                 
                              
                              
                                 
                                    /
                                 
                              
                              
                                 
                                    /
                                 
                              
                              
                                 
                                    691
                                 
                              
                              
                                 
                                    927
                                 
                              
                           
                                 
                                    Δείκτης (2015 = 100)
                              
                              
                                 /
                              
                              
                                 /
                              
                              
                                 
                                    100
                                 
                              
                              
                                 
                                    134
                                 
                              
                           
                                 Μερίδιο αγοράς εισαγωγών από τη Μαλαισία (%)
                              
                              
                                 /
                              
                              
                                 /
                              
                              
                                 4
                              
                              
                                 7
                              
                           
                                 
                                    Δείκτης (2015 = 100)
                              
                              
                                 /
                              
                              
                                 /
                              
                              
                                 
                                    100
                                 
                              
                              
                                 
                                    173
                                 
                              
                           
                                 Τιμή εισαγωγών από τη Μαλαισία (EUR/m2)
                              
                              
                                 /
                              
                              
                                 /
                              
                              
                                 8,16
                              
                              
                                 8,43
                              
                           
                                 
                                    Δείκτης (2015 = 100)
                              
                              
                                 /
                              
                              
                                 /
                              
                              
                                 
                                    100
                                 
                              
                              
                                 
                                    103
                                 
                              
                           
                                 
                                    Εισαγωγές από την Ινδία (1 000  m2)
                                 
                              
                              
                                 
                                    101
                                 
                              
                              
                                 
                                    130
                                 
                              
                              
                                 
                                    173
                                 
                              
                              
                                 
                                    462
                                 
                              
                           
                                 Δείκτης (2015 = 100)
                              
                              
                                 
                                    100
                                 
                              
                              
                                 
                                    130
                                 
                              
                              
                                 
                                    172
                                 
                              
                              
                                 
                                    460
                                 
                              
                           
                                 Μερίδιο αγοράς εισαγωγών από την Ινδία (%)
                              
                              
                                 0
                              
                              
                                 1
                              
                              
                                 1
                              
                              
                                 3
                              
                           
                                 Δείκτης (2015 = 100)
                              
                              
                                 
                                    100
                                 
                              
                              
                                 
                                    146
                                 
                              
                              
                                 
                                    204
                                 
                              
                              
                                 
                                    704
                                 
                              
                           
                                 Τιμή εισαγωγών από την Ινδία (EUR/m2)
                              
                              
                                 5,51
                              
                              
                                 4,48
                              
                              
                                 5,03
                              
                              
                                 5,43
                              
                           
                                 Δείκτης (2015 = 100)
                              
                              
                                 
                                    100
                                 
                              
                              
                                 
                                    81
                                 
                              
                              
                                 
                                    91
                                 
                              
                              
                                 
                                    99
                                 
                              
                           
                                 
                                    Εισαγωγές από την Ταϊβάν (1 000  m2)
                                 
                              
                              
                                 
                                    119
                                 
                              
                              
                                 
                                    21
                                 
                              
                              
                                 
                                    98
                                 
                              
                              
                                 
                                    0
                                 
                              
                           
                                 Δείκτης (2015 = 100)
                              
                              
                                 
                                    100
                                 
                              
                              
                                 
                                    18
                                 
                              
                              
                                 
                                    83
                                 
                              
                              
                                 
                                    0
                                 
                              
                           
                                 Μερίδιο αγοράς των εισαγωγών από την Ταϊβάν (%)
                              
                              
                                 1
                              
                              
                                 0
                              
                              
                                 1
                              
                              
                                 0
                              
                           
                                 
                                    Δείκτης (2015 = 100)
                              
                              
                                 
                                    100
                                 
                              
                              
                                 
                                    20
                                 
                              
                              
                                 
                                    98
                                 
                              
                              
                                 
                                    0
                                 
                              
                           
                                 Τιμή εισαγωγών από την Ταΐβάν (EUR/m2)
                              
                              
                                 6,76
                              
                              
                                 7,59
                              
                              
                                 6,43
                              
                              
                                 4,45
                              
                           
                                 Δείκτης (2015 = 100)
                              
                              
                                 
                                    100
                                 
                              
                              
                                 
                                    112
                                 
                              
                              
                                 
                                    95
                                 
                              
                              
                                 
                                    66
                                 
                              
                           
                                 
                                    Εισαγωγές από την Ουκρανία (1 000  m2)
                                 
                              
                              
                                 
                                    3
                                 
                              
                              
                                 
                                    5
                                 
                              
                              
                                 
                                    40
                                 
                              
                              
                                 
                                    68
                                 
                              
                           
                                 Δείκτης (2015 = 100)
                              
                              
                                 
                                    100
                                 
                              
                              
                                 
                                    183
                                 
                              
                              
                                 
                                    1 477 
                                 
                              
                              
                                 
                                    2 527 
                                 
                              
                           
                                 Μερίδιο αγοράς των εισαγωγών από την Ουκρανία (%)
                              
                              
                                 0
                              
                              
                                 0
                              
                              
                                 0
                              
                              
                                 0
                              
                           
                                 Δείκτης (2015 = 100)
                              
                              
                                 
                                    100
                                 
                              
                              
                                 
                                    206
                                 
                              
                              
                                 
                                    1 754 
                                 
                              
                              
                                 
                                    3 870 
                                 
                              
                           
                                 Τιμή εισαγωγών από την Ουκρανία (EUR/m2)
                              
                              
                                 5,25
                              
                              
                                 6,27
                              
                              
                                 6,45
                              
                              
                                 7,24
                              
                           
                                 Δείκτης (2015 = 100)
                              
                              
                                 
                                    100
                                 
                              
                              
                                 
                                    119
                                 
                              
                              
                                 
                                    123
                                 
                              
                              
                                 
                                    138
                                 
                              
                           
                                 
                                    Πηγή: η βάση δεδομένων του άρθρου 14 παράγραφος 6
                              
                           
               
                     (144)
                  
                  
                     Ο όγκος των εισαγωγών από όλες τις άλλες τρίτες χώρες αυξήθηκε κατά 194 % κατά τη διάρκεια της εξεταζόμενης περιόδου. Το μερίδιο αγοράς αυτών των εισαγωγών κατά τη διάρκεια της ΠΕΕ ανέρχεται σε 12 %, έναντι 3 % το 2015. Η κύρια χώρα εξαγωγής προς την Ένωση που δεν υπόκειται σε μέτρα είναι η Μαλαισία, η οποία εισήλθε στην αγορά μόλις το 2017, αλλά έχει ήδη φθάσει σε μερίδιο αγοράς της τάξης του 7 % κατά τη διάρκεια της ΠΕΕ. Οι ινδικές εξαγωγές επίσης αυξήθηκαν σημαντικά ώστε να διαμορφώσουν μερίδιο αγοράς της τάξης του 3 % κατά την ΠΕΕ. Το μερίδιο αγοράς της Τουρκίας μειώθηκε από περίπου 4 % το 2016 σε 2 % κατά τη διάρκεια της ΠΕΕ. Τέλος, η μέση τιμή όλων των εισαγωγών από τρίτες χώρες που δεν υπόκεινται σε μέτρα αυξήθηκε κατά 20 % κατά την εξεταζόμενη περίοδο, φτάνοντας σε 7,31 ευρώ/m2 κατά τη διάρκεια της ΠΕΕ.
                  
               
                     (145)
                  
                  
                     Κατά την εξεταζόμενη περίοδο και με εξαίρεση το 2016, η μέση τιμή των εισαγωγών από τις άλλες τρίτες χώρες ήταν υψηλότερη από τη μέση τιμή των κινεζικών εισαγωγών. Κατά την ΠΕΕ, η μέση τιμή των εισαγωγών των Κινέζων παραγωγών (ύψους 6,34 ευρώ/m2) ήταν περίπου 13 % χαμηλότερη από τη μέση τιμή των εισαγωγών από άλλες τρίτες χώρες (7,31 ευρώ/m2).
                  
               4.6.   Οικονομική κατάσταση του ενωσιακού κλάδου παραγωγής
         
         4.6.1.   Γενικές παρατηρήσεις
         
         
                     (146)
                  
                  
                     Σύμφωνα με το άρθρο 8 παράγραφος 5 του βασικού κανονισμού, η Επιτροπή εξέτασε όλους τους οικονομικούς παράγοντες και δείκτες που αντανακλούν την κατάσταση του ενωσιακού κλάδου παραγωγής κατά την εξεταζόμενη περίοδο. Για τον προσδιορισμό της ζημίας, η Επιτροπή προέβη σε διάκριση μεταξύ των μακροοικονομικών και μικροοικονομικών δεικτών ζημίας.
                  
               
                     (147)
                  
                  
                     Η Επιτροπή αξιολόγησε τους μακροοικονομικούς δείκτες με βάση τα στοιχεία που περιέχονται στην αίτηση επανεξέτασης και τις επαληθευμένες απαντήσεις στο ερωτηματολόγιο. Τα εν λόγω στοιχεία σχετίζονταν με όλους τους παραγωγούς της Ένωσης και αφορούν: παραγωγή, παραγωγική ικανότητα, χρησιμοποίηση της παραγωγικής ικανότητας, όγκος πωλήσεων, μερίδιο αγοράς, ανάπτυξη, απασχόληση, παραγωγικότητα και μέγεθος του περιθωρίου επιδότησης και ανάκαμψη από τις επιπτώσεις προηγούμενων επιδοτήσεων.
                  
               
                     (148)
                  
                  
                     Η Επιτροπή αξιολόγησε τους μικροοικονομικούς δείκτες με βάση τα στοιχεία που περιέχονται στις επαληθευμένες απαντήσεις στο ερωτηματολόγιο από τους ενωσιακούς παραγωγούς του δείγματος. Τα στοιχεία αυτά σχετίζονταν με τους ενωσιακών παραγωγών του δείγματος και αφορούν: μέσες τιμές ανά μονάδα, μοναδιαίο κόστος, μέσο κόστος εργασίας, αποθέματα, κερδοφορία, ταμειακές ροές, επενδύσεις και απόδοση των επενδύσεων, και ικανότητα άντλησης κεφαλαίων. Διαπιστώθηκε ότι αμφότερα τα σύνολα στοιχείων ήταν αντιπροσωπευτικά της οικονομικής κατάστασης του ενωσιακού κλάδου παραγωγής.
                  
               4.6.2.   Μακροοικονομικοί δείκτες
         
         4.6.2.1.   Παραγωγή, παραγωγική ικανότητα και χρησιμοποίηση της παραγωγικής ικανότητας
         
                     (149)
                  
                  
                     Η Επιτροπή καθόρισε τον όγκο παραγωγής και την παραγωγική ικανότητα βάσει των στοιχείων της αίτησης επανεξέτασης. Τα στοιχεία διασταυρώθηκαν και επικαιροποιήθηκαν, όταν κρίθηκε αναγκαίο, όσον αφορά τις επαληθευμένες πληροφορίες από τους ενωσιακούς παραγωγούς που συμμετείχαν στο δείγμα.
                  
               
                     (150)
                  
                  
                     Κατά την εξεταζόμενη περίοδο, η συνολική παραγωγή, η παραγωγική ικανότητα και η χρησιμοποίηση της παραγωγικής ικανότητας της Ένωσης εξελίχθηκαν ως εξής:
                     
                        Πίνακας 5
                     
                     
                        Παραγωγή, παραγωγική ικανότητα και χρησιμοποίηση της παραγωγικής ικανότητας
                     
                     
                                  
                              
                              
                                 2015
                              
                              
                                 2016
                              
                              
                                 2017
                              
                              
                                 Περίοδος έρευνας επανεξέτασης
                              
                           
                                 Όγκος παραγωγής
                                 (1 000  m2)
                              
                              
                                 15 000  - 18 000 
                              
                              
                                 15 000  - 18 000 
                              
                              
                                 15 000  - 18 000 
                              
                              
                                 11 000  - 14 000 
                              
                           
                                 
                                    Δείκτης (2015 = 100)
                                 
                              
                              
                                 
                                    100
                                 
                              
                              
                                 
                                    103
                                 
                              
                              
                                 
                                    99
                                 
                              
                              
                                 
                                    74
                                 
                              
                           
                                 Παραγωγική ικανότητα
                                 (1 000  m2)
                              
                              
                                 38 000  - 42 000 
                              
                              
                                 38 000  - 42 000 
                              
                              
                                 36 000  - 41 000 
                              
                              
                                 33 000  - 38 000 
                              
                           
                                 
                                    Δείκτης (2015 = 100)
                                 
                              
                              
                                 
                                    100
                                 
                              
                              
                                 
                                    102
                                 
                              
                              
                                 
                                    95
                                 
                              
                              
                                 
                                    89
                                 
                              
                           
                                 Χρησιμοποίηση της παραγωγικής ικανότητας (%)
                              
                              
                                 35-43
                              
                              
                                 35-43
                              
                              
                                 36-44
                              
                              
                                 30-37
                              
                           
                                 
                                    Δείκτης (2015 = 100)
                                 
                              
                              
                                 
                                    100
                                 
                              
                              
                                 
                                    101
                                 
                              
                              
                                 
                                    104
                                 
                              
                              
                                 
                                    83
                                 
                              
                           
                                 
                                    Πηγή: Αίτηση επανεξέτασης, επαληθευμένες απαντήσεις στο ερωτηματολόγιο
                              
                           
               
                     (151)
                  
                  
                     Η βελτίωση στον όγκο παραγωγής, την παραγωγική ικανότητα και τη χρησιμοποίηση της παραγωγικής ικανότητας μεταξύ του 2015 και του 2016 αντιστοιχούσε στην επιβολή υψηλότερων δασμών αντιντάμπινγκ μετά τη νέα έρευνα για την απορρόφηση (69), ενώ μετά τη μείωση της κατανάλωσης στην Ένωση, όπως περιγράφεται στην αιτιολογική σκέψη 134, μετά την ημερομηνία αυτή, ακολούθησε μείωση του όγκου παραγωγής.
                  
               
                     (152)
                  
                  
                     Το 2016 η συνολική παραγωγή της Ένωσης αυξήθηκε κατά 3 % πριν από τη μείωση δύο συνεχόμενων ετών, με αποτέλεσμα να μειωθεί κατά 26 % μεταξύ του 2015 και της ΠΕΕ. Παρόμοια τάση παρατηρήθηκε όσον αφορά την παραγωγική ικανότητα και τη χρησιμοποίηση της παραγωγικής ικανότητας του ενωσιακού κλάδου παραγωγής. Ένας σημαντικός λόγος για τις μειώσεις αυτές είναι η πτώχευση ενός μεγάλου ενωσιακού παραγωγού το 2017 (Ducatt, που το 2015 αντιπροσώπευε περίπου το 20 % της ενωσιακής παραγωγής και περίπου το 15 % της παραγωγικής ικανότητας).
                  
               4.6.2.2.   Όγκος πωλήσεων και μερίδιο αγοράς στην Ένωση
         
                     (153)
                  
                  
                     Η Επιτροπή καθόρισε τον όγκο των πωλήσεων με βάση τα στοιχεία της αίτησης επανεξέτασης. Τα στοιχεία διασταυρώθηκαν και επικαιροποιήθηκαν, όταν κρίθηκε αναγκαίο, όσον αφορά τις επαληθευμένες πληροφορίες από τους ενωσιακούς παραγωγούς που συμμετείχαν στο δείγμα. Οι πωλήσεις του κλάδου παραγωγής της Ένωσης και το μερίδιο αγοράς εντός της Ένωσης εξελίχθηκαν ως εξής κατά την εξεταζόμενη περίοδο:
                     
                        Πίνακας 6
                     
                     
                        Όγκος πωλήσεων και μερίδιο αγοράς στην Ένωση
                     
                     
                                  
                              
                              
                                 2015
                              
                              
                                 2016
                              
                              
                                 2017
                              
                              
                                 Περίοδος έρευνας επανεξέτασης
                              
                           
                                 Όγκος πωλήσεων (1 000  m2)
                              
                              
                                 14 000  - 17 000 
                              
                              
                                 15 000  - 18 000 
                              
                              
                                 14 000  - 17 000 
                              
                              
                                 9 000  - 12 000 
                              
                           
                                 
                                    Δείκτης (2015 = 100)
                                 
                              
                              
                                 
                                    100
                                 
                              
                              
                                 
                                    108
                                 
                              
                              
                                 
                                    97
                                 
                              
                              
                                 
                                    71
                                 
                              
                           
                                 Μερίδιο αγοράς (%)
                              
                              
                                 73
                              
                              
                                 89
                              
                              
                                 84
                              
                              
                                 79
                              
                           
                                 
                                    Δείκτης (2015 = 100)
                                 
                              
                              
                                 
                                    100
                                 
                              
                              
                                 
                                    122
                                 
                              
                              
                                 
                                    115
                                 
                              
                              
                                 
                                    108
                                 
                              
                           
                                 
                                    Πηγή: Αίτηση επανεξέτασης, επαληθευμένες απαντήσεις στο ερωτηματολόγιο, βάση δεδομένων του άρθρου 14 παράγραφος 6, Eurostat
                              
                           
               
                     (154)
                  
                  
                     Μεταξύ του 2015 και του 2016, ο όγκος των πωλήσεων του ενωσιακού κλάδου παραγωγής αυξήθηκε κατά 8 %. Το 2017 μειώθηκε κατά 11 % σε ετήσια βάση και κατέληξε να είναι 3 % κάτω από το επίπεδο του 2015. Κατά την ΠΕΕ, η πτώση των πωλήσεων του ενωσιακού κλάδου παραγωγής ήταν πιο σημαντική και κατέληξε να είναι 29 % κάτω από τα επίπεδα του 2015 κατά τη διάρκεια της ΠΕΕ. Όσον αφορά το μερίδιο αγοράς, το πρότυπο είναι παρόμοιο, αλλά ο κλάδος παραγωγής της Ένωσης αύξησε το μερίδιο αγοράς του από 73 % το 2015 σε 79 % κατά την ΠΕΕ, λόγω της μείωσης κατά 35 % της ενωσιακής κατανάλωσης κατά την ίδια περίοδο (βλέπε πίνακα 1).
                  
               4.6.2.3.   Ανάπτυξη
         
                     (155)
                  
                  
                     Μεταξύ του 2015 και της ΠΕΕ η κατανάλωση ηλιακών υαλοπινάκων μειώθηκε κατά 35 %. Η μείωση της κατανάλωσης είχε αρνητικό αντίκτυπο στην παραγωγή και τον όγκο πωλήσεων του ενωσιακού κλάδου παραγωγής. Ωστόσο, ο όγκος παραγωγής μειώθηκε μόνο κατά 26 % και ο όγκος των πωλήσεων κατά 29 %. Το μερίδιο αγοράς του κλάδου παραγωγής της Ένωσης αντιθέτως αυξήθηκε κατά 8 %.
                  
               4.6.2.4.   Απασχόληση και παραγωγικότητα
         
                     (156)
                  
                  
                     Η Επιτροπή καθόρισε τα στοιχεία που αφορούν την απασχόληση και την παραγωγικότητα βάσει των στοιχείων της αίτησης επανεξέτασης. Τα στοιχεία διασταυρώθηκαν και επικαιροποιήθηκαν, όταν κρίθηκε αναγκαίο, όσον αφορά τις επαληθευμένες πληροφορίες από τους ενωσιακούς παραγωγούς που συμμετείχαν στο δείγμα. Κατά την υπό εξέταση περίοδο σημειώθηκε εξέλιξη της απασχόλησης και της παραγωγικότητας στον ενωσιακό κλάδο παραγωγής, ως εξής:
                     
                        Πίνακας 7
                     
                     
                        Απασχόληση και παραγωγικότητα
                     
                     
                                  
                              
                              
                                 2015
                              
                              
                                 2016
                              
                              
                                 2017
                              
                              
                                 ΠΕΕ
                              
                           
                                 Αριθμός εργαζομένων (πλήρης απασχόληση)
                              
                              
                                 546
                              
                              
                                 514
                              
                              
                                 458
                              
                              
                                 403
                              
                           
                                 Δείκτης (2015 = 100)
                              
                              
                                 
                                    100
                                 
                              
                              
                                 
                                    94
                                 
                              
                              
                                 
                                    84
                                 
                              
                              
                                 
                                    74
                                 
                              
                           
                                 Παραγωγικότητα (m2/εργαζόμενο)
                              
                              
                                 29 896 
                              
                              
                                 32 840 
                              
                              
                                 35 189 
                              
                              
                                 29 917 
                              
                           
                                 Δείκτης (2015 = 100)
                              
                              
                                 
                                    100
                                 
                              
                              
                                 
                                    110
                                 
                              
                              
                                 
                                    118
                                 
                              
                              
                                 
                                    100
                                 
                              
                           
                                 
                                    Πηγή: Αίτηση επανεξέτασης, επαληθευμένες απαντήσεις στο ερωτηματολόγιο
                              
                           
               
                     (157)
                  
                  
                     Κατά την εξεταζόμενη περίοδο, η απασχόληση στον ενωσιακό κλάδο παραγωγής μειώθηκε κατά 26 %. Η μείωση αυτή αντιστοιχεί σε μείωση κατά 29 % της παραγωγής κατά την ίδια περίοδο (βλέπε πίνακα 5).
                  
               4.6.2.5.   Μέγεθος της επιδότησης και ανάκαμψη από τις επιπτώσεις προηγούμενων επιδοτήσεων
         
                     (158)
                  
                  
                     Όπως εξηγείται στο τμήμα 4.4, το μερίδιο αγοράς των κινεζικών εισαγωγών αυξήθηκε από το 2016 και έφθασε το 9 % κατά την ΠΕΕ. Οι επιδοτήσεις συνεχίστηκαν σε σημαντικό επίπεδο κατά τη διάρκεια της περιόδου της έρευνας επανεξέτασης, όπως εξηγείται στο τμήμα 3 ανωτέρω, και οι τιμές των Κινέζων παραγωγών-εξαγωγέων εξακολούθησαν να είναι σε σημαντικό βαθμό χαμηλότερες σε σχέση με τις τιμές πώλησης του ενωσιακού κλάδου παραγωγής.
                  
               
                     (159)
                  
                  
                     Η εξέταση των δεικτών ζημίας δείχνει ότι ο υψηλότερος δασμολογικός συντελεστής που επιβλήθηκε το 2015 μετά από νέα έρευνα κατά των απορροφήσεων είχε θετικό αντίκτυπο στον ενωσιακό κλάδο παραγωγής, ο οποίος ανέκαμψε από τις προγενέστερεςπεριπτώσεις χορήγησης επιδοτήσεων Ωστόσο, οι επιδοτούμενες εισαγωγές εξακολούθησαν να ασκούν πίεση στον ενωσιακό κλάδο παραγωγής. Ο συνδυασμένος αντίκτυπος του αυξανόμενου όγκου επιδοτούμενων εισαγωγών σε χαμηλές τιμές από τη ΛΔΚ και των πραγματικών αντισταθμιστικών περιθωρίων δεν επέτρεψαν στον ενωσιακό κλάδο παραγωγής να ανακάμψει πλήρως από τις προγενέστερες περιπτώσεις χορήγησης επιδοτήσεων.
                  
               4.6.3.   Μικροοικονομικοί δείκτες
         
         4.6.3.1.   Τιμές
         
                     (160)
                  
                  
                     Κατά την εξεταζόμενη περίοδο, οι μέσες τιμές πώλησης του ενωσιακού κλάδου παραγωγής σε μη συνδεδεμένους πελάτες στην Ένωση εξελίχθηκε ως εξής:
                     
                        Πίνακας 8
                     
                     
                        Τιμή πώλησης και κόστος παραγωγής
                     
                     
                                  
                              
                              
                                 2015
                              
                              
                                 2016
                              
                              
                                 2017
                              
                              
                                 ΠΕΕ
                              
                           
                                 Τιμή μονάδας στην αγορά της Ένωσης (EUR/m2)
                              
                              
                                 5-8
                              
                              
                                 6-9
                              
                              
                                 7-10
                              
                              
                                 7-10
                              
                           
                                 Δείκτης (2015 = 100)
                              
                              
                                 
                                    100
                                 
                              
                              
                                 
                                    111
                                 
                              
                              
                                 
                                    117
                                 
                              
                              
                                 
                                    119
                                 
                              
                           
                                 Μοναδιαίο κόστος παραγωγής (EUR/m2)
                              
                              
                                 5-8
                              
                              
                                 5-8
                              
                              
                                 5-8
                              
                              
                                 5-8
                              
                           
                                 Δείκτης (2015 = 100)
                              
                              
                                 
                                    100
                                 
                              
                              
                                 
                                    96
                                 
                              
                              
                                 
                                    94
                                 
                              
                              
                                 
                                    98
                                 
                              
                           
                                 
                                    Πηγή: Επαληθευμένες απαντήσεις στο ερωτηματολόγιο
                              
                           
               
                     (161)
                  
                  
                     Κατά την εξεταζόμενη περίοδο, οι μέσες μοναδιαίες τιμές πώλησης ανά τετραγωνικό μέτρο αυξήθηκαν κατά 19 %. Το κόστος παραγωγής, από την άλλη, παρέμεινε περίπου σταθερό.
                  
               4.6.3.2.   Κόστος εργασίας
         
                     (162)
                  
                  
                     Το μέσο κόστος εργασίας του ενωσιακού κλάδου παραγωγής εξελίχθηκε ως εξής κατά την εξεταζόμενη περίοδο:
                     
                        Πίνακας 9
                     
                     
                        Κόστος εργασίας
                     
                     
                                  
                              
                              
                                 2015
                              
                              
                                 2016
                              
                              
                                 2017
                              
                              
                                 ΠΕΕ
                              
                           
                                 Μέσο κόστος εργασίας ανά εργαζόμενο (σε ευρώ)
                              
                              
                                 36 259 
                              
                              
                                 38 171 
                              
                              
                                 40 781 
                              
                              
                                 42 931 
                              
                           
                                 Δείκτης (2015 = 100)
                              
                              
                                 
                                    100
                                 
                              
                              
                                 
                                    105
                                 
                              
                              
                                 
                                    112
                                 
                              
                              
                                 
                                    118
                                 
                              
                           
                                 
                                    Πηγή: Επαληθευμένες απαντήσεις στο ερωτηματολόγιο
                              
                           
               
                     (163)
                  
                  
                     Από το 2015 έως την ΠΕΕ, το μέσο κόστος εργασίας ανά απασχολούμενο στους παραγωγούς της Ένωσης που συμμετείχαν στο δείγμα αυξήθηκε κατά 18 %.
                  
               4.6.3.3.   Αποθέματα
         
                     (164)
                  
                  
                     Τα επίπεδα των αποθεμάτων του ενωσιακού κλάδου παραγωγής εξελίχθηκαν ως εξής κατά την εξεταζόμενη περίοδο:
                     
                        Πίνακας 10
                     
                     
                        Αποθέματα
                     
                     
                                  
                              
                              
                                 2015
                              
                              
                                 2016
                              
                              
                                 2017
                              
                              
                                 ΠΕΕ
                              
                           
                                 Τελικά αποθέματα (1 000  m2)
                              
                              
                                 1 200  - 1 500 
                              
                              
                                 1 300  - 1 600 
                              
                              
                                 1 300  - 1 600 
                              
                              
                                 1 400  - 1 700 
                              
                           
                                 
                                    Δείκτης
                                 
                                 
                                    (2015 = 100)
                                 
                              
                              
                                 
                                    100
                                 
                              
                              
                                 
                                    125
                                 
                              
                              
                                 
                                    131
                                 
                              
                              
                                 
                                    132
                                 
                              
                           
                                 Τελικά αποθέματα ως ποσοστό της παραγωγής (%)
                              
                              
                                 12,5
                              
                              
                                 14,4
                              
                              
                                 13,7
                              
                              
                                 16,2
                              
                           
                                 
                                    Δείκτης
                                 
                                 
                                    (2015 = 100)
                                 
                              
                              
                                 
                                    100
                                 
                              
                              
                                 
                                    115
                                 
                              
                              
                                 
                                    109
                                 
                              
                              
                                 
                                    129
                                 
                              
                           
                                 
                                    Πηγή: Επαληθευμένες απαντήσεις στο ερωτηματολόγιο
                              
                           
               
                     (165)
                  
                  
                     Το επίπεδο των αποθεμάτων αυξήθηκε κατά 32 % σε απόλυτους όρους και κατά 29 % σε σχετικούς όρους κατά την εξεταζόμενη περίοδο. Ωστόσο, λαμβανομένων υπόψη των διαφορών του υπό επανεξέταση προϊόντος όσον αφορά το μέγεθος, τα σχέδια, την επένδυση κ.λπ. για κάθε πελάτη, οι ενωσιακοί παραγωγοί του δείγματος παρήγαγαν μόνο κατά παραγγελία. Κατά συνέπεια, στα αποθέματα των εν λόγω εταιρειών έχουν καταγραφεί προϊόντα των οποίων η παραγωγή ήταν κατανεμημένη εντός του συγκεκριμένου έτους, αλλά τα οποία προορίζονταν για συγκεκριμένο πελάτη στον οποίο θα πωλούνται αργότερα.
                  
               4.6.3.4.   Κερδοφορία, ταμειακές ροές, επενδύσεις, απόδοση των επενδύσεων και ικανότητα άντλησης κεφαλαίων
         
                     (166)
                  
                  
                     Η αποδοτικότητα, οι ταμειακές ροές, οι επενδύσεις και η απόδοση των επενδύσεων του ενωσιακού κλάδου παραγωγής παρουσίασαν την παρακάτω εξέλιξη κατά την υπό εξέταση περίοδο:
                     
                        Πίνακας 11
                     
                     
                        Κερδοφορία, ταμειακή ροή, επενδύσεις, απόδοση των επενδύσεων
                     
                     
                                  
                              
                              
                                 2015
                              
                              
                                 2016
                              
                              
                                 2017
                              
                              
                                 ΠΕΕ
                              
                           
                                 Κερδοφορία των πωλήσεων στην Ένωση σε μη συνδεδεμένους πελάτες (ποσοστό του κύκλου εργασιών πωλήσεων)
                              
                              
                                 -10 % - 0 %
                              
                              
                                 5 % - 15 %
                              
                              
                                 5 % - 15 %
                              
                              
                                 5 % - 15 %
                              
                           
                                 Δείκτης (2015 = 100)
                              
                              
                                 
                                    -100
                                 
                              
                              
                                 
                                    192
                                 
                              
                              
                                 
                                    236
                                 
                              
                              
                                 
                                    214
                                 
                              
                           
                                 Ταμειακές ροές (1 000  ευρώ)
                              
                              
                                 2 000 -5 000 
                              
                              
                                 10 000 -13 000 
                              
                              
                                 15 000 -18 000 
                              
                              
                                 13 000 -16 000 
                              
                           
                                 Δείκτης (2015 = 100)
                              
                              
                                 
                                    100
                                 
                              
                              
                                 
                                    437
                                 
                              
                              
                                 
                                    581
                                 
                              
                              
                                 
                                    465
                                 
                              
                           
                                 Επενδύσεις (1 000  ευρώ)
                              
                              
                                 4 000 -7 000 
                              
                              
                                 0 -3 000 
                              
                              
                                 1 000 -4 000 
                              
                              
                                 1 000 -4 000 
                              
                           
                                 Δείκτης (2015 = 100)
                              
                              
                                 
                                    100
                                 
                              
                              
                                 
                                    12
                                 
                              
                              
                                 
                                    23
                                 
                              
                              
                                 
                                    25
                                 
                              
                           
                                 Απόδοση των επενδύσεων (ποσοστό % επί του καθαρού ενεργητικού)
                              
                              
                                 -10-0
                              
                              
                                 20-30
                              
                              
                                 40-50
                              
                              
                                 30-40
                              
                           
                                 Δείκτης (2015 = 100)
                              
                              
                                 
                                    -100
                                 
                              
                              
                                 
                                    355
                                 
                              
                              
                                 
                                    549
                                 
                              
                              
                                 
                                    481
                                 
                              
                           
                                 
                                    Πηγή: Επαληθευμένες απαντήσεις στο ερωτηματολόγιο
                              
                           
               
                     (167)
                  
                  
                     Η Επιτροπή καθόρισε την αποδοτικότητα των ενωσιακών παραγωγών του δείγματος εκφράζοντας το προ φόρων καθαρό κέρδος των πωλήσεων του ομοειδούς προϊόντος σε μη συνδεδεμένους πελάτες εντός της Ένωσης ως ποσοστό του κύκλου εργασιών των εν λόγω πωλήσεων. Κατά την εξεταζόμενη περίοδο, η κερδοφορία του κλάδου παραγωγής της Ένωσης αυξήθηκε από [-10 % - 0 %] σε [5 % - 15 %], ενώ οι ταμειακές ροές βελτιώθηκαν κατά 365 %. Οι ονομαστικές επενδύσεις μειώθηκαν κατά 75 % κατά την εξεταζόμενη περίοδο. Η απόδοση των επενδύσεων, εκφραζόμενη ως εκατοστιαίο ποσοστό της καθαρής λογιστικής αξίας πάγιων περιουσιακών στοιχείων, αυξήθηκε σημαντικά κατά την εξεταζόμενη περίοδο.
                  
               
                     (168)
                  
                  
                     Η τάση των ταμειακών ροών, που είναι η ικανότητα ενός κλάδου παραγωγής να αυτοχρηματοδοτεί τις δραστηριότητές του, ήταν θετική κατά τη συγκεκριμένη περίοδο. Λόγω των βελτιώσεων στην κερδοφορία και τις ταμειακές ροές, η ικανότητα του ενωσιακού κλάδου παραγωγής να αντλεί κεφάλαια αυξήθηκε σημαντικά μεταξύ του 2015 και της ΠΕΕ.
                  
               4.6.4.   Συμπέρασμα σχετικά με τη ζημία
         
                     (169)
                  
                  
                     Κατά την εξεταζόμενη περίοδο, οι οικονομικοί δείκτες του κλάδου παραγωγής της Ένωσης επηρεάστηκαν από τη μείωση της κατανάλωσης ηλιακών υαλοπινάκων στην Ένωση κατά 35 % μεταξύ του 2015 και της ΠΕΕ.
                  
               
                     (170)
                  
                  
                     Παρά τη μείωση της κατανάλωσης, ο κλάδος παραγωγής της Ένωσης διατήρησε, μεταξύ του 2015 και του 2017, σχετικά σταθερό όγκο παραγωγής. Ο όγκος παραγωγής μειώθηκε περισσότερο (κατά 25 %) μεταξύ του 2017 και της ΠΕΕ. Το μερίδιο αγοράς του κλάδου παραγωγής της Ένωσης μειώθηκε από 73 % το 2015 σε 79 % κατά την ΠΕΕ.
                  
               
                     (171)
                  
                  
                     Παρά την αρχική μείωση του μεριδίου αγοράς των κινεζικών εισαγωγών μετά από τα μέτρα κατά της απορρόφησης του Αυγούστου 2015, το μερίδιο αγοράς των κινεζικών εισαγωγών παρέμεινε σχετικά σημαντικό κατά την ΠΕΕ (9 %).
                  
               
                     (172)
                  
                  
                     Οι μακροοικονομικοί δείκτες αντικατόπτριζαν την επισφαλή κατάσταση του κλάδου παραγωγής της Ένωσης. Βελτιώθηκαν μετά την έγκριση μέτρων κατά της απορρόφησης το 2015, αλλά στη συνέχεια επιδεινώθηκαν λόγω της εξασθένησης της κατανάλωσης στην Ένωση. Όπως εξηγείται ανωτέρω στο τμήμα 4.6, η τάση αυτή παρατηρείται όσον αφορά την παραγωγή/παραγωγική ικανότητα της Ένωσης, τη χρησιμοποίηση της παραγωγικής ικανότητας, τον όγκο των πωλήσεων και το μερίδιο αγοράς και την παραγωγικότητα. Ο αριθμός των εργαζομένων μειώθηκε σταθερά κατά την εξεταζόμενη περίοδο.
                  
               
                     (173)
                  
                  
                     Αντιθέτως, οι μικροοικονομικοί δείκτες έδειξαν βελτίωση της κατάστασης του κλάδου παραγωγής της Ένωσης. Κατά την εξεταζόμενη περίοδο, το μοναδιαίο κόστος παραγωγής ήταν σταθερό, ενώ οι τιμές στην αγορά της Ένωσης αυξήθηκαν. Η θετική αυτή κατάσταση αντικατοπτρίστηκε σε κερδοφορία που αυξήθηκε από [- 10 % - 0 %] το 2015 σε [5 % - 15 %] κατά την ΠΕΕ.
                  
               
                     (174)
                  
                  
                     Με βάση τα ανωτέρω, η Επιτροπή θεώρησε ότι ο ενωσιακός κλάδος παραγωγής έχει σε μεγάλο βαθμό ανακάμψει από τη σημαντική ζημία που προκλήθηκε από τις επιδοτούμενες εισαγωγές από τη ΛΔΚ κατά την έννοια του άρθρου 8 παράγραφος 4 του βασικού κανονισμού. Ωστόσο, λόγω της μειωμένης κατανάλωσης στην Ένωση και του σχετικά μεγάλου μεριδίου αγοράς των κινεζικών επιδοτούμενων εισαγωγών, η κατάσταση του κλάδου παραγωγής της Ένωσης παρέμεινε επισφαλής.
                  
               5.   ΠΙΘΑΝΟΤΗΤΑ ΕΠΑΝΑΛΗΨΗΣ ΤΗΣ ΖΗΜΙΑΣ
         
         5.1.   Προκαταρκτικές παρατηρήσεις
         
         
                     (175)
                  
                  
                     Δεδομένου ότι ο ενωσιακός κλάδος παραγωγής δεν εξακολούθησε να υφίσταται πλέον σημαντική ζημία, η Επιτροπή εξέτασε κατά πόσον υπάρχει πιθανότητα επανάληψης της ζημίας σε περίπτωση λήξης των μέτρων, σύμφωνα με το άρθρο 18 παράγραφος 2 του βασικού κανονισμού.
                  
               
                     (176)
                  
                  
                     Για να διαπιστωθεί η πιθανότητα επανάληψης της ζημίας, αναλύθηκαν τα ακόλουθα στοιχεία: η παραγωγική ικανότητα και η πλεονάζουσα παραγωγική ικανότητα στη ΛΔΚ και η ελκυστικότητα της ενωσιακής αγοράς.
                  
               
                     (177)
                  
                  
                     Λόγω της έλλειψης συνεργασίας από τους Κινέζους παραγωγούς-εξαγωγείς, η εξέταση της παραγωγικής ικανότητας και της πλεονάζουσας παραγωγικής ικανότητας στη ΛΔΚ βασίστηκε στα διαθέσιμα στοιχεία σύμφωνα με το άρθρο 28 του βασικού κανονισμού. Όσον αφορά το θέμα αυτό, η Επιτροπή στηρίχθηκε στη βάση δεδομένων του άρθρου 14 παράγραφος 6, στη Eurostat και στα στοιχεία που προσκόμισε ο αιτών στο πλαίσιο της αίτησης επανεξέτάσης.
                  
               
                     (178)
                  
                  
                     Η Επιτροπή ανέλυσε περαιτέρω τις επιπτώσεις που θα είχε στον ενωσιακό κλάδο παραγωγής η πιθανότητα επανάληψης των επιδοτούμενων εισαγωγών. Κατά την εξέταση ελήφθη επίσης υπόψη η πιθανή μελλοντική αύξηση της κατανάλωσης ηλιακών υαλοπινάκων στην Ένωση και η κατάσταση κερδοφορίας του ενωσιακού κλάδου παραγωγής στο τέλος της εξεταζόμενης περιόδου.
                  
               5.2.   Πιθανότητα ανακατεύθυνσης των επιδοτούμενων εισαγωγών στην αγορά της Ένωσης σε περίπτωση λήξης ισχύος των μέτρων
         
         5.2.1.   Παραγωγική ικανότητα και πλεονάζουσα παραγωγική ικανότητα στη ΛΔΚ
         
         
                     (179)
                  
                  
                     Η Κίνα είναι ο μεγαλύτερος παραγωγός ηλιακών υαλοπινάκων στον κόσμο. Από το 2015, η παραγωγική της ικανότητα αυξήθηκε σημαντικά από 460 εκατ. m2 το 2015 σε σχεδόν 770 εκατ. m2 κατά την ΠΕΕ. Η εν λόγω παραγωγική ικανότητα υπερέβη σε μεγάλο βαθμό την εγχώρια κατανάλωση, η οποία επηρεάστηκε αρνητικά από το 2018 από την πολιτική 531 της κινεζικής κυβέρνησης που αναφέρεται στην αιτιολογική σκέψη 32.
                  
               
                     (180)
                  
                  
                     Ταυτόχρονα, από τα στοιχεία αποδεικνύεται ότι οι ικανότητες ορισμένων Κινέζων παραγωγών-εξαγωγέων επεκτείνονται (70).
                  
               5.2.2.   Η ελκυστικότητα της αγοράς της Ένωσης
         
         
                     (181)
                  
                  
                     Η αγορά της Ένωσης έχει σχετικά μεγάλο μέγεθος και υπάρχει πιθανότητα μελλοντικής ανάπτυξης (71). Παρά την αρχική μείωση που σημειώθηκε μεταξύ του 2015 και του 2016, από το 2016, οι εισαγωγές των Κινέζων παραγωγών-εξαγωγέων αυξήθηκαν και ανήλθαν σε 9 % κατά την ΠΕΕ. Αυτό δείχνει ότι, παρά τα ισχύοντα μέτρα, η αγορά της Ένωσης παρέμεινε ελκυστική για τους Κινέζους παραγωγούς-εξαγωγείς.
                  
               
                     (182)
                  
                  
                     Επιπλέον, κατά την ΠΕΕ, οι τιμές της Ένωσης ήταν σχετικά υψηλότερες σε σύγκριση με τις τιμές των σημερινών κινεζικών εισαγωγών (βλέπε πίνακες 4 και 9). Οι τιμές των κινεζικών εισαγωγών ήταν χαμηλότερες από τις τιμές πώλησης του ενωσιακού κλάδου παραγωγής κατά τη διάρκεια της ΠΕΕ. Αυτό καθιστά την αγορά της Ένωσης ελκυστική ως προς τις τιμές. Επομένως, είναι πολύ πιθανό, σε περίπτωση λήξης της ισχύος των μέτρων, οι κινεζικές εξαγωγές να έχουν σημαντική διείσδυση στην κατανάλωση της Ένωσης απλώς και μόνο λόγω των χαμηλών τιμών τους.
                  
               
                     (183)
                  
                  
                     Επιπλέον, τα μέτρα εμπορικής άμυνας κατά των εισαγωγών του υπό επανεξέταση προϊόντος στην Ινδία και την Τουρκία, που αποτελούν άλλες σημαντικές αγορές, περιορίζουν τις δυνατότητες των Κινέζων παραγωγών-εξαγωγέων να εξάγουν προς τις εν λόγω χώρες και αυξάνουν περαιτέρω την ελκυστικότητα της αγοράς της Ένωσης στην οποία μπορούν να ανακατευθυνθούν οι εν λόγω εξαγωγές σε περίπτωση που δεν παραταθούν τα μέτρα για τις εισαγωγές ηλιακών υαλοπινάκων στην Ένωση.
                  
               5.2.3.   Συμπέρασμα
         
         
                     (184)
                  
                  
                     Δεδομένης της υψηλής πλεονάζουσας παραγωγικής ικανότητας στην Κίνα, της ελκυστικότητας της αγοράς της Ένωσης και των σχετικά υψηλών τιμών της Ένωσης, είναι πιθανό, σε περίπτωση λήξης της ισχύος των μέτρων, να εξαχθούν στην Ένωση σημαντικές ποσότητες επιδοτούμενων ηλιακών υαλοπινάκων σε τιμές που είναι χαμηλότερες από τις τιμές του ενωσιακού κλάδου παραγωγής.
                  
               5.3.   Επιπτώσεις στην κατάσταση του ενωσιακού κλάδου παραγωγής
         
         
                     (185)
                  
                  
                     Η Επιτροπή εξέτασε τον τρόπο με τον οποίο θα μπορούσαν να επηρεαστούν οι δείκτες ζημίας σε περίπτωση λήξης της ισχύος των μέτρων.
                  
               
                     (186)
                  
                  
                     Σύμφωνα με τους παραγωγούς της Ένωσης, η πιθανή αύξηση των επιδοτούμενων εισαγωγών από την Κίνα θα είχε σοβαρές αρνητικές επιπτώσεις στην οικονομική τους κατάσταση. Κατά την άποψή τους, οι χρήστες ενδέχεται να αρχίσουν να αγοράζουν από την Κίνα ηλιακούς υαλοπίνακες σε χαμηλές τιμές, αντί να διατηρήσουν τον ενωσιακό κλάδο παραγωγής ως τον κύριο προμηθευτή. Ήταν της γνώμης ότι, ως εκ τούτου, οι πωλήσεις των ηλιακών υαλοπινάκων που πωλούνται στους πελάτες τους θα μειωθούν κατά 30 % - 75 %, ανάλογα με την εταιρεία και τον πελάτη. Με βάση τις χαμηλές κινεζικές τιμές που προσφέρονται στους πελάτες τους, θεώρησαν ότι θα υπήρχε πίεση στις τιμές του ενωσιακού κλάδου παραγωγής, γεγονός που θα τις μείωνε κατά 0,9 έως 2,6 ευρώ/m2 ανάλογα με τον πελάτη και το προϊόν. Επιπλέον, οι παραγωγοί της Ένωσης θεώρησαν ότι οι υαλοπίνακες θερμοκηπίων θα επηρεαστούν σε μικρότερο βαθμό, δεδομένου ότι οι ηλιακοί υαλοπίνακες που χρησιμοποιούνται για την κατασκευή ενός θερμοκηπίου κόβονται σε συγκεκριμένο σχήμα, οι παραγγελίες βασίζονται σε έργα και η έγκαιρη παράδοση διαδραματίζει σημαντικό ρόλο.
                  
               
                     (187)
                  
                  
                     Με βάση τις ανωτέρω παραδοχές, ο ενωσιακός κλάδος παραγωγής εξέτασε διάφορα σενάρια σχετικά με τον πιθανό αντίκτυπο της λήξης της ισχύος των μέτρων στην οικονομική τους κατάσταση και προσομοίωσε την επίδραση των πωλήσεων και/ή της μείωσης των τιμών στη διάρθρωση του κόστους τους. Ένα από τα σενάρια έλαβε υπόψη την προβλεπόμενη αύξηση της αγοράς. Σε όλα τα διαφορετικά σενάρια, οι προσομοιώσεις έδειξαν ότι η λήξη της ισχύος των μέτρων θα οδηγούσε σε σημαντικές απώλειες του ενωσιακού κλάδου παραγωγής.
                  
               
                     (188)
                  
                  
                     Η Επιτροπή αξιολόγησε τα ανωτέρω σενάρια για να διαπιστώσει αν ήταν ρεαλιστικά. Μεταξύ του 2009 και του 2012 (δηλαδή πριν από την επιβολή των μέτρων), οι εισαγωγές ηλιακών υαλοπινάκων στην Ένωση αυξήθηκαν από 1,2 εκατ. m2 το 2009 σε 8,35 εκατ. m2 το 2012. Η απότομη αύξηση των υποτιμολογημένων εισαγωγών οδήγησε σε μείωση των τιμών, απώλεια μεριδίου αγοράς και επιδείνωση της αποδοτικότητας του ενωσιακού κλάδου παραγωγής, και προκάλεσε σημαντική ζημία στον κλάδο παραγωγής της Ένωσης (72).
                  
               
                     (189)
                  
                  
                     Στο πλαίσιο αυτό, η Επιτροπή εξέτασε τις πιθανές επιπτώσεις των εισαγωγών σε χαμηλές τιμές στην τρέχουσα κατάσταση του ενωσιακού κλάδου παραγωγής, λαμβάνοντας ως σημείο εκκίνησης τις επαληθευμένες πληροφορίες των παραγωγών της Ένωσης. Η Επιτροπή εξέφρασε την άποψη ότι αν οι κινεζικοί ηλιακοί υαλοπίνακες με χαμηλή τιμή εμφανίζονται εκ νέου στην αγορά της Ένωσης, ενδέχεται να αποκτήσουν μερίδιο αγοράς σε βάρος του ενωσιακού κλάδου παραγωγής, προτού καταλάβουν το μερίδιο αγοράς των εξαγωγών από παραγωγούς τρίτων χωρών στην Ένωση.
                  
               
                     (190)
                  
                  
                     Στο πλαίσιο αυτό, η Επιτροπή εξέτασε τις πιθανές επιπτώσεις των εισαγωγών σε χαμηλές τιμές στην τρέχουσα κατάσταση του ενωσιακού κλάδου παραγωγής, λαμβάνοντας ως σημείο εκκίνησης τις επαληθευμένες πληροφορίες των παραγωγών της Ένωσης. Με βάση τα στοιχεία που παρατηρήθηκαν στην αρχική έρευνα, η Επιτροπή εκτίμησε ότι αν οι εισαγωγές κινεζικών ηλιακών υαλοπίνακων σε χαμηλές τιμές πρόκειται να αυξηθούν εκ νέου στην αγορά της Ένωσης, ενδέχεται να αποκτήσουν μερίδιο αγοράς σε βάρος του ενωσιακού κλάδου παραγωγής, προτού καταλάβουν το μερίδιο αγοράς των εξαγωγών από παραγωγούς τρίτων χωρών στην Ένωση.
                  
               
                     (191)
                  
                  
                     Σ’ αυτή τη βάση, η Επιτροπή υπολόγισε ότι, αν οι κινεζικές εισαγωγές σε χαμηλές τιμές αυξάνονταν κατά 3,5 εκατ. m2 σε βάρος των πωλήσεων της Ένωσης, η επακόλουθη μείωση στην παραγωγή της Ένωσης και η επακόλουθη αύξηση του μοναδιαίου κόστους παραγωγής λόγω των πάγιων δαπανών θα οδηγούσαν σε πτώση της κερδοφορίας του ενωσιακού κλάδου παραγωγής στο σημείο ισοσκέλισης (δηλαδή σε έσοδα που ισούνται με το σύνολο των πάγιων και των μεταβλητών δαπανών).
                  
               
                     (192)
                  
                  
                     Ο υπολογισμός αυτός είναι συντηρητικός. Λόγω της μεγάλης παραγωγικής ικανότητας των κινεζικών εταιρειών και των σημερινών χαμηλών τιμών τους, οι οποίες ήταν σημαντικά χαμηλότερες από τις τιμές του ενωσιακού κλάδου παραγωγής, οι Κινέζοι παραγωγοί-εξαγωγείς είναι πιθανό να εξαγάγουν ποσότητες μεγαλύτερες των 3,5 εκατ. μ2 και να μειώσουν τις τιμές της Ένωσης, με αποτέλεσμα περαιτέρω απώλειες και ζημιογόνο κατάσταση ή τη ζημία του ενωσιακού κλάδου παραγωγής.
                  
               
                     (193)
                  
                  
                     Επιπλέον, δεδομένου ότι ο κλάδος παραγωγής της Ένωσης δεν παράγει αποθέματα, πρέπει να είναι οργανωμένος με βάση συμβάσεις ή παραγγελίες από πελάτες (βλέπε τμήμα 4.6.3.3 Αποθέματα). Ως εκ τούτου, τυχόν σημαντικές μειώσεις των όγκων πωλήσεων των εταιρειών θα μπορούσαν να οδηγήσουν σε μη βιώσιμες απώλειες και σε πτώχευση.
                  
               5.4.   Συμπέρασμα για την πιθανότητα επανάληψης της ζημίας του κλάδου παραγωγής της Ένωσης
         
         
                     (194)
                  
                  
                     Επομένως, η Επιτροπή κατέληξε στο συμπέρασμα ότι η λήξη ισχύος των μέτρων στις εισαγωγές από τη ΛΔΚ ενδεχομένως θα οδηγούσε σε επανάληψη της σημαντικής ζημίας στον ενωσιακό κλάδο παραγωγής σε σύντομο χρονικό διάστημα.
                  
               6.   ΣΥΜΦΕΡΟΝ ΤΗΣ ΕΝΩΣΗΣ
         
         
                     (195)
                  
                  
                     Σύμφωνα με το άρθρο 31 του βασικού κανονισμού, η Επιτροπή εξέτασε κατά πόσον θα μπορούσε να καταλήξει σαφώς στο συμπέρασμα ότι δεν ήταν προς το συμφέρον της Ένωσης να λάβει μέτρα στην προκειμένη περίπτωση, παρά τη διαπίστωση της πιθανής επανάληψη της πρακτικής των ζημιογόνων επιδοτήσεων. Ο προσδιορισμός του συμφέροντος της Ένωσης βασίστηκε στην εκτίμηση όλων των ποικίλων σχετικών συμφερόντων, συμπεριλαμβανομένων των συμφερόντων του ενωσιακού κλάδου παραγωγής και των χρηστών.
                  
               6.1.   Συμφέρον του κλάδου παραγωγής της Ένωσης
         
         
                     (196)
                  
                  
                     Στην αιτιολογική σκέψη 194 διατυπώθηκε το συμπέρασμα ότι η κατάσταση του κλάδου παραγωγής της Ένωσης θα μπορούσε να επιδεινωθεί σε μεγάλο βαθμό σε περίπτωση λήξης της ισχύος των αντισταθμιστικών μέτρων. Ως εκ τούτου, η συνέχιση των μέτρων θα ωφελήσει τον κλάδο παραγωγής της Ένωσης, γεγονός που θα του επιτρέψει να διατηρήσει τον όγκο των πωλήσεών του, το μερίδιο αγοράς, την κερδοφορία του και να βελτιώσει περαιτέρω την οικονομική του κατάσταση.
                  
               
                     (197)
                  
                  
                     Αντιθέτως, η διακοπή των μέτρων είναι πιθανό να προκαλέσει σημαντική αύξηση των κινεζικών εισαγωγών στην αγορά της Ένωσης σε επιδοτούμενες τιμές, χαμηλότερες από τις τιμές που θα προκαλούσαν επανάληψη της ζημίας στον κλάδο παραγωγής της Ένωσης και θα μπορούσαν να απειλήσουν τη βιωσιμότητά του.
                  
               6.2.   Συμφέρον των χρηστών
         
         
                     (198)
                  
                  
                     Κατά το στάδιο έναρξης της διαδικασίας ειδοποιήθηκαν περισσότεροι από 40 χρήστες. Τέσσερις χρήστες απάντησαν στο ερωτηματολόγιο.
                  
               
                     (199)
                  
                  
                     Αρκετοί χρήστες ηλιακών υαλοπινάκων (παραγωγοί φωτοβολταϊκών και φωτοθερμικών πάνελ) εξέφρασαν την αντίθεσή τους στη συνέχιση των μέτρων.
                  
               
                     (200)
                  
                  
                     Τα επιχειρήματα των χρηστών σχετικά με τις αυξημένες δαπάνες παραγωγής, την ικανότητα των παραγωγών ηλιακών υαλοπινάκων να καλύψουν τη ζήτηση, τις σχεδιαζόμενες επενδύσεις στην παραγωγή φωτοβολταϊκών πάνελ και τις περιβαλλοντικές πτυχές. Επισήμαναν επίσης ότι, μετά τη λήξη των δασμών αντιντάμπινγκ και κατά των επιδοτήσεων στις εισαγωγές φωτοβολταϊκών πάνελ και κυψελών από την Κίνα, ο κλάδος παραγωγής της Ένωσης είχε υποστεί αθέμιτο ανταγωνισμό από την Κίνα. Οι χρήστες θεώρησαν άδικο το γεγονός ότι, ενώ δεν εφαρμόζονται επί του παρόντος μέτρα εμπορικής άμυνας στις φωτοβολταϊκές κυψέλες και πάνελ, οι εισαγωγές ενός από τα συστατικά στοιχεία των φωτοβολταϊκών πάνελ, των ηλιακών υαλοπινάκων, εξακολουθούν να υπόκεινται σε δασμούς (73). Μετά την κοινοποίηση, η EU ProSun επανέλαβε ότι υπήρχε έλλειψη συνεκτικής προσέγγισης του τομέα. Ενώ τα μέτρα για τις εισαγωγές φωτοβολταϊκών πάνελ και φωτοβολταϊκών κυψελών έχουν λήξει, η Επιτροπή ήταν έτοιμη να διατηρήσει τα μέτρα για τους ηλιακούς υαλοπίνακες. Ομοίως, μετά την κοινοποίηση, η ένωση ηλιακών συλλεκτών της Ένωσης ESMC υποστήριξε ότι η διατήρηση των εισαγωγικών δασμών στους ηλιακούς υαλοπίνακες θα ήταν δύσκολη για τους σημερινούς κατασκευαστές φωτοβολταϊκών πάνελ στην Ένωση, καθώς αυξάνει το κόστος τους για υαλοπίνακες, ενώ στα πάνελ που εισάγονται στην Ένωση δεν εφαρμόζονται τέτοια τιμολόγια, ακόμη και όταν χρησιμοποιούνται κινεζικοί υαλοπίνακες.
                  
               
                     (201)
                  
                  
                     Η Επιτροπή υπενθύμισε ότι η μη συνέχιση των μέτρων όσον αφορά τα φωτοβολταϊκά πάνελ τον Σεπτέμβριο του 2018 δεν συνεπάγεται δικαίωμα των παραγωγών φωτοβολταϊκών πάνελ να παύσουν επίσης τα μέτρα για τα ανάντη προϊόντα. Αντιθέτως, σύμφωνα με το άρθρο 31 του βασικού κανονισμού, η Επιτροπή πρέπει να διεξάγει δοκιμή για το συμφέρον της Ένωσης για κάθε έρευνα χωριστά. Ως εκ τούτου, η Επιτροπή επαλήθευσε κατά πόσον η συνέχιση των μέτρων για τους ηλιακούς υαλοπίνακες θα είχε δυσανάλογα αρνητικές επιπτώσεις στους χρήστες, όπως περιγράφεται πιο κάτω.
                  
               6.2.1.   Κόστος παραγωγής
         
         
                     (202)
                  
                  
                     Αρκετοί χρήστες ισχυρίστηκαν ότι τα μέτρα είχαν αρνητικές επιπτώσεις στις δραστηριότητές τους, δεδομένου ότι αύξησαν το κόστος παραγωγής τους. Το γεγονός ότι έπρεπε να καταβάλουν υψηλότερες τιμές από τους ανταγωνιστές τους εκτός της Ένωσης συνιστούσε, κατά την άποψή τους, άμεσο ανταγωνιστικό μειονέκτημα για τους παραγωγούς φωτοβολταϊκών πάνελ της Ένωσης έναντι των εισαγόμενων φωτοβολταϊκών πάνελ. Οι χρήστες ισχυρίστηκαν επίσης ότι, ενώ τα διάφορα στοιχεία των φωτοβολταϊκών πάνελ έγιναν σημαντικά φθηνότερα κατά τα τελευταία έτη, η τιμή των ηλιακών υαλοπινάκων παρέμεινε στο ίδιο επίπεδο και, ως εκ τούτου, το σχετικό κόστος των φωτοβολταϊκών πάνελ αυξήθηκε. Συνεπώς, οι ηλιακοί υαλοπίνακες αποτελούν σήμερα τον δεύτερο μεγαλύτερο παράγοντα κόστους των φωτοβολταϊκών πάνελ.
                  
               
                     (203)
                  
                  
                     Επιπλέον, οι χρήστες σημείωσαν ότι, αν και η πλειονότητα των πάνελ που παράγουν είναι τα λεγόμενα πάνελ «υαλοπίνακα-φύλλου πλαστικού», δηλαδή στην εμπρόσθια όψη ο υαλοπίνακας και στην οπίσθια όψη το πλαστικό φύλλο, παράγουν όλο και περισσότερο τα λεγόμενα πάνελ «υαλοπίνακα-υαλοπίνακα», δηλαδή πάνελ με υαλοπίνακες και από τις δύο όψεις. Δεδομένου ότι τα πάνελ «υαλοπίνακα-υαλοπίνακα» απαιτούν τη χρήση δύο φύλλων γυαλιού αντί ενός, το ποσοστό των ηλιακών υαλοπινάκων στο κόστος παραγωγής διπλασιάζεται.
                  
               
                     (204)
                  
                  
                     Η EU ProSun, που εκπροσωπεί πολλούς χρήστες, υποστήριξε ότι το μερίδιο του κόστους του ηλιακού υαλοπίνακα στο φωτοβολταϊκό πάνελ ήταν 10 %. Δύο άλλοι χρήστες υποστήριξαν ότι το μερίδιο του γυαλιού στο κόστος τους ήταν, αντιστοίχως, 7 % και 10 % για πάνελ με «υαλοπίνακα-φύλλου πλαστικού» και 14 % και 22 % για πάνελ «υαλοπίνακα-υαλοπίνακα».
                  
               
                     (205)
                  
                  
                     Κατά την άποψη της EU ProSun, η επίπτωση των μέτρων στο κόστος θα ανερχόταν σε 3 % για το πάνελ «υαλοπίνακα-φύλλου πλαστικού» και σε 6 % για το πάνελ «υαλοπίνακα-υαλοπίνακα».
                  
               
                     (206)
                  
                  
                     Η EU ProSun Glass, που αντιπροσωπεύει τον ενωσιακό κλάδο παραγωγής ηλιακών υαλοπινάκων, ισχυρίστηκε ότι η επίπτωση του κόστους των δασμών στο κόστος παραγωγής του πάνελ ήταν περιορισμένη. Παρουσίασαν υπολογισμούς που δείχνουν ότι, με βάση τις τρέχουσες τιμές της Ένωσης για τους ηλιακούς υαλοπίνακες, το μερίδιο του κόστους του ηλιακού υαλοπίνακα στο φωτοβολταϊκό πάνελ ήταν 4 %. Το πρόσθετο κόστος που οφείλεται στα ισχύοντα μέτρα, με βάση τις τρέχουσες κινεζικές προσφερόμενες τιμές, αντιστοιχούσε, σύμφωνα με τον υπολογισμό τους, στο 1,5 % του τελικού κόστους του πάνελ. Κατά την άποψή τους, η πρόσθετη επίπτωση στο κόστος για τους χρήστες ήταν ακόμη πιο περιορισμένη, δεδομένου ότι οι περισσότεροι χρήστες στην Ένωση δραστηριοποιούνταν στο οικιστικό τμήμα της αγοράς και πωλούσαν, εκτός από τα πάνελ, ένα πλήρες σύνολο που περιλάμβανε της εγκατάσταση και τον συσσωρευτή. Σε περίπτωση πώλησης πλήρους συνόλου, ένα κλάσμα του υαλοπίνακα στο πάνελ αντιπροσώπευε λιγότερο από 0,5 %.
                  
               
                     (207)
                  
                  
                     Στην αρχική υπόθεση, θεωρήθηκε ότι οι ηλιακοί υαλοπίνακες αποτελούσαν μικρό μόνο μέρος (περίπου 6-8 %) του κόστους των φωτοβολταϊκών πάνελ (74). Επιπλέον, επειδή οι χρήστες αγόρασαν σημαντικές ποσότητες ηλιακών υαλοπινάκων από τους παραγωγούς της Ένωσης και επειδή οι χρήστες μπορούσαν να αγοράσουν τους υαλοπίνακες από άλλες χώρες εκτός της ΛΔΚ, συνήχθη το συμπέρασμα ότι ο αντίκτυπος των αρχικών μέτρων στο κόστος των φωτοβολταϊκών πάνελ ήταν κάτω από το 1 %.
                  
               
                     (208)
                  
                  
                     Ωστόσο, μετά την αρχική έρευνα, το επίπεδο των μέτρων αντιντάμπινγκ αυξήθηκε από 25 % σε 67 %, πράγμα που αντιπροσώπευε πρόσθετο αντίκτυπο στο κόστος σε σύγκριση με την κατάσταση στην αρχική έρευνα.
                  
               
                     (209)
                  
                  
                     Η Επιτροπή διαπίστωσε ότι, παρά τα επιχειρήματα των χρηστών, η διάρθρωση του κόστους των φωτοβολταϊκών πάνελ δεν άλλαξε σημαντικά μετά την αρχική έρευνα. Σύμφωνα με μελέτη ανεξάρτητου ινστιτούτου, με βάση τα επίπεδα τιμών κατά την περίοδο 2017-2018, το σχετικό μερίδιο του κόστους των ηλιακών υαλοπινάκων στο πάνελ ήταν 9 % κατά μέσο όρο (75) και, ως εκ τούτου, δεν υπερέβη σημαντικά το 6-8 % που είχε διαπιστωθεί στην αρχική έρευνα. Η Επιτροπή παρατήρησε ότι αυτό αντιστοιχεί στις πληροφορίες των χρηστών ότι το μερίδιο του κόστους του υαλοπίνακα στο πάνελ ήταν μεταξύ 7-10 % (βλέπε αιτιολογική σκέψη 204).
                  
               
                     (210)
                  
                  
                     Όσον αφορά το αυξανόμενο μερίδιο του πάνελ «γυαλιού/γυαλιο» στην αγορά, η Επιτροπή διαπίστωσε ότι κατά την ΠΕΕ, ο τύπος αυτός αντιπροσώπευε περίπου το 10 % της κατανάλωσης της Ένωσης και, ως εκ τούτου, το σχετικό μερίδιό του στην αγορά ήταν ακόμη περιορισμένο. Αν και το μερίδιό του αυξανόταν, δεν αναμένεται να υπερβεί το 30 % εντός της επόμενης πενταετίας (76).
                  
               
                     (211)
                  
                  
                     Τέλος, οι χρήστες εξακολουθούν να αγοράζουν την πλειονότητα των υαλοπινάκων στην αγορά της Ένωσης και αρκετοί χρήστες ισχυρίστηκαν ότι θα συνεχίσουν να το πράττουν ακόμη και σε περίπτωση που λήξει η ισχύς των μέτρων.
                  
               
                     (212)
                  
                  
                     Με βάση τα ανωτέρω στοιχεία, η Επιτροπή παρατήρησε ότι η μικρή σχετική αύξηση του μεριδίου των ηλιακών υαλοπινάκων στο κόστος παραγωγής των φωτοβολταϊκών πάνελ όπως αναφέρεται στην αιτιολογική σκέψη 209, η αυξανόμενη παραγωγή πάνελ «υαλοπίνακα-υαλοπίνακα» και η αύξηση του επιπέδου των μέτρων είχε ως συνέπεια μεγαλύτερο αντίκτυπο των μέτρων στο κόστος για τους χρήστες απ’ ό,τι αυτό που είχε καθοριστεί στην αρχική έρευνα. Η Επιτροπή εκτίμησε ότι ο αντίκτυπος του κόστους των μέτρων στους παραγωγούς φωτοβολταϊκών πάνελ ήταν μεταξύ 2-3 %.
                  
               
                     (213)
                  
                  
                     Μετά την κοινοποίηση, η EU ProSun υποστήριξε ότι οι πληροφορίες για το μερίδιο του κόστους των ηλιακών υαλοπινάκων στο κόστος των φωτοβολταϊκών πάνελ από το Fraunhofer Institute für Solare Energiesysteme ISE (στο εξής: Ινστιτούτο Fraunhofer), που καθορίζεται από την Επιτροπή στην αιτιολογική σκέψη 209, δεν ήταν επικαιροποιημένες. Σύμφωνα με νέες πληροφορίες που έλαβε η EU ProSun από το Ινστιτούτο Fraunhofer, το μερίδιο του κόστους των ηλιακών υαλοπινάκων στο κόστος των φωτοβολταϊκών πάνελ αυξήθηκε από το 2019 από 9 % σε 11 %. Επιπλέον, η EU ProSun υποστήριξε ότι, σύμφωνα με την ίδια πηγή, το μελλοντικό μερίδιο των πάνελ «υαλοπίνακα-υαλοπίνακα» θα ήταν υψηλότερο από εκείνο που επισημαίνει η Επιτροπή στην αιτιολογική σκέψη 210, διότι η μελέτη που αναφέρεται από την Επιτροπή στην ίδια αιτιολογική σκέψη αφορά την παγκόσμια αγορά και όχι μόνο την αγορά της Ένωσης. Σύμφωνα με το Ινστιτούτο Fraunhofer, στην αγορά της Ένωσης, το μερίδιο των πάνελ «υαλοπίνακα-υαλοπίνακα» αναμενόταν να είναι υψηλότερο. Επιπλέον, η EU ProSun υποστήριξε ότι σήμερα το μερίδιο των πάνελ «υαλοπίνακα-υαλοπίνακα» ήταν 18,5 % και όχι 10 % όπως αναφέρεται στη μελέτη.
                  
               
                     (214)
                  
                  
                     Η EU ProSun ισχυρίστηκε επίσης ότι τα περιθώρια του κλάδου παραγωγής φωτοβολταϊκών πάνελ ήταν, ως επί το πλείστον, κάτω από 5 % ή και αρνητικά. Ισχυρίστηκε, επομένως, ότι η αγορά φωτοβολταϊκών πάνελ στην Ένωση ήταν ιδιαίτερα ευαίσθητη ως προς τις τιμές και, ως εκ τούτου, η περαιτέρω αύξηση κατά 2-3 % του κόστους θα οδηγούσε σε περαιτέρω διακοπές λειτουργίας και απολύσεις.
                  
               
                     (215)
                  
                  
                     Η Επιτροπή έλαβε υπόψη τις πληροφορίες που διαβίβασε το Ινστιτούτο Fraunhofer στην EUProSun σχετικά με την αύξηση του μεριδίου του κόστους των ηλιακών υαλοπινάκων στο κόστος των φωτοβολταϊκών πάνελ από το 2019. Σημείωσε ότι η εξέλιξη αυτή δεν εμπίπτει στην περίοδο της έρευνας επανεξέτασης και μπορεί να είναι σημαντική μόνο για την αξιολόγηση της μελλοντικής επιβάρυνσης των κατασκευαστών φωτοβολταϊκών πάνελ. Όσον αφορά το μερίδιο των πάνελ «υαλοπίνακα-υαλοπίνακα» στην αγορά, έλαβε επίσης υπόψη τις πληροφορίες σύμφωνα με τις οποίες η μελέτη που αναφέρεται στην αιτιολογική σκέψη 210 αφορούσε μια παγκόσμια αγορά και η κατάσταση και οι μελλοντικές προοπτικές μπορεί να διαφέρουν στην Ένωση. Ωστόσο, όσον αφορά το ακριβές μερίδιο, θεώρησε ότι το μερίδιο ύψους 18,5 % που ανέφερε η εταιρεία EU ProSun δεν τεκμηριώθηκε από κανένα αποδεικτικό στοιχείο. Κατά την ανάλυση των επαληθευμένων στοιχείων από τους παραγωγούς της Ένωσης κατά την περίοδο της έρευνας, η Επιτροπή διαπίστωσε ότι το σημερινό μερίδιο των πάνελ «υαλοπίνακα-υαλοπίνακα» στην αγορά ανερχόταν μόλις στο 14 %. Δεδομένου ότι οι δύο ελεγχθέντες παραγωγοί αντιπροσώπευαν πάνω από το 80 % των πωλήσεων ηλιακών υαλοπινάκων στην αγορά κατά την περίοδο της έρευνας επανεξέτασης, η Επιτροπή κατέληξε στο συμπέρασμα ότι η αναλογία ήταν αντιπροσωπευτική της κατάστασης στην αγορά.
                  
               
                     (216)
                  
                  
                     Επιπλέον, ακόμη και αν το ποσοστό των πάνελ «υαλοπίνακα-υαλοπίνακα» αυξήθηκε ελαφρά μετά την περίοδο της έρευνας επανεξέτασης, αυτό δεν θα άλλαζε το συμπέρασμα ότι ο αντίκτυπος στο κόστος για τους χρήστες με τη διατήρηση των μέτρων στο σημερινό τους επίπεδο θα παρέμενε περιορισμένος. Όπως επιβεβαιώθηκε από την EU ProSun και αρκετούς χρήστες, οι τελευταίοι αγόραζαν σημαντικές ποσότητες ηλιακών υαλοπινάκων από τους παραγωγούς της Ένωσης και αυτό δεν θα άλλαζε σύμφωνα με τους χρήστες στο μέλλον. Επιπλέον, οι χρήστες θα μπορούσαν να εισάγουν ηλιακούς υαλοπίνακες από άλλες χώρες που δεν υπόκεινται σε μέτρα και κατά την περίοδο της έρευνας επανεξέτασης, οι εισαγόμενοι υαλοπίνακες από τις εν λόγω χώρες αντιπροσώπευαν το 12 % του μεριδίου αγοράς (βλέπε πίνακα 4).
                  
               
                     (217)
                  
                  
                     Όσον αφορά το επιχείρημα των χρηστών ότι η περαιτέρω αύξηση του κόστους κατά 2-3 % θα οδηγούσε σε περαιτέρω διακοπές λειτουργίας και απολύσεις, η Επιτροπή υπενθύμισε ότι η διατήρηση των μέτρων δεν θα πρέπει να οδηγήσει σε περαιτέρω αυξήσεις των τιμών, καθώς διατηρεί μόνο τους ήδη υφιστάμενους δασμούς για τους ηλιακούς υαλοπίνακες από την Κίνα. Όπως υπενθυμίζεται στην αιτιολογική σκέψη 216, λόγω της γεωγραφικής εγγύτητας, οι χρήστες θα συνεχίσουν να προμηθεύονται ηλιακούς υαλοπίνακες από τους παραγωγούς της Ένωσης και/ή θα μπορούν να εισάγουν ηλιακούς υαλοπίνακες από άλλες χώρες που δεν υπόκεινται σε μέτρα όπως η Τουρκία, η Μαλαισία και η Ινδία.
                  
               
                     (218)
                  
                  
                     Σ’ αυτή τη βάση, η Επιτροπή κατέληξε στο συμπέρασμα ότι η διατήρηση των μέτρων αναμένεται πλέον να οδηγήσει σε υψηλότερο κόστος παραγωγής για τους χρήστες σε σύγκριση με το κόστος των αρχικών μέτρων, δεδομένου ότι το σχετικό κόστος των υαλοπινάκων στο συνολικό κόστος παραγωγής έχει αυξηθεί ελαφρά. Ωστόσο, σε σύγκριση με το συνολικό γενικό κόστος παραγωγής, η Επιτροπή κατέληξε στο συμπέρασμα ότι ο αντίκτυπος του κόστους για τους χρήστες θα εξακολουθούσε να είναι περιορισμένος και, ως εκ τούτου, δεν θα ήταν σημαντικός για τη διατήρηση των επιχειρηματικών δραστηριοτήτων τους στην Ένωση.
                  
               6.2.2.   Παραγωγική ικανότητα ηλιακών υαλοπινάκων στην Ένωση
         
         
                     (219)
                  
                  
                     Κατά την άποψη των χρηστών, ο κλάδος παραγωγής ηλιακών υαλοπινάκων της Ένωσης δεν διαθέτει επαρκή παραγωγική ικανότητα για να ανταποκριθεί στη ζήτηση ηλιακών υαλοπινάκων στην αγορά. Ισχυρίστηκαν επίσης ότι οι παραγωγοί ηλιακών υαλοπινάκων της Ένωσης δεν αύξησαν τις ικανότητές τους ούτε σχεδιάζουν να το πράξουν. Κατά την άποψή τους, η τρέχουσα παραγωγική ικανότητα είναι χαμηλότερη από την τρέχουσα ζήτηση για ηλιακούς υαλοπίνακες. Κατά την άποψη των χρηστών, η κατάσταση αυτή τους αναγκάζει να χρησιμοποιούν εισαγόμενους υαλοπίνακες από άλλες χώρες όπως η Μαλαισία ή η Τουρκία, ή να εισάγουν τους υαλοπίνακες από την Κίνα με υψηλότερο κόστος. Κατά την άποψή τους, οι εισαγόμενοι υαλοπίνακεςαπό τις εν λόγω χώρες δεν είναι, ωστόσο, πάντοτε επαρκούς ποιότητας.
                  
               
                     (220)
                  
                  
                     Αντιθέτως, ο ενωσιακός κλάδος παραγωγής θεώρησε ότι η προμήθεια ηλιακών υαλοπινάκων της αγοράς ήταν επαρκής για την κάλυψη της ζήτησης. Ισχυρίστηκαν ότι δεν αρνήθηκαν ποτέ να προμηθεύουν κανέναν από τους παραγωγούς φωτοβολταϊκών πάνελ της Ένωσης λόγω της εικαζόμενης έλλειψης διαθέσιμης παραγωγικής ικανότητας. Αντιθέτως, ήταν έτοιμες να συζητήσουν πιθανές πρόσθετες παραγγελίες και επιβεβαίωσαν την ικανότητά τους να προμηθεύσουν μεγαλύτερους όγκους.
                  
               
                     (221)
                  
                  
                     Η Επιτροπή παρατήρησε καταρχάς ότι η κατανάλωση ηλιακών υαλοπινάκων κατά την ΠΕΕ ήταν [13-18] εκατ. m2 (βλέπε πίνακα 1). Δεύτερον, η συνολική παραγωγή του κλάδου παραγωγής της Ένωσης που επαληθεύτηκε από την Επιτροπή ανερχόταν σε [11-14] εκατ. m2. Τρίτον, η συνολική επαληθευμένη ικανότητα των δύο παραγωγών της Ένωσης ήταν [14-18] εκατ. m2.
                  
               
                     (222)
                  
                  
                     Ως εκ τούτου, η Επιτροπή κατέληξε στο συμπέρασμα ότι, κατά την ΠΕΕ, μόνο οι δύο ελεγμένοι παραγωγοί ηλιακών υαλοπινάκωνων είχαν πλεονάζουσα παραγωγική ικανότητα [5-8,5] εκατ. m2, η οποία μπορούσε να διατεθεί χωρίς πρόσθετες επενδύσεις. Ως εκ τούτου, η Επιτροπή θεώρησε το επιχείρημα αυτό των χρηστών ως αβάσιμο.
                  
               
                     (223)
                  
                  
                     Μετά την κοινοποίηση, η EU ProSun υποστήριξε ότι η παραγωγική ικανότητα των παραγωγών ηλιακών υαλοπινάκων δεν κάλυπτε τη ζήτηση ηλιακών υαλοπινάκων από τους χρήστες ήδη μετά την περίοδο της έρευνας επανεξέτασης, δεδομένου ότι δύο από τους χρήστες πραγματοποίησαν επενδύσεις, την περίοδο 2019/2020, σε νέες δυναμικότητες ανερχόμενες συνολικά σε 950 MW. Σ’ αυτή τη βάση, η EU ProSun ισχυρίστηκε ότι υπάρχει έλλειψη προμήθειας ηλιακών υαλοπινάκων στην αγορά ήδη σήμερα. Σε απάντηση στο επιχείρημα αυτό, η EU ProSun Glass, που εκπροσωπεί τους παραγωγούς της Ένωσης, επανέλαβε μετά την κοινοποίηση ότι ορισμένοι σημαντικοί παραγωγοί φωτοβολταϊκών πάνελ που παρουσίασε η EU ProSun και δραστηριοποιούνταν στην αγορά είχαν ήδη διακόψει την παραγωγή τους. Ως εκ τούτου, οι νέες παραγωγικές ικανότητες αντικατέστησαν την υφιστάμενη ικανότητα.
                  
               
                     (224)
                  
                  
                     Η Επιτροπή παρατήρησε καταρχάς ότι, σύμφωνα με τις πληροφορίες από την EU ProSun, οι παραγωγοί φωτοβολταϊκών πάνελ είχαν συνδυασμένη παραγωγική ικανότητα άνω των 5 GW το 2019. Ωστόσο, παρατήρησε επίσης ότι ορισμένοι παραγωγοί φωτοβολταϊκών πάνελ είχαν ήδη σταματήσει την παραγωγή. Οι συνδυασμένες ικανότητες των εταιρειών που έκλεισαν την παραγωγή τους υπερέβησαν το 1 GW (77). Ως εκ τούτου, τα πορίσματα της Επιτροπής επιβεβαίωσαν ότι οι νέες ικανότητες που αναπτύχθηκαν αντικατέστησαν εν μέρει τις επενδύσεις το 2019/2020 από ορισμένες από τις εταιρείες που αναφέρονται από την EU ProSun.
                  
               
                     (225)
                  
                  
                     Δεύτερον, η Επιτροπή έκρινε ότι οι υφιστάμενες και οι νέες ικανότητες που αναπτύχθηκαν δεν αντιστοιχούσαν κατ’ ανάγκη στην παραγωγή φωτοβολταϊκών πάνελ. Σύμφωνα με στοιχεία της EU ProSun, το 2019 χρησιμοποιήθηκε λιγότερο από το ήμισυ της παραγωγικής ικανότητας φωτοβολταϊκών πάνελ. Ως εκ τούτου, η Επιτροπή θεώρησε ότι οι νέες ικανότητες δεν είχαν αυτομάτως ως συνέπεια την ισοδύναμη παραγωγή και αύξηση της ζήτησης για ηλιακούς υαλοπίνακες, τουλάχιστον όχι αμέσως μετά την υλοποίησή τους.
                  
               
                     (226)
                  
                  
                     Τρίτον, η Επιτροπή υπενθύμισε ότι κατά την περίοδο της έρευνας επανεξέτασης, πέραν των δύο ελεγχθέντων παραγωγών ηλιακών υαλοπινάκων, υπήρχαν άλλοι παραγωγοί ηλιακών υαλοπινάκων. Σύμφωνα με τις πληροφορίες από τον κλάδο παραγωγής ηλιακών υαλοπινάκων της Ένωσης, η συνολική παραγωγική ικανότητα των παραγωγών ηλιακών υαλοπινάκων ήταν μεταξύ [33-38] εκατ. m2 (βλέπε πίνακα 5) (78). Έτσι, η συνολική παραγωγική ικανότητα ηλιακών υαλοπινάκων στην αγορά είναι υπερτριπλάσια της τρέχουσας παραγωγής της.
                  
               
                     (227)
                  
                  
                     Σ’ αυτή τη βάση, η Επιτροπή απέρριψε το επιχείρημα της EU ProSun ότι επί του παρόντος υπάρχει έλλειψη προμήθειας ηλιακών υαλοπινάκων στην αγορά της Ένωσης.
                  
               6.2.3.   Μελλοντική ανάπτυξη της αγοράς
         
         
                     (228)
                  
                  
                     Όλα τα ενδιαφερόμενα μέρη συμφώνησαν ότι η ζήτηση για φωτοβολταϊκά πάνελ και, κατά συνέπεια, για ηλιακούς υαλοπίνακες αυξανόταν και θα αυξανόταν σημαντικά κατά τα επόμενα έτη. Οι βασικοί κινητήριοι μοχλοί αύξησης περιλαμβάνουν τον στόχο της Ένωσης για το 2030 σχετικά με τις ανανεώσιμες πηγές ενέργειας, την ενδεχόμενη αναθεώρησή τους προς τα πάνω και την Ευρωπαϊκή Πράσινη Συμφωνία γενικά που στοχεύει στην κλιματική ουδετερότητα και στην τόνωση της βιομηχανίας πράσινων τεχνολογιών της ΕΕ, συμπεριλαμβανομένων των ανανεώσιμων πηγών ενέργειας και άλλων τεχνολογιών χαμηλών εκπομπών διοξειδίου του άνθρακα. Η ανάπτυξη αναμένεται σε όλα τα τμήματα της αγοράς (κατοικία, εμπόριο, βιομηχανία και επιχειρήσεις κοινής ωφελείας), ανάλογα με την εξέλιξη των δημόσιων πολιτικών σε κάθε κράτος μέλος.
                  
               
                     (229)
                  
                  
                     Επί του παρόντος, η παραγωγή φωτοβολταϊκών πάνελ στην Ένωση είναι 1,7 GW (79). Σε αναμονή της μεγαλύτερης μελλοντικής ζήτησης, αρκετοί χρήστες που βρίσκονται στην Αυστρία, τη Γαλλία, τη Γερμανία, την Ιταλία και τη Σλοβενία ανακοίνωσαν ότι προετοιμάζονταν να επεκτείνουν την παραγωγική τους ικανότητα. Συνολικά, και στην περίπτωση που εφαρμοστούν και χρησιμοποιηθούν πλήρως τα νέα προγράμματα για την παραγωγική ικανότητα, οι προγραμματισμένες επενδύσεις από τους χρήστες, εκτός από τα 900 MW που αναφέρονται στο τμήμα 6.2.2, θα ανέλθουν σε 2,9 GW πρόσθετης παραγωγής εντός των επόμενων 2-3 ετών, με αποτέλεσμα να τριπλασιαστεί η παραγωγή φωτοβολταϊκών πάνελ. Επιπλέον, η EU ProSun υποστήριξε ότι μία από τις προγραμματιζόμενες επενδύσεις θα αποτελέσει, στο 2ο στάδιο της εφαρμογής της, πρόσθετη ικανότητα 2 GW. Αναφέρθηκε επίσης σε μια ελβετο-γερμανική εταιρεία που επιθυμεί να επενδύσει σε παραγωγή μεγέθους GW.
                  
               
                     (230)
                  
                  
                     Σε αυτή τη βάση, η EU ProSun και ορισμένοι από τους χρήστες ισχυρίστηκαν ότι, εάν διατηρηθούν τα μέτρα, οι προγραμματισμένες επενδύσεις τους θα τεθούν σε κίνδυνο, διότι θα επιβαρυνθούν με πρόσθετες δαπάνες και επειδή δεν θα υπάρχει επαρκής προσφορά ηλιακών υαλοπινάκων στην αγορά.
                  
               
                     (231)
                  
                  
                     Ο κλάδος παραγωγής ηλιακών υαλοπινάκων της Ένωσης ήταν της γνώμης ότι η νέα ανακοινωθείσα αύξηση της παραγωγικής ικανότητας θα ήταν επωφελής για τον κλάδο παραγωγής της. Ωστόσο, κατά την άποψή του, οι νέες σχεδιαζόμενες παραγωγικές ικανότητες αντικατέστησαν ως ένα βαθμό τις παραγωγικές ικανότητες των ήδη κλειστών παραγωγών. Επιπλέον, θεώρησαν ότι, όπως συνέβη στο παρελθόν, οι νέες επενδύσεις ενδέχεται να μην υλοποιηθούν όπως ανακοινώθηκε. Επιπλέον, υποστήριξαν ότι οι νέες εγκαταστάσεις που πρόκειται να κατασκευαστούν δεν θα λειτουργήσουν με την πλήρη παραγωγική τους ικανότητα από την έναρξη της λειτουργίας τους.
                  
               
                     (232)
                  
                  
                     Για να εξετάσει τους ισχυρισμούς αυτούς, η Επιτροπή επανεξέτασε τα πορίσματά της. Επανέλαβε τα εξής: πρώτον, από τα στοιχεία του φακέλου δεν προκύπτει ότι οι προγραμματισμένες επενδύσεις θα εξαρτηθούν από την άρση των ισχυόντων αντισταθμιστικών μέτρων. Πράγματι, από τα στοιχεία του φακέλου προκύπτει μάλλον ότι πολλά από τα έργα που ανακοινώθηκαν βασίζονταν κυρίως στην προοπτική της μελλοντικής αύξησης της αγοράς φωτοβολταϊκών πάνελ και όχι στο αν υπάρχουν ή όχι μέτρα σχετικά με τους ηλιακούς υαλοπίνακες. Ως εκ τούτου, η απόφαση σχετικά με τη διατήρηση ή μη των μέτρων για τους ηλιακούς υαλοπίνακες δεν μπορεί να θεωρηθεί αποφασιστικός παράγοντας για τον σχεδιασμό ή την υλοποίηση των προαναφερθέντων έργων επέκτασης.
                  
               
                     (233)
                  
                  
                     Δεύτερον, η Επιτροπή υπενθύμισε ότι η ανάλυση των επιπτώσεων στο κόστος βάσει του τμήματος 6.2.1 έδειξε ότι το κόστος των μέτρων για τους ενδιαφερόμενους χρήστες ήταν αρκετά χαμηλό. Οι προγραμματισμένες επενδύσεις δεν αμφισβητούν το εν λόγω συμπέρασμα, δεδομένου ότι το κόστος αυτής της πρόσθετης παραγωγής στον τομέα των χρηστών θα είχε το ίδιο περιορισμένο μέγεθος.
                  
               
                     (234)
                  
                  
                     Τρίτον, με βάση την ανάλυση στο πλαίσιο του τμήματος 6.2.2, η Επιτροπή επανέλαβε περαιτέρω ότι η τρέχουσα παραγωγική ικανότητα του κλάδου παραγωγής της Ένωσης είναι πιθανό να ανταποκριθεί στην αυξημένη ζήτηση που προκλήθηκε από τις προγραμματισμένες επενδύσεις. Επιπλέον, οποιαδήποτε αύξηση της ζήτησης θα είναι σε κάθε περίπτωση σταδιακή, πράγμα που θα επιτρέψει στον κλάδο παραγωγής ηλιακών υαλοπινάκων να προσαρμοστεί σε αυτήν και να αυξήσει την ικανότητά του, εφόσον απαιτείται, όπως ισχυρίζονται. Επιπλέον, οι χρήστες θα μπορούσαν να συνεχίσουν να προμηθεύονται το γυαλί από άλλες χώρες όπως η Τουρκία, η Μαλαισία και η Ινδία, όπως και κατά την ΠΕΕ.
                  
               
                     (235)
                  
                  
                     Μετά την κοινοποίηση, η EU ProSun υποστήριξε επίσης ότι οι παραγωγοί ηλιακών υαλοπινάκων δεν είχαν την ικανότητα να ικανοποιήσουν τη μελλοντική ζήτηση για ηλιακούς υαλοπίνακες. Ισχυρίστηκε επίσης ότι οι χρήστες δεν ήταν σε θέση να εισάγουν υαλοπίνακες, δεδομένου ότι η ποιότητα των εισαγόμενων υαλοπινάκων δεν ήταν επαρκής. Για να υποστηρίξει το επιχείρημα αυτό, υπέβαλε έκθεση ενός από τους χρήστες που ανέφερε ότι μια συγκεκριμένη παραγγελία μιας μαλαισιανής εταιρείας ήταν ανεπαρκής
                  
               
                     (236)
                  
                  
                     Η Επιτροπή δεν ήταν πεπεισμένη ότι η ποιότητα των ηλιακών υαλοπινάκων από άλλες τρίτες χώρες που δεν υπόκεινται σε μέτρα ήταν τόσο κατώτερη που δεν μπορούσε να θεωρηθεί αξιόπιστη εναλλακτική επιλογή για έναν ευρωπαίο κατασκευαστή πάνελ. Στο πλαίσιο της έρευνας αντιντάμπινγκ για τις εισαγωγές ηλιακών υαλοπινάκων από τη Μαλαισία, όλα τα μέρη συμφώνησαν ότι οι εισαγωγές αυτές βρίσκονταν σε πραγματικό ανταγωνισμό με τους ηλιακούς υαλοπίνακες στην Ένωση. Όπως αναφέρθηκε ανωτέρω, οι εισαγωγές ηλιακών υαλοπινάκων στην Ένωση από τη Μαλαισία αυξήθηκαν και κατείχαν, κατά την περίοδο της έρευνας επανεξέτασης, μερίδιο αγοράς 7 %. Αυτό δείχνει ότι ο ηλιακοί υαλοπίνακες από τη Μαλαισία είναι γενικά επαρκούς ποιότητας, ακόμη και αν σε μεμονωμένες περιπτώσεις η παράδοση εισαγόμενων ηλιακών υαλοπινάκων από την εν λόγω χώρα είχε ελαττώματα και δεν αντιστοιχούσε πλήρως στους συμφωνηθέντες όρους και τις προδιαγραφές. Κατά συνέπεια, η Επιτροπή απέρριψε τον ισχυρισμό αυτόν.
                  
               
                     (237)
                  
                  
                     Μετά την κοινοποίηση, η EU ProSun υποστήριξε επίσης ότι η ζημία που θα μπορούσε να προκληθεί από τη διατήρηση των μέτρων στους ηλιακούς υαλοπίνακες θα επηρέαζε άμεσα περισσότερες από 1 000 θέσεις εργασίας και περίπου 50 εκατ. ευρώ σε επενδύσεις και έως και πάνω από 4 000 θέσεις εργασίας και ένα δισεκατ. ευρώ σε επενδύσεις που θα πραγματοποιούνταν εντός των επόμενων δύο ετών.
                  
               
                     (238)
                  
                  
                     Η Επιτροπή απέρριψε το επιχείρημα και υπενθύμισε ότι πολλά από τα σχέδια επέκτασης πραγματοποιήθηκαν ήδη, ενώ τα μέτρα είχαν ήδη τεθεί σε εφαρμογή, χωρίς να ληφθεί υπόψη η απόφαση για το αν διατηρηθούν ή όχι τα μέτρα. Με βάση τα συμπεράσματα που συνοψίζονται ανωτέρω στα τμήματα 6.2.1-3, η Επιτροπή έκρινε ότι η διατήρηση των μέτρων δεν εμπόδισε την πραγματοποίηση των προγραμματισμένων επενδύσεων πολλών χρηστών.
                  
               6.2.4.   Συμπέρασμα σχετικά με το συμφέρον των χρηστών
         
         
                     (239)
                  
                  
                     Ενώ οι παρατηρήσεις που υποβλήθηκαν μετά την κοινοποίηση τεκμηρίωσαν περαιτέρω ότι η συνέχιση των μέτρων είναι αντίθετη προς τα συμφέροντα των χρηστών, επιβεβαίωσαν επίσης ότι ο τομέας βρίσκεται μόλις στην αρχή μιας εν εξελίξει επενδυτικής διαδικασίας. Η Επιτροπή κατέληξε στο συμπέρασμα ότι ο αντίκτυπος των μέτρων στη διάρθρωση του κόστους των χρηστών δεν είναι επί του παρόντος δυσανάλογος, ότι δεν απειλείται η ασφάλεια του εφοδιασμού τους λόγω της διαθέσιμης πλεονάζουσας ικανότητας στην Ένωση, καθώς και των εναλλακτικών πηγών εισαγωγών, καθώς και ότι τα επενδυτικά τους προγράμματα δεν έχουν ακόμη υλοποιηθεί επαρκώς.
                  
               
                     (240)
                  
                  
                     Σε κάθε περίπτωση, εάν αποδειχθεί ότι αυτό συμβαίνει και η μεταβολή των συνθηκών είναι διαρκούς χαρακτήρα, η Επιτροπή υπενθύμισε ότι ο κλάδος παραγωγής των χρηστών μπορεί να υποβάλει αίτημα επανεξέτασης της μορφής και/ή του επιπέδου των μέτρων, η οποία να περιορίζεται στη ζημία που υπέστη ο κλάδος παραγωγής της Ένωσης σε συνδυασμό με την κατάσταση όσον αφορά την προμήθεια για τον κλάδο παραγωγής των χρηστών σύμφωνα με το άρθρο 19 παράγραφος 3 του βασικού κανονισμού, γεγονός που θα μπορούσε να οδηγήσει σε νέα αξιολόγηση του συμφέροντος της Ένωσης.
                  
               6.3.   Περιβαλλοντικές πτυχές
         
         
                     (241)
                  
                  
                     Οι χρήστες ισχυρίστηκαν ότι η διατήρηση των μέτρων σχετικά με τους ηλιακούς υαλοπίνακες δεν ήταν σύμφωνη με τους στόχους της Επιτροπής όσον αφορά τη χρήση καθαρών μορφών ενέργειας. Αντιθέτως, η επέκταση των μέτρων στους ηλιακούς υαλοπίνακες θα είχε ως συνέπεια να μην μπορέσει ο κλάδος παραγωγής φωτοβολταΐκών πάνελ της Ένωσης να πραγματοποιήσει νέες επενδύσεις. Επιπλέον, ενώ η αγορά της Ένωσης για τις εγκαταστάσεις φωτοβολταϊκών πάνελ αναμένεται να αυξηθεί, ο ενωσιακός κλάδος παραγωγής φωτοβολταϊκών πάνελ μπορεί να αναγκαστεί να εξέλθει από την αγορά, καθώς δεν θα πραγματοποιεί προγραμματισμένες νέες επενδύσεις λόγω έλλειψης προμήθειας ηλιακών υαλοπινάκων και, ως εκ τούτου, δεν θα είναι ανταγωνιστικός.
                  
               
                     (242)
                  
                  
                     Στο πλαίσιο της ευρύτερης ευρωπαϊκής πράσινης συμφωνίας του Μαρτίου 2020, η Επιτροπή πρότεινε έναν δεσμευτικό ευρωπαϊκό νόμο για το κλίμα, που αποσκοπεί στην κατοχύρωση του στόχου της κλιματικής ουδετερότητας έως το 2050 (80). Επιπλέον, η Ευρωπαϊκή Πράσινη Συμφωνία περιλαμβάνει ρητό στόχο: «Εφοδιασμός με καθαρή, προσιτή και ασφαλή ενέργεια, οικονομικά προσιτής και ασφαλούς ενέργειας» (81), συγκεκριμένα μέσω της ενδεχόμενης αναθεώρησης προς τα πάνω του στόχου της Ένωσης για τις ανανεώσιμες πηγές ενέργειας για το 2030.
                  
               
                     (243)
                  
                  
                     Τόσο στην αγορά υαλοπινάκων θερμοκηπίου όσο και στην αγορά φωτοβολταϊκών και φωτοθερμικών πάνελ, οι παραγωγοί ηλιακών υαλοπινάκων της Ένωσης αναπτύσσουν νέες καινοτόμες λύσεις για την ενίσχυση της χρήσης της πράσινης ενέργειας, συνεργάζονται με ερευνητικά ιδρύματα και πανεπιστήμια και επενδύουν στην έρευνα και την ανάπτυξη. Στο πλαίσιο αυτό, η Επιτροπή έκρινε ότι η συνέχιση των μέτρων είναι ζωτικής σημασίας για τη διασφάλιση της ύπαρξης βιώσιμου κλάδου παραγωγής ηλιακών υαλοπινάκων και την ενίσχυση της έρευνας και της ανάπτυξης στον τομέα.
                  
               
                     (244)
                  
                  
                     Επιπλέον, η Επιτροπή έκρινε ότι, σε περίπτωση κατάργησης των μέτρων, η βιωσιμότητα του κλάδου παραγωγής ηλιακών υαλοπινάκων της Ένωσης θα απειλούνταν και οι χρήστες (κυρίως οι παραγωγοί φωτοβολταϊκών πάνελ) θα ήταν εξαρτημένοι από τις εισαγωγές, πιθανότατα από την Κίνα. Η λήξη της ισχύος των μέτρων θα είχε επίσης ως συνέπεια ότι ο κλάδος παραγωγής ηλιακών υαλοπινάκων δεν θα μπορούσε να επενδύσει στην καινοτομία και την έρευνα και ανάπτυξη. Ως εκ τούτου, από περιβαλλοντική άποψη, η Επιτροπή θεώρησε ότι είναι ζωτικής σημασίας να διατηρηθεί η βιωσιμότητα του κλάδου παραγωγής ηλιακών υαλοπινάκων.
                  
               
                     (245)
                  
                  
                     Ταυτόχρονα, η πράσινη πολιτική της Επιτροπής στηρίζει επίσης τη χρήση ανανεώσιμων πηγών ενέργειας στην Ένωση. Το κύριο δυναμικό καινοτομίας έγκειται στην παραγωγή κυψελών από τον κλάδο των επόμενων σταδίων παραγωγής. Με τη διατήρηση των μέτρων, το τμήμα αυτό της «πράσινης» βιομηχανίας, δηλαδή κυρίως οι παραγωγοί φωτοβολταϊκών πάνελ, θα έπρεπε να επιβαρυνθεί με ορισμένες πρόσθετες δαπάνες. Ωστόσο, με βάση την ανάλυση στην ενότητα 6.2.1, η Επιτροπή κατέληξε στο συμπέρασμα ότι το πρόσθετο κόστος για τους χρήστες δεν ήταν αρκετά σημαντικό για να εμποδίσει τη λειτουργία τους ή τη μελλοντική τους επέκταση.
                  
               
                     (246)
                  
                  
                     Ως εκ τούτου, η Επιτροπή κατέληξε στο συμπέρασμα ότι, συνολικά, η διατήρηση των μέτρων δεν θίγει τις περιβαλλοντικές πολιτικές της Ένωσης.
                  
               6.4.   Συμφέρον των μη συνδεδεμένων εμπόρων
         
         
                     (247)
                  
                  
                     Ο όμιλος που δραστηριοποιείται στη διανομή των ηλιακών υαλοπινάκων για την κατασκευή θερμοκηπίων υποστήριξε τη συνέχιση των μέτρων. Η ομάδα δεν ήταν άμεσος χρήστης αλλά συνεργαζόταν στενά με τους χρήστες/γεωργούς για την εξεύρεση κατάλληλων υαλοπινάκων για την κατασκευή θερμοκηπίων. Ισχυρίστηκαν ότι οι υαλοπίνακεςυψηλής ποιότητας με χαμηλή περιεκτικότητα σε σίδηρο και με ποικιλία σχεδίων ήταν αναγκαίπο για τη διασφάλιση της αποτελεσματικότητας των θερμοκηπίων. Η διάθεση αυτού των υαλοπινάκων και η στενή συνεργασία με τους παραγωγούς για την εξεύρεση καινοτόμων λύσεων δεν θα ήταν, κατά την άποψή τους, δυνατή εάν επιτρεπόταν η λήξη της ισχύος των μέτρων, επηρεάζοντας έτσι αρνητικά την παραγωγή ηλιακών υαλοπινάκων στην Ένωση. Σύμφωνα με την εν λόγω ομάδα, δεν ήταν δυνατή η εισαγωγή τέτοιων υαλοπινάκων, δεδομένου ότι οι παραγωγοί του εξωτερικού δεν μπορούσαν να προσφέρουν το ίδιο φάσμα σχετικών σχεδίων και παραλλαγών για την επιτυχή ολοκλήρωση των έργων τους εντός του συνήθους χρονικού πλαισίου.
                  
               6.5.   Συμφέρον των μη συνδεδεμένων εισαγωγέων
         
         
                     (248)
                  
                  
                     Κανένας εισαγωγέας δεν συνεργάστηκε κατά την έρευνα. Ελλείψει δεδομένων, δεν υπήρχαν στοιχεία ότι η επιβολή των μέτρων θα ήταν κατά των συμφερόντων αυτών των μερών.
                  
               6.6.   Συμπέρασμα σχετικά με το συμφέρον της Ένωσης
         
                     (249)
                  
                  
                     Βάσει των ανωτέρων διαθέσιμων πληροφοριών σχετικά με το συμφέρον της Ένωσης, η Επιτροπή κατέληξε στο συμπέρασμα ότι δεν υπάρχουν επιτακτικοί λόγοι για τη μη διατήρηση των οριστικών αντισταθμιστικών μέτρων σε εισαγωγές ηλιακών υαλοπινάκων καταγωγής ΛΔΚ.
                  
               7.   ΑΝΤΙΣΤΑΘΜΙΣΤΙΚΑ ΜΕΤΡΑ
         
         
                     (250)
                  
                  
                     Από τα ανωτέρω συνάγεται ότι, όπως προβλέπεται στο άρθρο 18 του βασικού κανονισμού, τα αντισταθμιστικά μέτρα που εφαρμόζονται στις εισαγωγές ηλιακών υαλοπινάκων καταγωγής Κίνας πρέπει να διατηρηθούν.
                  
               
                     (251)
                  
                  
                     Για να ελαχιστοποιηθούν οι κίνδυνοι καταστρατήγησης λόγω της μεγάλης διαφοράς των δασμολογικών συντελεστών, απαιτούνται ειδικά μέτρα που να διασφαλίζουν την ορθή εφαρμογή των ατομικών αντισταθμιστικών δασμών. Οι εταιρείες με ατομικούς αντισταθμιστικούς δασμούς πρέπει να παρουσιάσουν ένα έγκυρο εμπορικό τιμολόγιο στις τελωνειακές αρχές των κρατών μελών. Το τιμολόγιο πρέπει να είναι σύμφωνο με τις απαιτήσεις που ορίζονται στο άρθρο 1 παράγραφος 3 του παρόντος κανονισμού. Οι εισαγωγές που δεν συνοδεύονται από τέτοιο τιμολόγιο θα πρέπει να υπόκεινται στον αντισταθμιστικό δασμό που ισχύει για «όλες τις άλλες εταιρείες».
                  
               
                     (252)
                  
                  
                     Μολονότι η προσκόμιση των εν λόγω εγγράφων είναι απαραίτητη για την εφαρμογή από τις τελωνειακές αρχές των κρατών μελών των ατομικών συντελεστών του αντισταθμιστικού δασμού στις εισαγωγές, τα έγγραφα αυτά δεν αποτελούν το μόνο στοιχείο που πρέπει να λαμβάνουν υπόψη οι τελωνειακές αρχές. Πράγματι, οι τελωνειακές αρχές των κρατών μελών, ακόμη και αν λάβουν τιμολόγιο που πληροί όλες τις απαιτήσεις που ορίζονται στο άρθρο 1 παράγραφος 3 του παρόντος κανονισμού, οφείλουν να διενεργούν τους δικούς τους συνήθεις ελέγχους και μπορούν, όπως και σε όλες τις άλλες περιπτώσεις, να απαιτούν πρόσθετα έγγραφα (έγγραφα αποστολής κ.λπ.) για την επαλήθευση της ακρίβειας των στοιχείων που περιέχονται στη δήλωση, και να διασφαλίζουν ότι η συνακόλουθη εφαρμογή του χαμηλότερου δασμολογικού συντελεστή είναι δικαιολογημένη, σύμφωνα με την τελωνειακή νομοθεσία.
                  
               
                     (253)
                  
                  
                     Αν οι εξαγωγές μίας από τις εταιρείες που επωφελούνται από χαμηλότερους ατομικούς δασμολογικούς συντελεστές αυξηθούν σημαντικά σε όγκο, ιδίως μετά την επιβολή των εν λόγω μέτρων, αυτή καθαυτή η αύξηση του όγκου θα μπορούσε να θεωρηθεί ότι συνιστά μεταβολή του εμπορικού πλαισίου λόγω της επιβολής μέτρων κατά την έννοια του άρθρου 23 παράγραφος 1 του βασικού κανονισμού. Στην περίπτωση αυτή, μπορεί να κινηθεί έρευνα κατά της καταστρατήγησης, εφόσον πληρούνται οι σχετικές προϋποθέσεις. Η εν λόγω έρευνα θα μπορούσε, μεταξύ άλλων, να εξετάσει την ανάγκη κατάργησης του/των ατομικού/-ών δασμολογικού/-ών συντελεστή/-ών και τη συνακόλουθη επιβολή δασμού σε επίπεδο χώρας.
                  
               
                     (254)
                  
                  
                     Οι ατομικοί αντισταθμιστικοί δασμολογικοί συντελεστές που καθορίζονται στον παρόντα κανονισμό εφαρμόζονται αποκλειστικά στις εισαγωγές του υπό εξέταση προϊόντος καταγωγής ΛΔΚ, το οποίο παράγεται από τις αναφερόμενες νομικές οντότητες. Οι εισαγωγές του υπό εξέταση προϊόντος που παράγεται από οποιαδήποτε άλλη εταιρεία η οποία δεν αναφέρεται ρητώς στο διατακτικό του παρόντος κανονισμού, συμπεριλαμβανομένων των οντοτήτων που συνδέονται με τις εταιρείες που αναφέρονται ρητώς, θα πρέπει να υπόκεινται στον δασμολογικό συντελεστή που ισχύει για «όλες τις άλλες εταιρείες». Δεν θα πρέπει να υπόκεινται σε ατομικό δασμολογικό αντισταθμιστικό συντελεστή.
                  
               
                     (255)
                  
                  
                     Μια εταιρεία μπορεί να ζητήσει την εφαρμογή αυτών των ατομικών δασμολογικών αντισταθμιστικών συντελεστών σε περίπτωση αλλαγής της ονομασίας της οντότητάς της. Το αίτημα πρέπει να απευθύνεται στην Επιτροπή (82). Το αίτημα πρέπει να περιέχει όλες τις σχετικές πληροφορίες με τις οποίες μπορεί να καταδειχθεί ότι η αλλαγή δεν θίγει το δικαίωμα της εταιρείας να επωφελείται από τον δασμολογικό συντελεστή που ισχύει για αυτήν. Εάν η αλλαγή επωνυμίας της εταιρείας δεν επηρεάζει το δικαίωμά της να επωφελείται από τον δασμολογικό συντελεστή που εφαρμόζεται σε αυτήν, θα δημοσιεύεται ανακοίνωση σχετικά με την αλλαγή επωνυμίας στην Επίσημη Εφημερίδα της Ευρωπαϊκής Ένωσης.
                  
               
                     (256)
                  
                  
                     Δυνάμει του άρθρου 109 του κανονισμού (ΕΕ, Ευρατόμ) 2018/1046 του Ευρωπαϊκού Κοινοβουλίου και του Συμβουλίου (83), για τα ποσά που πρέπει να επιστραφούν σύμφωνα με απόφαση του Δικαστηρίου της Ευρωπαϊκής Ένωσης, το επιτόκιο που καταβάλλεται θα πρέπει να είναι εκείνο που εφαρμόζεται από την Ευρωπαϊκή Κεντρική Τράπεζα κατά τις κύριες πράξεις της επαναχρηματοδότησης, όπως αυτό δημοσιεύεται στη σειρά C της Επίσημης Εφημερίδας της Ευρωπαϊκής Ένωσης την πρώτη ημερολογιακή ημέρα κάθε μήνα.
                  
               
                     (257)
                  
                  
                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής που έχει συσταθεί βάσει του άρθρου 15 παράγραφος 1 του κανονισμού (ΕΕ) 2016/1036 του Ευρωπαϊκού Κοινοβουλίου και του Συμβουλίου (84),
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            
               1.   Επιβάλλεται οριστικός αντισταθμιστικός δασμός στις εισαγωγές ηλιακών υαλοπινάκων που αποτελούνται από θερμικά επιβελτιωμένο κοινό επίπεδο γυαλί, με περιεκτικότητα σε σίδηρο λιγότερο από 300 ppm, ηλιακής διαπερατότητας άνω του 88 % (μετρούμενης σύμφωνα με το ΑΜ1,5 300-2500 nm), με αντοχή στη θερμότητα έως 250 °C (μετρούμενη σύμφωνα με το πρότυπο EN 12150), αντοχή στο θερμικό σοκ Δ 150 Κ (μετρούμενη σύμφωνα με το πρότυπο EN 12150) και με μηχανική αντοχή 90 N/mm2 ή ανώτερη (μετρούμενη σύμφωνα με το πρότυπο EN 1288-3), οι οποίοι υπάγονται επί του παρόντος στους κωδικούς ΣΟ ex 7007 19 80 (κωδικοί TARIC 7007198012, 7007198018, 7007198080 και 7007198085), καταγωγής Λαϊκής Δημοκρατίας της Κίνας.
            
            
               2.   Οι συντελεστές του αντισταθμιστικού δασμού που εφαρμόζονται επί της καθαρής τιμής «ελεύθερο στα σύνορα» της Ένωσης, πριν από την καταβολή του δασμού, του προϊόντος που περιγράφεται στην παράγραφο 1 και παράγεται από τις εταιρείες που απαριθμούνται στον πίνακα, είναι οι ακόλουθοι:
               
                           Εταιρεία
                        
                        
                           Αντισταθμιστικός δασμός
                        
                        
                           Πρόσθετος κωδικός TARIC
                        
                     
                           Xinyi PV Products (Anhui) Holdings Ltd
                        
                        
                           3,2 %
                        
                        
                           B943
                        
                     
                           Zhejiang Hehe Photovoltaic Glass Technology Co., Ltd
                        
                        
                           171 %
                        
                        
                           B944
                        
                     
                           Zhejiang Jiafu Glass Co., Ltd· Flat Solar Glass Group Co., Ltd· Shanghai Flat Glass Co., Ltd
                        
                        
                           12,8 %
                        
                        
                           B945
                        
                     
                           Συμπέρασμα σχετικά με την ύπαρξη επιδοτήσεων
                        
                        
                           16,7 %
                        
                        
                           B946
                        
                     
                           Άλλες συνεργαζόμενες εταιρείες που αναφέρονται στο παράρτημα I
                        
                        
                           12.4 %
                        
                        
                            
                        
                     
                           Όλες οι άλλες εταιρείες
                        
                        
                           17,1 %
                        
                        
                           B999
                        
                     
            
               3.   Η εφαρμογή των ατομικών αντισταθμιστικών δασμολογικών συντελεστών που ορίζεται για τις εταιρείες που παρατίθενται στην παράγραφο 2 εξαρτάται από την προσκόμιση στις τελωνειακές αρχές των κρατών μελών έγκυρου εμπορικού τιμολογίου που πρέπει να πληροί τις απαιτήσεις του παραρτήματος II. Αν δεν προσκομιστεί το εν λόγω τιμολόγιο, εφαρμόζεται ο δασμός που ισχύει για «όλες τις άλλες εταιρείες».
            
            
               4.   Εκτός αν ορίζεται διαφορετικά, εφαρμόζονται οι διατάξεις που ισχύουν για τους τελωνειακούς δασμούς.
            
         
         
            Άρθρο 2
            Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 22 Ιουλίου 2020.
            
               
                  Για την Επιτροπή
               
               
                  Η Πρόεδρος
               
               Ursula VON DER LEYEN
            
         
         
            (1)  ΕΕ L 176 της 30.6.2016, σ. 55.
         
            (2)  Εκτελεστικός κανονισμός (ΕΕ) αριθ. 471/2014 της Επιτροπής, της 13ης Μαΐου 2014, για την επιβολή οριστικών αντισταθμιστικών δασμών στις εισαγωγές ηλιακών υαλοπινάκων καταγωγής Λαϊκής Δημοκρατίας της Κίνας (ΕΕ L 142 της 14.5.2014, σ. 23).
         
            (3)  Εκτελεστικός κανονισμός (ΕΕ) αριθ. 470/2014 της Επιτροπής, της 13ης Μαΐου 2014, για την επιβολή οριστικού δασμού αντιντάμπινγκ και την οριστική είσπραξη του προσωρινού δασμού που επιβλήθηκε στις εισαγωγές ηλιακών υαλοπινάκων καταγωγής Λαϊκής Δημοκρατίας της Κίνας (ΕΕ L 142 της 14.5.2014, σ. 1).
         
            (4)  Εκτελεστικός κανονισμός (ΕΕ) 2015/1394 της Επιτροπής, της 13ης Αυγούστου 2015, για την τροποποίηση του κανονισμού (ΕΕ) αριθ. 470/2014, όπως τροποποιήθηκε με τον κανονισμό (ΕΕ) 2015/588, για την επιβολή οριστικού δασμού αντιντάμπινγκ και την οριστική είσπραξη του προσωρινού δασμού που επιβλήθηκε στις εισαγωγές ηλιακών υαλοπινάκων καταγωγής Λαϊκής Δημοκρατίας της Κίνας μετά τη διεξαγωγή εκ νέου έρευνας για την απορρόφηση του δασμού σύμφωνα με το άρθρο 12 του κανονισμού (ΕΚ) αριθ. 1225/2009 του Συμβουλίου (ΕΕ L 215 της 14.8.2015, σ. 42).
         
            (5)  Ανακοίνωση για την επικείμενη λήξη ορισμένων μέτρων κατά των επιδοτήσεων (ΕΕ C 345 της 27.9.2018, σ. 10).
         
            (6)  Ανακοίνωση για την έναρξη διαδικασίας επανεξέτασης ενόψει της λήξης ισχύος των αντισταθμιστικών μέτρων που εφαρμόζονται στις εισαγωγές ηλιακών υαλοπινάκων καταγωγής Λαϊκής Δημοκρατίας της Κίνας, (ΕΕ C 165 της 14.5.2019, σ. 22).
         
            (7)  Κεφάλαιο II άρθρο 5 των προσωρινών διατάξεων για την προώθηση της προσαρμογής των βιομηχανικών δομών.
         
            (8)  Κεφάλαιο III άρθρο 17 των προσωρινών διατάξεων για την προώθηση της προσαρμογής των βιομηχανικών δομών.
         
            (9)  Εκτελεστικός κανονισμός (ΕΕ) 2019/72 της Επιτροπής, της 17ης Ιανουαρίου 2019, για την επιβολή οριστικού αντισταθμιστικού δασμού στις εισαγωγές ηλεκτρικών ποδηλάτων καταγωγής Λαϊκής Δημοκρατίας της Κίνας (ΕΕ L 16 της 18.1.2019, σ. 5).
         
            (10)  Εκτελεστικός κανονισμός (ΕΕ) 2019/688 της Επιτροπής, της 2ας Μαΐου 2019, για την επιβολή οριστικού αντισταθμιστικού δασμού στις εισαγωγές ορισμένων προϊόντων χάλυβα με οργανική επικάλυψη, καταγωγής Λαϊκής Δημοκρατίας της Κίνας, κατόπιν επανεξέτασης ενόψει της λήξης ισχύος των μέτρων σύμφωνα με το άρθρο 18 του κανονισμού (ΕΕ) 2016/1037 του Ευρωπαϊκού Κοινοβουλίου και του Συμβουλίου (ΕΕ L 116 της 3.5.2019, σ. 39).
         
            (11)  Εκτελεστικός κανονισμός (ΕΕ) 2017/1187 της Επιτροπής, της 3ης Ιουλίου 2017, για την επιβολή οριστικού αντισταθμιστικού δασμού στις εισαγωγές ορισμένων τύπων επιχρισμένου χαρτιού υψηλής ποιότητας, καταγωγής Λαϊκής Δημοκρατίας της Κίνας, κατόπιν επανεξέτασης ενόψει της λήξης ισχύος των μέτρων σύμφωνα με το άρθρο 18 του κανονισμού (ΕΕ) 2016/1037 του Ευρωπαϊκού Κοινοβουλίου και του Συμβουλίου (ΕΕ L 171 της 4.7.2017, σ. 134).
         
            (12)  Εκτελεστικός κανονισμός (ΕΕ) 2018/1690 της Επιτροπής, της 9ης Νοεμβρίου 2018, για την επιβολή οριστικών αντισταθμιστικών δασμών στις εισαγωγές ορισμένων επισώτρων με πιεσμένο αέρα, καινούργιων ή αναγομωμένων, από καουτσούκ, των τύπων που χρησιμοποιούνται σε λεωφορεία ή φορτηγά, με δείκτη φορτίου άνω του 121, καταγωγής Λαϊκής Δημοκρατίας της Κίνας, και για την τροποποίηση του εκτελεστικού κανονισμού (ΕΕ) 2018/1579 της Επιτροπής για την επιβολή οριστικού δασμού αντιντάμπινγκ και την οριστική είσπραξη του προσωρινού δασμού που επιβλήθηκε στις εισαγωγές ορισμένων επισώτρων με πιεσμένο αέρα, καινούργιων ή αναγομωμένων, από καουτσούκ, των τύπων που χρησιμοποιούνται για λεωφορεία ή φορτηγά, με δείκτη φορτίου άνω του 121, καταγωγής Λαϊκής Δημοκρατίας της Κίνας, και για την κατάργηση του εκτελεστικού κανονισμού (ΕΕ) 2018/163 (ΕΕ L 283 της 12.11.2018, σ. 1).
         
            (13)  Εκτελεστικός κανονισμός (ΕΕ) 2017/969 της Επιτροπής, της 8ης Ιουνίου 2017, για την επιβολή οριστικών αντισταθμιστικών δασμών στις εισαγωγές ορισμένων πλατέων προϊόντων θερμής έλασης από σίδηρο, μη κραματοποιημένο χάλυβα ή άλλο κραματοποιημένο χάλυβα καταγωγής Λαϊκής Δημοκρατίας της Κίνας και για την τροποποίηση του εκτελεστικού κανονισμού (ΕΕ) 2017/649 της Επιτροπής για την επιβολή οριστικού δασμού αντιντάμπινγκ στις εισαγωγές ορισμένων πλατέων προϊόντων θερμής έλασης από σίδηρο, μη κραματοποιημένο χάλυβα ή άλλο κραματοποιημένο χάλυβα καταγωγής Λαϊκής Δημοκρατίας της Κίνας (ΕΕ L 146 της 9.6.2017, σ. 17).
         
            (14)  http://trade.ec.europa.eu/doclib/docs/2017/december/tradoc_156474.pdf
         
            (15)  Άρθρο 3 παράγραφος 1 στοιχείο α) σημείο i) του βασικού κανονισμού.
         
            (16)  Εκτελεστικός κανονισμός (ΕΕ) 471/2014 , αιτιολογικές σκέψεις 71-87.
         
            (17)  Εκτελεστικός κανονισμός (ΕΕ) 471/2014, αιτιολογικές σκέψεις 471-95.
         
            (18)  Εκτελεστικός κανονισμός (ΕΕ) αριθ. 471/2014, αιτιολογικές σκέψεις 96-98.
         
            (19)  Εκτελεστικός κανονισμός (ΕΕ) αριθ. 471/2014, αιτιολογικές σκέψεις 99-111.
         
            (20)  Βλέπε σελίδες 26-29, παραρτήματα 23 και 35 της αίτησης επανεξέτασης.
         
            (21)  Βλέπε τμήμα 3.1 του παρόντος κανονισμού και σελίδες 16 και 27-28 της αίτησης επανεξέτασης.
         
            (22)  WT/DS379/AB/R (ΗΠΑ – Δασμοί αντιντάμπινγκ και αντισταθμιστικοί δασμοί για ορισμένα προϊόντα από την Κίνα), έκθεση του δευτεροβάθμιου δικαιοδοτικού οργάνου της 11ης Μαρτίου 2011, DS 379, παράγραφος 318. Βλέπε επίσης WT/DS436/AB/R US — Carbon Steel (India) [ΗΠΑ — Ανθρακοχάλυβας (Ινδία)], έκθεση του δευτεροβάθμιου δικαιοδοτικού οργάνου της 8ης Δεκεμβρίου 2014, παράγραφοι 4.9-4.10, 4.17-4.20 και WT/DS437/AB/R [United States — Countervailing Duty Measures on Certain Products from China (ΗΠΑ — Αντισταθμιστικά μέτρα επί ορισμένων προϊόντων από την Κίνα)], έκθεση του δευτεροβάθμιου δικαιοδοτικού οργάνου της 18ης Δεκεμβρίου 2014, παράγραφος 4.92.
         
            (23)  Εκτελεστικός κανονισμός (ΕΕ) 2019/72 της Επιτροπής, της 17ης Ιανουαρίου 2019, για την επιβολή οριστικού αντισταθμιστικού δασμού στις εισαγωγές ηλεκτρικών ποδηλάτων καταγωγής Λαϊκής Δημοκρατίας της Κίνας (ΕΕ L 16 της 18.1.2019, σ. 5), αιτιολογικές σκέψεις 176, 208 και 215.
         
            (24)  Εκτελεστικός κανονισμός (ΕΕ) 2017/1187 της Επιτροπής, της 3ης Ιουλίου 2017, για την επιβολή οριστικού αντισταθμιστικού δασμού στις εισαγωγές ορισμένων τύπων επιχρισμένου χαρτιού υψηλής ποιότητας, καταγωγής Λαϊκής Δημοκρατίας της Κίνας, κατόπιν επανεξέτασης ενόψει της λήξης ισχύος των μέτρων σύμφωνα με το άρθρο 18 του κανονισμού (ΕΕ) 2016/1037 του Ευρωπαϊκού Κοινοβουλίου και του Συμβουλίου (ΕΕ L 171 της 4.7.2017, σ. 134), αιτιολογική σκέψη 67.
         
            (25)  Εκτελεστικός κανονισμός (ΕΕ) 2019/72, αιτιολογικές σκέψεις 222 και 229.
         
            (26)  Εκτελεστικός κανονισμός (ΕΕ) 2019/688, αιτιολογικές σκέψεις 109-114.
         
            (27)  Εκτελεστικός κανονισμός (ΕΕ) 2018/1690, αιτιολογικές σκέψεις 167-223.
         
            (28)  Εκτελεστικός κανονισμός (ΕΕ) 2017/969, αιτιολογικές σκέψεις 84-148.
         
            (29)  Βλέπε κεφάλαιο 6.3 της έκθεσης, που είναι διαθέσιμη στη διεύθυνση http://trade.ec.europa.eu/doclib/docs/2017/december/tradoc_156474.pdf
         
            (30)  Ετήσια έκθεση 2018 της εταιρείας CNBM, http://cnbm.wsfg.hk/index.php?SectionID=FinancialReports&PageID=2020&Language=eng· Ετήσια έκθεση 2018 της εταιρείας Luoyang Glass, https://webb-site.com/dbpub/docs.asp?p=4910· Ετήσια έκθεση 2018 της εταιρείας Dongguan CSG, https://www.csgholding.com/Home/Investor/report/cat_id/43/year/2019/.html· τα στοιχεία από καθένα από τα έγγραφα ελήφθησαν τον Μάιο 2020.
         
            (31)  Βλέπε τμήμα 3.1 του παρόντος κανονισμού και σελίδες 16 και 27-28 της αίτησης επανεξέτασης.
         
            (32)  Εκτελεστικός κανονισμός (ΕΕ) αριθ. 471/2014, αιτιολογικές σκέψεις 121-136.
         
            (33)  Βλέπε σελίδες 28-31, παραρτήματα 23, 36 και 37 της αίτησης επανεξέτασης.
         
            (34)  Βλέπε σελίδες 20, 28-29, 33, 36 της αίτησης επανεξέτασης.
         
            (35)  Βλέπε τμήμα 3.1 του παρόντος κανονισμού.
         
            (36)  Εκτελεστικός κανονισμός (ΕΕ) αριθ. 471/2014, αιτιολογικές σκέψεις 143-146.
         
            (37)  Βλέπε την αίτηση επανεξέτασης και τα παραρτήματα 15, 23, 24 της αίτησης επανεξέτασης.
         
            (38)  Βλέπε παράρτημα 15 της αίτησης επανεξέτασης.
         
            (39)  Εκτελεστικός κανονισμός (ΕΕ) 2019/72, αιτιολογικές σκέψεις 534-542.
         
            (40)  Εκτελεστικός κανονισμός (ΕΕ) 2018/1690, αιτιολογικές σκέψεις 510-517.
         
            (41)  Εκτελεστικός κανονισμός (ΕΕ) 2019/688, αιτιολογικές σκέψεις 175-188.
         
            (42)  Εκτελεστικός κανονισμός (ΕΕ) αριθ. 471/2014, αιτιολογικές σκέψεις 161-170.
         
            (43)  Βλέπε σελίδες 21-22, παραρτήματα 22, 23 και 26 της αίτησης επανεξέτασης.
         
            (44)  Εκτελεστικός κανονισμός (ΕΕ) 2019/72, αιτιολογικές σκέψεις 543-550.
         
            (45)  Εκτελεστικός κανονισμός (ΕΕ) 2018/1690, αιτιολογικές σκέψεις 518-524.
         
            (46)  Εκτελεστικός κανονισμός (ΕΕ) αριθ. 471/2014, αιτιολογικές σκέψεις 153-160.
         
            (47)  Βλέπε σελίδα 25, παραρτήματα 22, 23 της αίτησης επανεξέτασης.
         
            (48)  Βλέπε σελίδα 25 του παραρτήματος 22 της αίτησης επανεξέτασης.
         
            (49)  Εκτελεστικός κανονισμός (ΕΕ) 2019/72, αιτιολογικές σκέψεις 551-557.
         
            (50)  Εκτελεστικός κανονισμός (ΕΕ) 2017/1187, αιτιολογικές σκέψεις 86-94.
         
            (51)  Εκτελεστικός κανονισμός (ΕΕ) 2017/1187, αιτιολογικές σκέψεις 86-94.
         
            (52)  Βλέπε σελίδα 25 του παραρτήματος 23 της αίτησης επανεξέτασης.
         
            (53)  Εκτελεστικός κανονισμός (ΕΕ) 2017/1187, αιτιολογική σκέψη 91 και εκτελεστικός κανονισμός (ΕΕ) 2019/72, αιτιολογική σκέψη 554.
         
            (54)  Εκτελεστικός κανονισμός (ΕΕ) 2017/1187, αιτιολογική σκέψη 91 και άρθρο 2 και νόμος για τον φόρο εισοδήματος των εταιρειών άρθρο 26(2).
         
            (55)  Εκτελεστικός κανονισμός (ΕΕ) 2019/72, αιτιολογική σκέψη 556 και τμήμα 3.1.
         
            (56)  Εκτελεστικός κανονισμός (ΕΕ) αριθ. 471/2014, αιτιολογικές σκέψεις 172-195.
         
            (57)  Βλέπε τμήμα 3.1 αυτού του κανονισμού.
         
            (58)  Βλέπε σελίδα 32, παραρτήματα 17, 31 και 38 της αίτησης επανεξέτασης.
         
            (59)  Εκτελεστικός κανονισμός (ΕΕ) 2019/72, αιτιολογικές σκέψεις 503-533.
         
            (60)  Εκτελεστικός κανονισμός (ΕΕ) 2018/1690, αιτιολογικές σκέψεις 474-493.
         
            (61)  Εκτελεστικός κανονισμός (ΕΕ) 2019/688, αιτιολογικές σκέψεις 80-90.
         
            (62)  Εκτελεστικός κανονισμός (ΕΕ) 2017/1187, αιτιολογικές σκέψεις 120-128.
         
            (63)  Σελίδα 22 της αίτησης επανεξέτασης.
         
            (64)  Βλέπε παράρτημα 21Α της αίτησης επανεξέτασης.
         
            (65)  Σελίδα 34 της αίτησης επανεξέτασης και παράρτημα 8Α της αίτησης επανεξέτασης.
         
            (66)  Xinyi Solar Holdings Limited, Ετήσια έκθεση 2019, https://www.xinyisolar.com/en/qynb/list.aspx, στοιχεία που ελήφθησαν τον Μάιο του 2020. «Το έτος [2019] ήταν μεταβατική περίοδος για την κινεζική αγορά φωτοβολταϊκών προϊόντων. Τα φωτοβολταϊκά έργα εξελίχθηκαν από έργα προωθούμενα αποκλειστικά από ένα συνδυασμό έργων «χωρίς επιδότηση» και έργων «υποστηριζόμενων μέσω εγγυημένων τιμών» (Feed-In-Tariff)». […] Η καθυστερημένη αποδέσμευση των πολιτικών και η έγκριση των έργων έχει μειώσει την τάση εγκατάστασης φωτοβολταϊκών στην Κίνα κατά τη διάρκεια του έτους. […] Η ισχυρή παγκόσμια ζήτηση φωτοβολταϊκών κατά τη διάρκεια του έτους οφείλεται κυρίως σε άλλες χώρες πλην της Κίνας.»
         
            (67)  Σελίδα 35 της αίτησης επανεξέτασης.
         
            (68)  Βλέπε αιτιολογική σκέψη 2.
         
            (69)  Βλέπε αιτιολογική σκέψη 2.
         
            (70)  Αίτηση επανεξέτασης, κεφάλαιο 3.5.
         
            (71)  Αίτηση επανεξέτασης, κεφάλαιο 3.5. Βλέπε επίσης ανάλυση στο τμήμα 6 για το συμφέρον της Ένωσης.
         
            (72)  Εκτελεστικός κανονισμός (ΕΕ) αριθ. 470/2014.
         
            (73)  Τα μέτρα αντιντάμπινγκ και τα μέτρα κατά των επιδοτήσεων για τα φωτοβολταϊκά πάνελ επιβλήθηκαν στα τέλη του 2013 για περίοδο 2 ετών. Κατά τη διάρκεια του Μαρτίου 2017, τα μέτρα παρατάθηκαν για περίοδο 18 μηνών (https://trade.ec.europa.eu/doclib/press/index.cfm?id=1904).
         
            (74)  Κανονισμός (ΕΕ) αριθ. 1205/2013 της Επιτροπής, της 26ης Νοεμβρίου 2013, για την επιβολή προσωρινού δασμού αντιντάμπινγκ στις εισαγωγές ηλιακών υαλοπινάκων από τη Λαϊκή Δημοκρατία της Κίνας (ΕΕ L 316 της 27.11.2013, σ. 8), αιτιολογική σκέψη 157.
         
            (75)  Πηγή: A multidimensional optimisation approach to improve module efficiency, power and costs, Jibran Shahid, Max Mittag, Martin Heinrich, Fraunhofer Institute for Solar Energy Systems ISE,
         https://www.ise.fraunhofer.de/content/dam/ise/de/documents/publications/conference-paper/35-eupvsec-2018/Shahid_5DO83.pdf
         
            (76)  Πηγή: The Mechanical Engineering Industry Association (VDMA), https://pv-manufacturing.org/wp-content/uploads/2019/03/ITRPV-2019.pdf
         
            (77)  Μία από τις μεγαλύτερες εταιρείες που σταμάτησαν την παραγωγή τους ήταν η Solarworld, η οποία σύμφωνα με την EU ProSun έχει παραγωγική ικανότητα 700 MW. Σταμάτησε την παραγωγή της το 2018 (https://www.pv-magazine.com/2019/02/11/investor-search-for-solarworld-failed-module-factory-to-be-auctioned-off/).
         
            (78)  Ο ιστότοπος της F-Solar δείχνει παραγωγική ικανότητα 750 τόνων/ημέρα https://www.fsolar.de/en. Ανάλογα με τη σύνθεση του προϊόντος, ο όγκος αυτός μπορεί να αντιστοιχεί σε 20 έως 30 εκατ. m2. Εκτός από την F-Solar, υπάρχουν αρκετοί άλλοι μικρότεροι παραγωγοί στην αγορά, όπως η εταιρεία Petra Glass (Αυστρία), η εταιρεία Pressglass (Πολωνία), η εταιρεία Sungarc (Δανία), η εταιρεία Lambert (Γερμανία), η εταιρεία Onyxsolar (Ισπανία), η εταιρεία Covexulass (Πολωνία), η εταιρεία DA Glass (Πολωνία), η εταιρεία Schvitec (Ισπανία), η εταιρεία Herke (Γερμανία), η εταιρεία Eecker (Αυστρία) και η εταιρεία ILVA Glass (Ιταλία).
         
            (79)  Πηγή: EU ProSun
         
            (80)  Βλέπε το παράρτημα της ανακοίνωσης της Επιτροπής προς το Ευρωπαϊκό Κοινοβούλιο, το Ευρωπαϊκό Συμβούλιο, το Συμβούλιο, την Ευρωπαϊκή Οικονομική και Κοινωνική Επιτροπή και την Επιτροπή των Περιφερειών σχετικά με την ευρωπαϊκή πράσινη συμφωνία, Βρυξέλλες, 11.12.2019 COM (2019) 640 final, https://ec.europa.eu/info/sites/info/files/european-green-deal-communication-annex-roadmap_el.pdf για το ευρύτερο πλαίσιο.
         
            (81)  Ανακοίνωση της Επιτροπής προς το Ευρωπαϊκό Κοινοβούλιο και το Ευρωπαϊκό Συμβούλιο, το Συμβούλιο, την Ευρωπαϊκή Οικονομική και Κοινωνική Επιτροπή και την Επιτροπή των Περιφερειών σχετικά με την Ευρωπαϊκή Πράσινη Συμφωνία, Βρυξέλλλες 11.12.2019 COM(2019) 640 final, https://ec.europa.eu/info/sites/info/files/european-green-deal-communication_el.pdf, σ. 6.
         
            (82)  European Commission, Directorate-General for Trade, Directorate H, Rue de la Loi 170, 1040 Brussels, Βέλγιο.
         
            (83)  Κανονισμός (ΕΕ, Ευρατόμ) 2018/1046 του Ευρωπαϊκού Κοινοβουλίου και του Συμβουλίου, της 18ης Ιουλίου 2018, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης, την τροποποίηση των κανονισμών (ΕΕ) αριθ. 1296/2013, (ΕΕ) αριθ. 1301/2013, (ΕΕ) αριθ. 1303/2013, (ΕΕ) αριθ. 1304/2013, (ΕΕ) αριθ. 1309/2013, (ΕΕ) αριθ. 1316/2013, (ΕΕ) αριθ. 223/2014, (ΕΕ) αριθ. 283/2014 και της απόφασης αριθ. 541/2014/ΕΕ και για την κατάργηση του κανονισμού (ΕΕ, Ευρατόμ) αριθ. 966/2012 (ΕΕ L 193 της 30.7.2018, σ. 1).
         
            (84)  Κανονισμός (ΕΕ) 2016/1036 του Ευρωπαϊκού Κοινοβουλίου και του Συμβουλίου, της 8ης Ιουνίου 2016, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Ένωσης (ΕΕ L 176 της 30.6.2016, σ. 21).
      
      
         
            ΠΑΡΑΡΤΗΜΑ 1
            
                        Όνομα
                     
                     
                        Πρόσθετος κωδικός TARIC
                     
                  
                        Avic Sanxin Sol-Glass Co. Ltd και Avic (Hainan) Special Glass Material Co., Ltd
                     
                     
                        B949
                     
                  
                        Wuxi Haida Safety Glass Co., Ltd
                     
                     
                        B950
                     
                  
                        Dongguan CSG Solar Glass Co., Ltd
                     
                     
                        B951
                     
                  
                        Pilkington Solar Taicang Limited
                     
                     
                        B952
                     
                  
                        Novatech Glass Co., Ltd
                     
                     
                        B954
                     
                  
      
      
         
            ΠΑΡΑΡΤΗΜΑ 2
            Το έγκυρο εμπορικό τιμολόγιο που αναφέρεται στο άρθρο 1 παράγραφος 3 πρέπει να περιλαμβάνει τα εξής:
            
                        1.
                     
                     
                        Το ονοματεπώνυμο και τα καθήκοντα του υπαλλήλου της εταιρείας που εξέδωσε το εμπορικό τιμολόγιο.
                     
                  
                        2.
                     
                     
                        Την ακόλουθη δήλωση: «Ο/Η υπογεγραμμένος/-η πιστοποιώ ότι οι ηλιακοί υαλοπίνακες με επιφάνεια (εμβαδόν σε m2) που πωλήθηκαν προς εξαγωγή στην Ευρωπαϊκή Ένωση και καλύπτονται από το παρόν τιμολόγιο κατασκευάστηκαν από την εταιρεία (επωνυμία και διεύθυνση της εταιρείας) (πρόσθετος κωδικός TARIC) στη Λαϊκή Δημοκρατία της Κίνας. Δηλώνω ότι τα στοιχεία που αναγράφονται στο παρόν τιμολόγιο είναι πλήρη και ακριβή».
                     
                  
                        3.
                     
                     
                        Ημερομηνία και υπογραφή του υπαλλήλου της εταιρείας που εξέδωσε το εμπορικό τιμολόγιο.